އެމްއެންޑީއެފް ނޮދަން އޭރިއާއިން ނ.އަތޮޅުގެ ދެ ރަށެއްގައި ހޭލުންތެރިކުރުވުމުގެ ޕްރޮގްރާމްތަކެއް ފަށައިފި\n10 މާރޗް 2017 18:24\nއެމްއެންޑީއެފް ނޮދަން އޭރިއާއިން ނ.ހެނބަދޫ އާއި ނ.ހޮޅުދޫގައި ހޭލުންތެރިކުރުވުމުގެ ޕްރޮގްރާމްތަކެއް މިއަދު ފަށައިފިއެވެ.\nމިގޮތުން އެމްއެންޑީއެފް ނޮދަން އޭރިއާއިން ނ.ހެނބަދޫ ސްކޫލްގެ ދަރިވަރުންނަށް ފަތަން ދަސްކޮށްދިނުމުގެ ޕްރޮގްރާމެއް މިއަދު ހެނދުނު ފަށާފައިވާއިރު، މިއަދު މެންދުރުފަހުން ފެށިގެން ނ.ހޮޅުދޫގައި ކޮމިޔުނިޓީ އެވެއަރނަސް ޕްރޮގްރާމެއް ދަނީ ހިންގަމުންނެވެ.\nނ.ހެނބަދޫގައި ކުރިއަށް ގެންދާ ފަތަން ދަސްކޮށްދިނުމުގެ ޕްރޮގްރާމަކީ ނ.ހެނބަދޫ ސްކޫލްގެ އެދުމުގެ މަތިން، އެ ސްކޫލުގެ ގްރޭޑް4އިން ފެށިގެން ގުރޭޑު 10 އާ ހަމައަށް ތަޢުލީމު ހާސިލްކުރަމުންދާ ދަރިވަރުންނަށް އަމާޒުކޮންގެން ހިންގާ ޕްރޮގްރާމެކެވެ. މިއަދުން ފެށިގެން މި މަހުގެ 15 ވަނަ ދުވަހުގެ ނިޔަލަށް ކުރިއަށްގެންދާ މި ޕްރޮގްރާމުގައި ބައިވެރިންނަށް ފްލޯޓް ކުރާނެ ގޮތާއި ކިކް ޖަހާނެ ގޮތުގެ އިތުރުން ފެތުމުގެ ހުނަރުތައް ދަސްކޮށްދެވޭނެއެވެ. ފަތަން ދަސްކޮށްދޭ މި ޕްރޮގްރާމުގައި ނ.ހެނބަދޫ ސްކޫލްގެ 80 އަށް ވުރެ ގިނަ ދަރިވަރުން ބައިވެރިވެފައިވެއެވެ.\nމީގެ އިތުރުން، ނ.ހޮޅުދޫ މޭނާ ސްކޫލު ދަރިވަރުންނާއި، ސްކޫލުގެ މުވައްޒަފުން އަދި އެރަށު ސްކޫލުގެ ބެލެނިވެރިންނަށް އަމާޒުކޮށްގެން މިއަދުން ފެށިގެން މިމަހުގެ 12 ވަނަ ދުވަހުގެ ނިޔަލަށް ކުރިއަށްގެންދާ ކޮމިޔުނިޓީ އެވެއަރނަސް ޕްރޮގްރާމްގައި، ޞިއްޙީ ފުރަތަމައެހީ ދިނުމާ ގުޅޭގޮތުންނާއި، އަލިފާނުގެ ހާދިސާތަކުން ހޭލުންތެރިކުރުވުމުގެ އިތުރުން، ލީޑަރޝިޕް އެންޑް ފޮލޯވަރޝިޕް ޕްރޮގްރާމެއް ކުރިއަށް ގެންދިއުމަށް ވަނީ ހަމަޖެހިފައެވެ.\nމި ޕްރޮގްރާމްގެ ތެރެއިން ހޮޅުދޫގައި ހިންގާ، ޞިއްޙީ ފުރަތަމައެހީއާ ގުޅޭ ކުލާސްތަކުގައި، ޞިއްޙީ ފުރަތަމައެހީ ދިނުމުގައި އަމަލުކުރާނެ ގޮތްތަކާއި، ކުއްލި ހާލަތެއްގައި ޞިއްޙީ ފުރަތަމައެހީ ދޭނެ ގޮތް ކިޔަވައި ދޭގޮތަށް ވަނީ ހަމަޖެހިފައެވެ. ހޮޅުދޫ މޭނާ ސްކޫލު ދަރިވަރުންނާއި ޓީޗަރުންނަށް އަމާޒުކޮށްގެން ކުރިއަށްގެންދާ މި ކުލާސްތަކުގައި ތިއަރީ ބައިގެ އިތުރުން ޕްރެކްޓިކަލް ބައިތައްވެސް ކުރިއަށްގެންދިއުމަށް ވަނީ ހަމަޖެހިފައެވެ.\nއަދި، އަލިފާނުގެ ހާދިސާތަކަށް ހޭލުންތެރިކުރުމުގެ ގޮތުން ކުރިއަށްގެންދިޔުމަށް ނިންމާފައިވާ ސެޝަންތަކުގައި، އަލިފާނުގެ ހާދިސާތައް ދިމާވާން މެދުވެރިވާ ސަބަބުތަކާއި، ދިމާވެދާނެ އަލިފާނުގެ ހާދިސާތަކުގައި ސަލާމަތާއި ރައްކާތެރިކަމާ ގުޅޭގޮތުން އަޅަންޖެހޭ ފިޔަވަޅުތައް ދަސްކޮށްދިނުމާއި، އަލިފާން ނިއްވަން ބޭނުންކުރާ ބައެއް އާލާތްތައް ބޭނުންކޮށްގެން އަލިފާން ނިއްވާނެގޮތްތައް އަމަލީގޮތުން އުނގަންނައިދިނުމަށް ވަނީ ހަމަޖެހިފައެވެ. މީގެ އިތުރުން ފަޔަރ އިވެކުއޭޝަން ޑްރިލްއެއްވެސް މި ޕްރޮގްރާމްގެ ތެރެއިން ކުރިއަށްގެންދާ ގޮތަށް ވަނީ ހަމަޖެހިފައެވެ.\nއެމްއެންޑީއެފް ނޮދަން އޭރިއާއިން ކުރިއަށްގެންދާ މި ޕްރޮގްރާމްތަކުގައި މުދައްރިބުންގެ ގޮތުގައި ހަރަކާތްތެރިވަނީ އެމްއެންޑީއެފް ނޮދަން އޭރިއާގެ ސިފައިންނެވެ.


Shifla katuvaalaa MDP ge PG in beynumee Ali Yousuf nagan | Mihaaru\nޝިފްލާ އިބްރާހިމް އަދި އަލީ ޔޫސުފް.\nޝިފްލާ ކަޓުވާލައި އެމްޑީޕީގެ ޕީޖީން ބޭނުމީ އަލީ ޔޫސުފް ނަގަން\n03 ޑިސެމްބަރ 2019 - 11:44 21 comments\nނޫސްވެރިކަމުގައި 18 އަހަރު ހޭދަކޮށްފައިވާ ތަޖުރިބާކާރު ނޫސްވެރިޔާ އަލީ ޔޫސުފަކީ މޯލްޑިވްސް މީޑިއާ ކައުންސިލްގެ މެމްބަރުކަން ކުރައްވާފައިވާ ބޭފުޅެކެވެ. މޯލްޑިވްސް ޖާނަލިސްޓް އެސޯސިއޭޝަންގެ ބޯޑު މެމްބަރުކަމާއި "ހަވީރު"ގެ އެސިސްޓެންޓް އެޑިޓަރުކަން ވެސް އޭނާ ކޮށްފައި ވެ އެވެ. އަދި ނޫސްވެރިކަމުގެ ތަމްތީނުތައް ރާއްޖެ އާއި ރާއްޖެ އިން ބޭރުން އޭނާ ވަނީ ފުރިހަމަ ކޮށްފަ އެވެ. އަލީ ޔޫސުފް އެންމެ ފަހުން ހުރީ ރާއްޖެ ޓީވީގެ ނިއުސް ޑައިރެކްޓަރުގެ މަގާމުގަ އެވެ.\nޝިފްލާ އިބްރާހީމް ވަނީ ބްރޯޑްކާސްޓިން ޖާނަލިޒަމްގެ ދާއިރާގައި 20 އަހަރަށް ވުރެ ގިނަ ދުވަސް ހޭދަކޮށްފައިވަ އެވެ. އެންމެ ފުރަތަމަ ނިއުސް ޕްރެޒެންޓަރެއްގެ ގޮތުގައި އަދި ފަހުން ނޫސްވެރިއެއްގެ ގޮތުގައި ޓީވީއެމްގައި ގިނަ ދުވަސްތަކެއް ވަންދެއް މަސައްކަތްކޮށް މިހާރު މަސައްކަތްކުރަނީ ސަންގު ޓީވީގަ އެވެ. އޭނާ ވަނީ ނޫސްވެރިކަމުގެ ދާއިރާ އިން ރާއްޖޭގެ ގައުމީ ޔުނިވާސިޓީން ބެޗެލާސް ޑިގްރީއެއް އަދި އިސްލާމީ ޔުނިވާސިޓީން މާސްޓާސް ޑިގްރީއެއް ހާސިލްކޮށްފަ އެވެ.\nބްރޯޑްކޮމްގެ މެމްބަރު ކަމަށް ކުރިމަތިލުމުގެ ފުރުސަތު ތިން ފަހަރެއްގެ މަތިން ހުޅުވާލުމާ ގުޅިގެން އެ މަގާމަށް ގިނަ އަދަދެއްގެ ބަޔަކު ކުރިމަތިލި އެވެ. އަދި ރައީސް އިބްރާހިމް މުހައްމަދު ސޯލިހް އިސްކަން ދެއްވާ ތަރުތީބުން އެމަނިކުފާނަށް ފެންނަ ނަންފުޅުތައް މަޖިލިހަށް ވަނީ ފޮނުވައިފަ އެވެ.\nއެގޮތުން، ބްރޯޑްކޮމްގެ މެމްބަރު ކަމަށް ފުރަތަމަ ފުރުސަތު ހުޅުވާލީ އެ ކޮމިޝަންގެ ކުރީގެ ނައިބު ރައީސް އިސްމާއިލް ސޮފްވާނާއި މެމްބަރު ހަސަން ނަބާހް އިސްތިއުފާ ދެއްވުމާ ގުޅިގެންނެވެ. އެ މަގާމަށް ރައީސް އިސްކަން ދެއްވި ތަރުތީބުން ނަމަ، ކުރި ލިބެނީ ޝިފްލާގެ އިތުރުން، ގ. ޑޭޒީފަހި، މުހައްމަދު ހިލްމީ އަށެވެ. ޝިފްލާ އާއި ހިލްމީއާ އެކު އެ ދެ މަގާމަށް 36 މީހަކު ވަނީ ކުރިމަތިލައިފަ އެވެ.\nއަހުމަދު ގައިސް: އޭނާ ބްރޯޑްކާސްޓިން ކޮމިޝަނަށް އައްޔަން ކުރަން އެމްޑީޕީ ޕީޖީ ގްރޫޕުން ވަނީ ނިންމާފައި.\nއެކަމަކު، މިނިވަން މުއައްސަސާތަކުގެ ކޮމިޓީން 12 ނަމެއް މަޖިލިހުގެ ތަޅުމަށް ފޮނުވި އިރު، އިސްކަން ދިނީ ޝިފްލާ އަށާއި އެމްޑީޕީގެ އެކްޓިވިސްޓް ގދ. ތިނަދޫ ސަނީޑޭލް، އަހުމަދު ގައިސް އަށެވެ. ނަމަވެސް، ރައީސް އިސްކަން ދެއްވި ލިސްޓުގައި ގައިސްގެ ނަން އޮތީ ތިންވަނައިގަ އެވެ. ރައީސް އިސްކަން ދެއްވި ލިސްޓުގައި ކުރީގެ ނޫސްވެރިޔާ އަލީ ޔޫސުފް އޮތީ ހަތަރު ވަނައިގަ އެވެ.\nއެކަމަކު، އެމްޑީޕީގެ ޕާލަމެންޓްރީ ގްރޫޕުން ބޭއްވި ބައްދަލުވުމުގައި ވަނީ ބްރޯޑްކާސްޓިން ކޮމިޝަންގެ މެމްބަރު ކަމަށް އަލީ ޔޫސުފް އައްޔަން ކުރަން ފެންނަ ކަމަށް ނިންމައިފަ އެވެ.\nއަލީ ޔޫސުފާ އެކު، ދެން އެ ކޮމިޝަންގެ މެމްބަރު ކަމަށް އައްޔަން ކުރަން އެމްޑީޕީ ޕީޖީ ގްރޫޕުން ނިންމީ ގައިސް އާއި ޓީވީ ޕްރެޒެންޓަރު މަރިޔަމް ވަހީދާ އެވެ.\nމަރިޔަމް ވަހީދާ އެ މަގާމަށް އައްޔަން ކުރަނީ ކޮމިޝަންގެ ރައީސް ކަމުގެ މަގާމުގައި ހުންނެވި މުހައްމަދު ޝަހީބު އިސްތިއުފާ ދެއްވުމާ ގުޅިގެން އޭނާގެ ބަދަލުގަ އެވެ.\nޝަހީބުގެ ބަދަލުގައި އެ ކޮމިޝަންގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވާލުމުން ހަތަރު ބޭފުޅަކު ކުރިމަތިލެއްވި އެވެ. ރައީސް އިބްރާހިމް މުހައްމަދު ސޯލިހް، މަޖިލިހަށް ފޮނުއްވި ސިޓީފުޅުގައިވާ ގޮތުން ލިސްޓްގެ އެންމެ ކުރީގައި އޮތީ ވެސް މަރިޔަމް ވަހީދާގެ ނަމެވެ.\nމަރިޔަމް ވަހީދާ-- ފޮޓޯ: ނިޝާން އަލީ/ މިހާރު\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މަޖިލީހުގެ މެމްބަރުން އެމްޑީޕީ ޕާލަމެންޓްރީ ގްރޫޕް


Dhevvadhoo bandharaai fen plant Raess hulhuvaidhevvaifi\nދެއްވަދޫ ބަނދަރާއި ފެން ޕްލާންޓް ރައީސް ހުޅުވައިދެއްވައިފި\nރައީސް ޔާމީން ދެއްވަދޫ ބަނދަރު ހުޅުވައިދެއްވަނީ ---\nގއ. ދެއްވަދޫ ބަނދަރާއި އައިސް ޕްލާންޓް ރައީސް އަބްދުﷲ ޔާމީން މިއަދު ހުޅުވައިދެއްވައިފި އެވެ. ބަނދަރާއި އައިސް ޕާލާންޓް ހުޅުވައިދެއްވުމަށް ރައީސް ޔާމީން މިއަދު ހެނދުނު ވަނީ އެރަށަށް ވަޑައިގެންފަ އެވެ.\nމިއަދު ހެނދުނު އެރަށުގައި ބޭއްވި ރަސްމިއްޔާތެއްގައި ދެއްވަދޫ އައިސް ޕްލާންޓް ހުޅުވާފައިވާއިރު، އެ ޕްލާންޓް ހެދުމަށް ހަވާލުކުރީ މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ ލިމިޓެޑާ އެވެ. މަސައްކަތް ފެށީ 2014 ވަނަ އަހަރު އެވެ. އެ ޕްލާންޓަކީ 25 މެޓްރިކް ޓަނުގެ އައިސްޕްލާންޓެކެވެ.\nއައިސްޕްލާންޓް ހުޅުވުމަށް ބޭއްވި ރަސްމިއްޔާތުގެ ތެެރެއިން --\nދެއްވަދޫގައި މިއަދު ހުޅުވި ބަނދަރަކީ 700 ފޫޓު ދިގު 300 ފޫޓު ފުޅާ ބަނދަރެކެވެ. އެ ބަނދަރު ހެދުމަށް 2011 ވަނަ އަހަރު އޭރުގެ ސަރުކާރުން ހަވާލުކޮށްފައިވަނީ އައިމާ ކޮންސްޓްރަކްޝަނާ އެވެ. ނަމަވެސް މަސައްކަތް ނުނިމި ގިނަ ދުވަސްތަކެއްވުމުން ރައީސް ޔާމީންގެ ސަރުކާރުން ވަނީ އެ މަސައްކަތް އެމްޓީސީސީއާ ހަވާލުކޮށްފަ އެވެ.\nތޭރަ ސަތޭކަ އެއްހާ މީހުން ދިރިއުޅެމުންދާ ދެއްވާދޫގައި މިއަދު ވަނީ މިސްކިތުގެ ބިންގާ ވެސް އަޅާފަ އެވެ. މިސްކިތުގެ ބިންގާ އަޅުއްވައިދެއްވީ ރައީސް ޔާމީނެވެ. މި މި ސްކިތަކީ 500 މީހުންގެ ޖާގައިގެ މިސްކިތެކެވެ. މި މަސައްކަތަށް ސަރުކާރުން 5.5 މިލިއަން ރުފިޔާ ހަރަދު ކުރާއިރު މިސްކިތުގެ މަސައްކަތް ހަވާލު ކުރީ އެސްޖީ ކޮންސްޓްރަކްޝަނާ އެވެ. އެކުންފުނިން އެ މަސައްކަތް ނިންމަންޖެހެނީ 365 ދުވަހުގެ ތެރޭގަ އެވެ.\nފީނަން އުޅެނިކޮށް ހާލު ދެރަވި މީހަކު މަރުވެއްޖެ\nދެއްވަދޫ އަނެއްކާވެސް މޮނީޓަރިންއަށް\nމަސްދުވަހަށް ފަހު ދެއްވަދޫ މޮނިޓަރިން ނަގައިފި


MMPRC ge faisaa libunu meehun Adheeb haamakuranee\nފުލުހުންގެ ބެލުމުގެ ދަށުން އަދީބު މާލެ ގެނެސް، ފުލުހުންގެ އިދާރާއަށް ހާޒިރު ކުރަނީ-- ފޮޓޯ: އަވަސް\n6 އޯގަސްޓު 20192ކޮމެންޓް\nއެމްއެމްޕީއާރްސީގެ ފައިސާ ލިބުނު މީހުން ތަހުގީގަށް ހާމަކުރާނަން: އަދީބު\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ހިޔާނާތުގެ ފައިސާ ލިބުނު ފަރާތްތަކުގެ މައުލޫމާތު ތަހުގީގަށް ހާމަކުރައްވާނެ ކަމަށް ކުރީގެ ނައިބު ރައީސް އަހްމަދު އަދީބު އަބްދުލްގަފޫރު ވިދާޅުވެއްޖެ އެވެ.\nއަދީބު އެހެން ވިދާޅުވީ އޭނާގެ ބަންދުގެ މުއްދަތާއި މެދު ގޮތެއް ނިންމުމަށް އެދި ފުލުހުން ސްޕްރީމް ކޯޓަށް ހުށަހެޅި މައްސަލައިގެ އަޑު އެހުމުގަ އެވެ.\nއަދީބާއި ދައުލަތާ މެދު ޖިނާއީ އިޖުރާއަތުގެ ގާނޫނުގެ 104 ވަނަ މާއްދާގެ ދަށުން އެއްބަސްވުމެއް އެކުލަވާލާފައިވާކަން ކްރިމިނަލް ކޯޓުގައި އޮތް އަޑުއެހުމުން ވަނީ ހާމަވެފަ އެވެ. އަދި އެ ގާނޫނާއި ދައުލަތުން ހިލާފުވެފައިވާ ކަމަށް ވެސް އަދީބު ވަނީ ކްރިމިނަލް ކޯޓުގައި ބުނެފަ އެވެ.\nމިއަދު ހެނދުނު 10:00 ގައި އަދީބު ސްޕްރީމް ކޯޓަށް ހާޒިރުކޮށްފައިވާ އިރު އަދީބު ވިދާޅުވީ ޕީޖީއާއެކު ވެފައިވާ އެއްބަސްވުމަށް އެއްބާރުލުން ދޭނެ ކަމަށެވެ. އަދި އެމްއެމްޕީއާރްސީގެ ފައިސާ އަށް ވީގޮތް ދައުލަތާއި ހިއްސާ ކުރައްވާނެ ކަމަށް ވެސް އަދީބު ވިދާޅުވި އެވެ\nއެގޮތުން ފައިސާ ލިބުނު މީހުންނާއި ދިޔަ ތަންތަނުގެ މައުލޫމާތު ތަހުގީގަށް ހާމަކުރައްވާނެ ކަމަށް އަދީބު ވިދާޅުވި އެވެ. މިއަދުގެ ޝަރީއަތް ނިންމާލާފައި ވަނީ ވަކީލެއް އައްޔަން ކުރުމަށް އަދީބަށް ހަތް ދުވަހުގެ މުއްދަތެއް ދިނުމަށް ފަހުގަ އެވެ.\nޝަރީއަތުގައި އަދީބު ވަނީ އެމްއެމްޕީއާރްސީގެ މައުލޫމާތު ހިއްސާ ކުރުމަށް އެއްބަސްވެފައި ވާތީ މަރުގެ އިންޒާރު ލިބެމުންދާ ކަމަށް ވިދާޅުވެފަ އެވެ. ގައުމު ދޫކޮށްދާން ޖެހުނީ ވެސް މި ސަބަބައްޓަކައި ކަމަށް އަދީބު ވަނީ މީގެ ކުރިން ކްރިމިނަލް ކޯޓުގައި ވިދާޅުވެފަ އެވެ.\nސިންގަޕޫރުގައި ރަޖިސްޓަރީ ކޮށްފައިވާ ވާގޯ9ކިޔާ ޓަގު ބޯޓެއްގައި ރާއްޖެ ދޫކުރައްވައި ވަޑައިގަންނަވަނިކޮށް އިންޑިއާގެ ޓުޓިކޮރިން ބަނދަރުގެ ބޭރުން އިންޑިއާގެ ސިފައިން އަދީބު އަތުލައިގަތީ މިދިޔަ ބުރާސްފަތި ދުވަހު މެންދުރެވެ. އެއަށްފަހު ދިވެހި ސިފައިންގެ އުޅަނދެއްގައި އެމަނިކުފާނު ވަނީ ދިވެހި ފުލުހުން ރޭ ރާއްޖެ ގެނެސްފަ އެވެ.\nއަދީބު ރޭ ރާއްޖެ ގެނެސް، ބަންދާ މެދު ގޮތެއް ނިންމަން ކްރިމިނަލް ކޯޓަށް އެންމެ ފުރަތަމަ ގެންދިއުމުން އެ ކޯޓުން ވަނީ އެމަނިކުފާނު ރާއްޖެ އިން ބޭރުގެ ކަނޑުގެ ސަރަހައްދަކުން ހައްޔަރުކޮށްގެން ރާއްޖެ ގެނައީ ބައިނަލްއަގްވާމީ އުސޫލުތަކާ ހިލާފަށް ކަމަށް ކަނޑައަޅައި މިނިވަންކޮށްފަ އެވެ. އޭގެ ފަހުން އަދީބު ހައްޔަރުކުރީ ކޯޓުގެ އެހެން އަމުރެއްގެ ދަށުންނެވެ.\nއެމްއެމްޕީއާރުސީ ހިޔާނާތް އަދީބުގެ ޝަރީއަތް\nމީ ސިއްދީގު ތަ؟؟\nސިފައިންގެ އުޅަނދެއްގައި އެމަނިކުފާނު ވަނީ ދިވެހި ފުލުހުން ރޭ ރާއްޖެ ގެނެސްފަ އެވެ. (އެމަނިކުފާނު ހާދަ ގަދައޭ ދޯ)


Mali Gai Dhin Nirubaveri Hamalaa Ehgai Sifainge 54 Meehun Maruvejje - Vaguthu\nމާލީގައި ދިން ނިރުބަވެރި ހަމަލާއެއްގައި ސިފައިންގެ 54 މީހުން މަރުވެއްޖެ\nއެފްރިކާގެ ޤައުމެއް ކަމަށްވާ މާލީގައި ނިރުބަވެރި ހަނގުރާމަވެރި ޖަމާޢަތަކުން އެޤައުމުގެ ސިފައިންނަށް އަމާޒުކޮށްގެން ދިން ހަމަލާއެއްގައި އެޤައުމުގެ ސިފައިންގެ 54 މީހުން މަރުވެއްޖެއެވެ.\nމާލީގެ މެނަކާ ސަރަޙައްދުގައި އިއްޔެގެ ވަގުތެއްގައި ސިފައިންނަށް ދިން އެ ހަމަލާތަކުގައި މަރުވެފައިވަނީ 14 މީހުން ކަމަށް އެންމެ ފުރަތަމަ ޚަބަރުތައް ފެތުރުނު ނަމަވެސް، އެ ހަމަލާގައި 54 މީހަކު މަރުވެފައިވާ ކަމަށް އެޤައުމުގެ ސަރުކާރުގެ ތަރުޖަމާނު، ޔާޔާ ސަންގާރޭ ވަނީ މަޢުލޫމާތު ދެއްވާފައެވެ.\nމިހަމަލާ ދީފައި ވަނީ ސިފައިންގެ ކޭމްޕެއްގައި ޖާނުން ފިދާވެގެން ތިން ބޮމެއް ގޮއްވާލައިގެން ކަމަށް މިހާތަނަށް ވަނީ މައުލޫމާތު ލިބިފައެވެ.\nއިއްޔެގެ ނިރުބަވެރި ހަމަލާއާ ގުޅިގެން މާލީގައި އިތުރު ހަމަނުޖެހުންތަކެއް ހިނގާފާނެ ކަމުގެ ބިރުވަނީ ބޮޑުވެފައެވެ. އެ ހަމަލާ ކުށްވެރިކޮށް މާލީގެ ވެރިރަށް، ބަމަކޯ ގައި ސިފައިންގެ އާއިލާތަކުން ވަނީ މުޒާހަރާވެސް ކޮށްފައެވެ. ސިފައިންގެ ގާތްތިމާގެ މީހުން ބުނާގޮތުން ނިރުބަވެރިންނާއި ދެކޮޅަށް ސިފައިން ހަނގުރާމަ ކުރާއިރު، އެ ޤައުމުގެ ސަރުކާރުގެ ފަރާތުން ސިފައިންނަށް އެކަށީގެންވާ ރައްކާތެރިކަމެއް ފޯރުކޮށްދެވިފައެއް ނުވެއެވެ.\nހުކުރު ދުވަހުގެ ހަމަލާގެ ޒިންމާ އަދި އެއްވެސް ފަރާތަކުން ނަގާފައިވާ ކަމަށް ރިޕޯޓު ކުރެވިފައި ނުވެއެވެ. ނަމަވެސް، މާލީގެ ކަމާބެހޭ ފަރާތްތަކުގެ ތުހުމަތު ހުރީ އަލްޤައިދާ އާ ގުޅުންހުރި ނިރުބަވެރި ހަނގުރާމަވެރި ޖަމާޢަތަކަށެވެ. މިހަމަލާ ދީފައި މިވަނީ މާލީގައި ނިރުބުވެރިކަމާއި ދެކޮޅަށް މަސައްކަތް ކުރުމަށް ބޭއްވުނު ސަރަޙައްދީ ޙަރަކާތެއްގެ ތެރެއަށް އަމާޒުކޮށްގެން ނިރުބަވެރިން ދިން ތަފާތު2ހަމަލާއެއްގައި 41 ސިފައިން މަރުވެ، 20 ސިފައިންގެ މީހަކު ގެއްލުނުތާ މަހެއް ނުވަނީސް އެވެ.\nމާލީގެ ސަރުކާރުން ބުނީ 54 ސިފައިން މަރުވި ހާދިސާ ހިނގި ސަރަހައްދުގައި އޮތީ ސިފައިންގެ ކޮންޓްރޯލް ކަމަށާއި އިތުރު ހަމަލާތަކެއް އަމާޒުވުމުގެ ކުރިން ސަލާމަތީ ފިޔަވަޅުތައް ވަރުގަދަ ކޮށްފައިވާ ކަމަށެވެ.\nމާލީގެ ބޮޑު އިމާރާތެއް ވެއްޓި ގިނަ އަދަދެއްގެ ބަޔަކު މަރުވެއްޖެ\nނޮވެމްބަރު 3, 2019 17:27\nތީ އިޒްރޭލު މީހިނ ކުރި ކަކށްވާނީ


ޕްރޮޕޯސަލް ހުށައެޅުމުގެ މުއްދަތު އިތުރުކުރުން\nވޯލްޑް ޓްރެވަލް މާކެޓް (ޑަބްލިޔު.ޓީ.އެމް) ފެއަރ2019، 2020 އަދި2021ވަނަ އަހަރުގެ ދިވެހިރާއްޖޭގެ ސްޓޭންޑް ފަރުމާކޮށް އިމާރާތްކުރުމަށް ޕްރޮޕޯސަލް ހުށަހެޅުމަށް ހުޅުވާލި ފުރުޞަތުގެ މުއްދަތު އިތުރުކުރުން\nއިނގެރޭސި ވިލާތުގެ ވެރިރަށް ލަންޑަންގައި ބާއްވާ ވޯލްޑް ޓްރެވަލް މާކެޓް (ޑަބްލިޔު.ޓީ.އެމް) ފެއަރ 2019، 2020 އަދި 2021 ވަނަ އަހަރުގެ ދިވެހިރާއްޖޭގެ ސްޓޭންޑް ފަރުމާކޮށް އިމާރާތް ކުރުމަށް ޝައުގުވެރިވާ ފަރާތްތަކުން ޕްރޮޕޯސަލް ހުށަހެޅުމުގެ މުއްދަތު އިތުރުކުރެވިފައިވާ ވާހަކަ ދެންނެވީމެވެ.\nޕްރޮޕޯސަލް ހުށަހަޅަން ބޭނުންވާ ފަރާތްތަކަށް މި ކޯޕަރޭޝަނުން ވަކި ސީރިއަލް ނަމްބަރެއް ދީފައިވާ "ރިކުއިސްޓް ފޯރ ޕްރޮޕޯސަލް" (އާރ.އެފް.ޕީ) އެއް 2019 ޖުލައި 08 ން 2019 އޯގަސްޓް 20 ގެ ނިޔަލަށް ސަރުކާރު ބަންދު ނޫން ކޮންމެ ދުވަހެއްގެ 9:30 އިން 14:00 އާއި ދެމެދުގެ ވަގުތުތަކުގައި، ހ. ޒޮނޭރިއާ،2ވަނަ ފަންގިފިލާގައި ހުންނަ މި ކޯޕަރޭޝަނުން -/500 (ފަސްސަތޭކަ) އެމެރިކާ ޑޮލަރަށް ލިބިވަޑައިގަންނަވާނެއެވެ. މި ފައިސާއަކީ އަނބުރާ ލިބޭނެ ފައިސާއެއް ނޫނެވެ. އާރ.އެފް.ޕީ ގަންނަންވާނީ ވޯލްޑް ޓްރެވަލް މާކެޓް (ޑަބްލިޔު.ޓީ.އެމް) ފެއަރ 2019، 2020 އަދި 2021 ވަނަ އަހަރުގެ ދިވެހިރާއްޖޭގެ ސްޓޭންޑް ފަރުމާކޮށް އިމާރާތް ކުރުމަށް އެދި ޕްރޮޕޯސަލް ހުށަހަޅާ ފަރާތުގެ ނަމުގައެވެ.\nޕްރޮޕޯސަލް ހުށަހެޅުމުގެ ސުންގަޑި ހަމަވާނީ 2019 ސެޕްޓެމްބަރ 05 ވަނަ ދުވަހުގެ 15:00 ގައެވެ. ޕްރޮޕޯސަލް ހުށައަޅަންވާނީ ބަންދު ކުރެވިފައިވާ ސިޓީ އުރައިގައެވެ. އަދި ޕްރޮޕޯސަލްގެ ސޮފްޓް ކޮޕީއެއް އީމެއިލް ކުރައްވަންވާނެއެވެ. ސިޓީ އުރައިގެ ބޭރުގައި " ވޯލްޑް ޓްރެވަލް މާކެޓް (ޑަބްލިޔު.ޓީ.އެމް) ފެއަރ 2019، 2020 އަދި 2021 ވަނަ އަހަރުގެ ދިވެހިރާއްޖޭގެ ސްޓޭންޑް ފަރުމާކޮށްދިނުން" މިހެން ލިޔެފައި އޮންނަންވާނެއެވެ. ޕްރޮޕޯސަލް ހުށައެޅުމުގެ މުއްދަތު ހަމަވުމުން، ޕްރޮޕޯސަލް ހުށައަޅާފައިވާ ފަރާތްތަކުގެ ނަންތައް އަދި އަގުތައް ހިމެނޭ މަޢުލޫމާތު ޝީޓެއް ޕްރޮޕޯސަލް ހުށައަޅާ ފަރާތްތަކަށް އީމެއިލް ކުރެވޭނެވާހަކަ ދެންނެވީމެވެ.\nޕްރޮޕޯސަލް ފޮނުވަންވީ އީމެއިލް އެޑްރެހަކީ؛ [email protected] ކޮޕީކުރައްވާނީ [email protected]\nއިތުރު މައުލޫމާތު ހޯއްދެވުމަށް ތިރީގައިވާ އެޑްރެހަށް ލިޔުއްވުން ނުވަތަ ނަންބަރަށް ގުޅުއްވުން އެދެމެވެ.\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން ލިމިޓެޑް\nހ. ޒޮނޭރިއާ،2ވަނަ ފަންގިފިލާ، ބޮޑުތަކުރުފާނު މަގު\nފޯން: 3323228، 3331826\nއީ-މެއިލް: [email protected] and [email protected]\nނަންބަރު: (IUL)MMPRC-PRO/1/2019/57


Flyme In Maamigiyaa Bangalore Aa Dhemedhu Dhathuru Thah Fashan Mashvaraa Kuranee - Vaguthu\nދިވެހިންގެ މެދުގައި މަގުބޫލު އެއް އެއާލައިން ކަމަށްވާ ފްލައިމީ އިން އދ. މާމިގިއްޔާއި އިންޑިއާގެ ބެންގަލޫރާ ދެމެދު ދަތުރުތައް ފެށުމަށްޓަކައި މަޝްވަރާ ކުރަމުން އަންނަ ކަމަށް ވިލާ އެއާ އިން މިއަދު ބުނެފިއެވެ.\nވިލާ އެއާގެ މެނޭޖިން ޑިރެކްޓަރު އަބްދުﷲ ނާޝިދު "ވަގުތަށް" ވިދާޅުވީ ރާއްޖެ އާއި ރާއްޖެ އިން ބޭރުގައި ފްލައިމީގެ ދަތުރުތައް ފުޅާ ކުރަން ވަރަށް އިސްކަމެއް ދީގެން މަސައްކަތް ކުރަމުން އަންނަ ކަމަށެވެ. އެގޮތުން އިންޑިއާގެ ބެންގަލޫރާއި މާމިގިއްޔާ ދެމެދު ފްލައިމީގެ ދަތުރުތައް ބޭއްވުމަށްޓަކައި ކަމާ ގުޅުން ހުރި ފަރާތްތަކާ އެކީގައި މަޝްވަރާ ކުރަމުން އަންނަ ކަމަށް ވެސް އޭނާ ވިދާޅުވިއެވެ.\nނަމަވެސް، ދަތުރުތައް ފެށޭނެ ވަކި ދުވަހެއް ދަންނަވަން އަދި ދަތި ކަމަށް ނާޝިދު ވިދާޅުވިއެވެ. ނާޝިދު ވިދާޅުވި ގޮތުގައި، ވިލާ އެއާ އިން މަސައްކަތް ކުރަނީ ފްލައިމީގެ ދަތުރުތައް ވީހާވެސް އަވަހަކަށް މާމިގިއްޔާއި ބެންގަލޫރާ ދެމެދު ފެށުމަށެވެ.\n"ވިލާ އެއާ އިން މަސައްކަތް މި ކުރަނީ ސަރުކާރުން ލިބެން ޖެހޭ ހުއްދަތަކާ އެއްޗެހި ހޯދަން،" ނާޝިދު ވިދާޅުވިއެވެ.\nވިލާ އެއާ އިން އިންޑިއާ އާއި މާމިގިއްޔާ ދެމެދު ދަތުރުތައް ބާއްވަން މަޝްވަރާ ކުރަމުން އަންނަ އިރު، އިންޑިއާ އަކީ ރާއްޖެއަށް އެންމެ ގިނައިން ފަތުރުވެރިން ޒިޔާރަތް ކުރަމުން އަންނަ އެއް ގައުމެވެ. ފަހަކަށް އައިސް އިންޑިއާ އިން ރާއްޖެ އަށް ފަތުރުވެރިންގެ އަދަދު ވަނީ އިތުރުވެފައެވެ.\nފްލައިމީން ރާއްޖެއިން ބޭރަށް ދަތުރު ކުރުމުގެ ހުއްދަ ލިބިފައި ވަނީ މިދިޔަ އަހަރުގެ ސެޕްޓެމްބަރު މަހުގެ ތެރޭގައެވެ. އަދި ފްލައިމީގެ ފުރަތަމަ އިންޓަނޭޝަނަލް ދަތުރުކޮށްފައި ވަނީ ސްރީ ލަންކާއަށެވެ. ނަމަވެސް ފްލައިމީން ލަންކާ އަށް ދަތުރު ކުރުން މިހާރު ވަނީ ހުއްޓާލައިފައެވެ.\nނާޝިދު ވިދާޅުވީ އެއާ އޮޕަރޭޓާސް ސެޓްފިކެޓް (އޭއޯސީ) ލިބުމާ ގުޅިގެން އިންޑިއާގެ އިތުރު މަންޒިލްތަކަށާއި އެހެން ގައުމުތަކަށް ވެސް ދަތުރު ކުރުމަށްޓަކައި މަސައްކަތް ކުރަމުން އަންނަ ކަމަށެވެ. އެކަމަކު، އެންމެ އަވަހަށް ދަތުރުތައް ފެށޭނީ އިންޑިއާ އަށް ކަމަށް އޭނާ ވިދާޅުވިއެވެ.\nފްލައިމީގެ ދަތުރުތައް މިހާރު އާންމުކޮށް ކުރަނީ މާމިގިލީގެ އިތުރުން ބ. ދަރަވަންދޫއަށެވެ. ފްލައިމީ އިން މީގެކުރިން، އައްޑޫ ސިޓީ އާއި ޏ. ފުވައްމުލަކަށް ވެސް ދަތުރުތައް ބޭއްވިއެވެ. އެކަމަކު، އެ ދެ ސިޓީ އަށް މިހާރު ފްލައިމީ އިން ދަތުރު ކުރުން ވަނީ ހުއްޓާލައިފައެވެ.\nއެއް ގޮތަކައްވެސް ތި ހުއްދަ ދީގެން ނުވާނެ. މިއަށް ވުރެ މާ ބޮޑެތިބގައުމުތަކުގަވެސް އިންޓަނޭޝަނަލް އެންމެ އެޔާޕޯޓެއް ގެންގުޅެނީ ސަބަބުތަކަކާއި ހުރެއެވެ. މިތާގަ ހަމަ މަހުޖަނަކު ބޭނުންހާ ކުޅިވަރެއް ކުޅެން ދޫދެވިގެން ނުވާނެ.


BCM aai The Sommer Set Hotels gulhigen Women Leadership Program eh Inthizaam Koffi - AO News\nބީސީއެމް އާއި ދަ ސޮމަރސެޓް ހޮޓެލް ގުޅިގެން ވިމެން ލީޑަރޝިޕް ޕްރޮގްރާމެއް އިންތިޒާމުކޮށްފި\nބްރިޖިންގ ދަ ކޮމިއުނިޓީސް މޯލްޑިވްސް (ބީ.ސީ.އެމް) ޖަމުޢިއްޔާއާއި ދަ ސޮމަރސެޓް ހޮޓެލް ގުޅިގެން “ވިމެން ލީޑަރޝިޕް\nޕްރޮގްރާމް”ގެ ނަމުގައި ހަރަކާތެއް އިންތިޒާމުކޮށްފިއެވެ.\nމައިންޑްސެޓް ބައި ދަ ސޮމަރސެޓް ކޮންފަރެންސް ހޯލްގައި ބޭއްވުނު މި ޕްރޮގްރާމްގައި ޖުމުލަ 17 އަންހެނަކު ބައިވެރިވެފައިވެއެވެ. ޕްރޮގްރާމް ފުރިހަމަކުރި ފަރާތްތަކަށް ސެޓުފިކެޓު ދެއްވީ ދަ ސޮމަރސެޓް ހޮޓެލްގެ ޖެނެރަލް މެނޭޖަރ ގަނޭޝް ކުމާރައެވެ.\nމި ޕްރޮގްރާމްގައި ޖުމުލަ4ސެޝަނެއް ކުރިއަށް ގެންދެވިފައިވާއިރު، އެންމެ ފުރަތަމަ ސެޝަން ކުރިއަށް ގެންދިޔައީ ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗް.އާރު.ސީ.އެމް)ގެ ފަރާތުންނެވެ. ޖެންޑަރ އީކުއަލިޓީ ޤާނޫނު، މި މައުޟޫޢަށް ސެޝަން ނަންގަވައިދެއްވީ އެޗް.އާރު.ސީ.އެމްގެ ލީގަލް އޮފިސަރ އަލްއުސްތާޛް މުޙައްމަދު ސާމިހާއި ސީނިއަރ އެޑިއުކޭޝަން އޮފިސަރ ޚަދީޖާ ލިމްޔާއެވެ.\nމި ސެޝަންގައި ޖެންޑަރ އީކުއަލިޓީ ޤާނޫނުން އަންހެނުންނަށް ކަށަވަރުކޮށްދޭ ޙައްޤުތަކާއި، ޤާނޫނުން އެކި ފަރާތްތަކަށް މަތިކުރައްވާފައިވާ ޒިންމާތައް ބަޔާންކޮށްދީފައިވެއެވެ.\nދެވަނަ ސެޝަންކަމުގައިވާ އަންހެނުންނާ ދެކޮޅަށް ކުރެވޭ ހުރިހާ ބާވަތެއްގެ ތަފާތުކުރުންތަކެއް ނައްތާލުމުގެ މުޢާޙަދު (ކޮންވެންޝަން\nއޮން ދަ އެލިމިނޭޝަން އޮފް އޯލް ފޯމްސް އޮފް ޑިސްކްރިމިނޭޝަން އަގެއިންސްޓް ވިމެން)ގެ ރިޕޯޓިންގ މެކޭނިޒަމްސް،\nނަންގަވައިދެއްވީ އެޗް.އާރު.ސީ.އެމްގެ ކުރީގެ ރައީސް އައިމިނަތު އީނާސެވެ.\nމި ސެޝަންގައި ޖަމުޢިއްޔާތަކުން އ.ދ.އަށް ހުށަހަޅާ “ޝެޑޯ ރިޕޯޓު”އާއި އެ ރިޕޯޓު ތައްޔާރުކުރާނެ ގޮތްތަކާ ގުޅޭގޮތުން ބައިވެރިންނަށް މަޢުލޫމާތު ފޯރުކޮށްދެވިފައިވެއެވެ.\n“މީޑިއާ އިންޓަރވިއުއިންގ ސްކިލްސް”ގެ ނަމުގައި އިންތިޒާމުކުރެވުނު ތިންވަނަ ސެޝަން ނަންގަވައިދެއްވީ ރައްޔިތުންގެ މަޖިލީހުގެ\nއިދާރާގެ ޑައިރެކްޓަރ މީޑިއާ އެންޑް ކޮމިއުނިކޭޝަން ޙަސަން ޒިޔާއުއެވެ. މި ސެޝަންގައި އިންޓަރވިއު ކުރާނެ ހުނަރާއި\nއިންޓަރވިއުތަކުގައި ޖަވާބުދޭނެ ގޮތްތަކާ ގުޅޭގޮތުން ބައިވެރިން ހޭލުންތެރިކުރުވާފައިވެއެވެ.\nމި ޕްރޮގްރާމްގެ އެންމެ ފަހު ސެޝަންގައި މަޢުލޫމާތު ދެވުނީ ގެވެށި އަނިޔާ ހުއްޓުވުމުގެ ޤާނޫނާ ގުޅޭގޮތުންނެވެ. މި ސެޝަން ނަންގަވައިދެއްވީ އަލްއުސްތާޛް ޢަބްދުﷲ ޙަސީނެވެ. މި ސެޝަންގައި ގެވެށި އަނިޔާއަކީ ކޮބާކަމާއި، ގެވެށި ގުޅުމުގެ ތެރޭގައި ހިމެނޭ ފަރާތްތަކަކީ ކޮބާކަމާއި، އަނިޔާ ލިބޭ ފަރާތްތަކަށް ޤާނޫނުން ލިބިދެވޭ ރައްކާތެރިކަމާއި ޙިމާޔަތާ ގުޅޭގޮތުން ބައިވެރިންނަށް މަޢުލޫމާތު ދެވިފައިވެއެވެ.\nއަންހެނުންގެ ޙައްޤުތައް ކަށަވަރުކުރުމަށާއި އަންހެނުން ބާރުވެރިކުރުވުމުގެ މަޤްޞަދުގައި އުފެދުނު ބީ.ސީ.އެމް ޖަމުޢިއްޔާގެ ފަރާތުން އަންނަނީ އަންހެނުންނަށް އަމާޒުކޮށްގެން ގިނަ ޕްރޮގްރާމްތައް އިންތިޒާމުކުރަމުންނެވެ.\nއޭގެ ތެރޭގައި އަންހެނުންނަށް ސެލްފް ޑިފެންސް ޓްރޭނިންގއާއި އަންހެނުން ޓެކްނޮލޮޖީއަށް އަހުލުވެރިކުރުވުމަށް ހިންގޭ ޕްރޮގްރާމްތައް ފާހަގަކޮށްލެވެއެވެ.


ހައްޖުވެރިން މައްކާއަށް ޖަމާވާން ފަށައިފި\nމިއަހަރުގެ ހައްޖުގެ އަޅުކަން ފުރުސަތު ދިން މީހުން މައްކާއަށް ޖަމާވާން ފަށާފައިވާ ކަމަށް ސައުދީ އަރަބިއާއިން ބުނެފިއެވެ.\nކޯވިޑް-19އާ ގުޅިގެން ސައުދީން ހައްޖުގެ އަޅުކަން ކުރުމުގެ ފުރުސަތު ދިނީ އެންމެ 60،000 މީހުންނަަށެވެ.\nހައްޖުގެ ކަންތައްތަކާބެހޭ ސައުދީ މަސްއޫލުވެރިން ވިދާޅުވިގޮތުގައި މި ހައްޖަށް ދިއުމުގެ ފުރުސަތު ދިނީ އެކަމަށް އެދި ހުށަހެޅި ފަސް ލައްކައަށްވުރެ ގިނަ މީހުންގެތެރެއިން ކަމަަށެވެ. ފުރުސަތު ދިން މީހުންގެ ތެރޭގައި ހިމެނެނީ ސައުދީގެ ރައްޔިތުންނާއި ސައުދީގައި ދިރިއުޅޭ އެހެން ގަައުމުތަކުގެ ރައްޔިތުންނެވެ.\nމިއަހަރުގެ ހައްޖުގައި ބައިވެރިވާ 60،000 މީހުންނަކީ ކޯވިޑް ވެކްސިން ފުރިހަމަކޮށްފައިވާ މީހުންނެވެ. މި މީހުން އިޚްތިޔާރުކޮށްފައިވަނީ މިހާތަނަށް ހައްޖުގެ ފަރުޟު އަދާކޮށްފައިނުވާ މީހުންނަށް އިސްކަން ދީގެންނެވެ.\nމިފަހަރުގެ ހައްޖުގެ އަޅުކަމުގައިވެސް އިޖްތިމާއީ ގައިދުރުކަން ބަހައްޓަން ޖެހެއެވެ. އަދި ހުރިހާ ވަގުތުތަކެއްގައިވެސް މާސްކް އެޅުން ހައްޖުވެރިންނަށް މަޖްބޫރުވާނެއެވެ. އަދި ކޯވިޑާ ގުޅިގެން އަޅަންޖެހޭ ރައްކާތެރިކަމުގެ ހުރިހާ ފިޔަވަޅުތަކެއް މައްކާގެ ހަރަމްފުޅު ތެރޭގައާއި މިނާއާއި މުޒްދަލިފާ އަދި އަރަފާތުގެ ބިމުގައި ވެސް ހައްޖުވެރިން އަޅަންޖެހޭނެއެވެ.\nހައްޖުވެރިން މިހާރު މައްކާއަށް ޖަމާވަމުންދާއިރު އެމީހުން މައްކާގެ އެތެރެއަށް ވަނުމުގެކުރިން ސިއްހަތާބެހޭގޮތުން ބަލަންޖެހޭ ކަންކަން ބެލުމަށްޓަކައިޗެކްޕޮއިންޓްތަކެއްވަނީ ގާއިމްކޮށްފައެވެ. އަދި މިއަހަރުގެ ހައްޖުގެ އަޅުކަމުގައިވެސް ގެފުޅުގައި އަތްލުމާއި ހަޖަރުލްއަސްވަދުގައި އަތްލުން ވަނީ ސިއްހީ ސަބަބުތަކާ ގުޅިގެންމަނާކޮށްފައެވެ. އަދި ހައްޖުވެރިންގެ ގިނަބަޔަކު އެއްތަނަކަށް އެއްވެ ވާހަކަ ދެއްކުމާއި ބައްދަލުވުންތައް ބޭއްވުންވެސް ވަނީ މަނާކޮށްފައެވެ. ޖަމްރާތަކަށް ހިލައުކާއިރުވެސް އުކުމަށް ހަމަޖެހިފައިބަނީ ސްޓެރިލައިޒް ކޮށްފައިވާ ހިލައެވެ.\nމިއަހަރުގެ ހައްޖު މޫސުމުގައި ކޮންމެ ހައްޖުވެރިއަކަށްވެސް ހައްޖުގެ އިންތިޒާމުތަކާބެހޭ ޑިޖިޓަލް ކާޑެއް ދިނުމަށްވަނީ ހަމަޖެހިފައެވެ.\nމިދިޔަ އަހަރު ހައްޖުގެ އަޅުކަމުގައި ބައިވެރިވެފައިވަނީ ގާތްގަނޑަކަށް 10،000 މީހުންނެވެ.\nގެފުޅު އަލުން ހުޅުވާލިފަހުން 10 މިލިއަން މީހުން އުމްރާ ކޮށްފި


Oxford University in Covid ge vaccine ge masakkaiy alun fashanee\nއޮކްސްފޯޑުން ވެކްސިންގެ މަސައްކަތް އަލުން ފަށަނީ\nއޮކްސްފޯޑް ޔުނިވާސިޓީ އާއި އަސްޓްރާޒެނިކާ ގުޅިގެން އުފައްދާ ވެކްސިން ގެ މަސައްކަތް އަލުން ފަށަނީ\nއޮކްސްފޯޑް ޔުނިވާސީޓީ އާއި އަސްޓްރާޒެނިކާ ގުޅިގެން އުފެއްދުމުގެ މަސައްކަތް ފަށާފައިވާ ކޮވިޑް-19 އިގެ ވެކްސިން ގެ ޓްރަޔަލް ކުޑަ ދުވަސްކޮޅަކަށް މެދުކެނޑުމަށް ފަހު އަލުން ފަށަން ނިންމައިފި އެވެ. ވެކްސިންގެ މަސައްކަތް ހުއްޓާލީ ޓްރައިލްގައި ވެކްސިން ދިން ބަލި މީހަކަށް ދިމާވި ސައިޑް އިފެކްޓެއްގެ ސަބަބުންނެވެ.\nމިދިޔަ އަންގާރަ ދުވަހު އެސްޓްރާޒެނިކާ އިން ބުނެފައި ވަނީ ވެކްސިން ގެ މަސައްކަތް މެދުކަނޑާލަން ޖެހުނީ ބަލި މީހަކަށް ސައިޑް އިފެކްޓެއް ދިމާވީ ވެކްސިންގެ ސަބަބުންތޯ ތަހުގީގު ކުރަން ކަމަށެވެ. އެކަމަކު ހޮނިހިރު ދުވަހު ޔުނިވާސިޓީން ބުނީ އެތަނުން އުފައްދާ ވެކްސިނަކީ ސަލާމަތީ އެއްޗެއްކަން ވަނީ ޔަގީން ކުރެވިފައި ކަމަށެވެ.\nއިނގިރޭސި ވިލާތުގެ ހެލްތު ސެކްރެޓަރީ ވަނީ މި ހަބަރާއި ގުޅިގެން މަރުހަބާ ދަންނަވާފަ އެވެ. އޭނާ އިތުރަށް ވިދާޅުވީ ޔުނިވާސިޓީގެ މަސައްކަތްތައް މަޑުޖެހުނީ ސަލާމަތީ ކަންތައްތަކަށް އެންމެ އިސްކަމެއް ދިނުމުގެ ގޮތުން ކަމަށެވެ. އަދި ސަރުކާރުން އެ ގައުމުގެ ސައިންސްވެރިންނަށް ފުރިހަމަ ވެކްސިން އެއް އުފެއްދުމަށް އެއްބާރުލުން ދޭނެ ކަމަށެވެ.\nއޮކްސްފޯޑުް ޔުނިވާސިޓީން ބުނެފައި ވަނީ ތަހުލީލުގައި ބޭނުންކުރި ބައެއް ބަލި މީހުންނަށް މައްސަލަތަކެއް ދިމާވެދާނެ ކަމަށް ކުރިން ވެސް ބެލެވިފައިވާ ކަމަށެވެ. މިކަލަ ބޮޑެތި ޓްރަޔަލް ތަކުގައި އެފަދަ ކަމެއް ދިމާވުމަކީ އެކަށީގެންވާކަމެއް ކަމަށެވެ. އަދި އިތުރަށް ބުނެފައި ވަނީ ވެކްސިން އުފެއްދުމުގެ މަސައްކަތް އަލުން ފެއްޓީ މިނިވަން އިދާރާ ތަކުގެ އިތުރައް ސަރުކާރުގެ ރެގިއުލޭޓަރުން ގެ ވެސް އިރުޝާދު ގެ ދަށުން ކަމަށެވެ.\nއޮކްސްފޯޑުން ކުރިން ވެކްސިން ދީގެން ސައިޑް އިފެކްޓެއް ދިމާވި ބަލި މީހާ ގެ މައުލާތެއް ސިއްރު ހިފެހެއްޓުމުގެ ގޮތުން ހާމައެއް ނުކުރެ އެވެެ. އެކަމަކު ނިއުޔޯކް ޓައިމްސް އިން ބުނިގޮތުގައި ވޮލަންޓިއަރު ވަނީ ޓްރާންސްވާސް މިޔެލެތިސް ކިޔާ ބައްޔަކަށް ޕޮޒިޓިވްވެފަ އެވެ. މިބައްޔަކީ ސްޕައިނަލް ކޯޑް ދުޅަވާ ބައްޔެކެވެ.\nމި ވެކްސިނަކީ ކޮވިޑް-19 އަށް އެންމެ އަވަހަށް ލިބޭނެ އެއް ވެކްސިނަށް ވާނެ ކަމަށް ވަރަށް ބޮޑު އުންމީދެއް ކުރެވުނު ވެކްސިނެކެވެ. މިވެކްސިންގެ ފުރަތަމަ މަރުހަލާ އާއި ދެވަނަ މަރުހަލާވަނީ ކާމިޔާބު ވެފަ އެވެ. ފޭސް ތިނެއްގެ މަރުހަލާ ވަރަށް އަވަހަށް ފަށާނެ އެވެ. މި މަރުހަލާގައި އެމެރިކާ އާއި އިނގިރޭސި ވިލާތާއި ބްރެޒިލާއި އަދި ސައުތް އެފްރިކާއިން 30000 މީހުން ޓްރައިލްގައި ބޭނުން ކުރާނެ އެވެ.\nޑަބްލިއުއެޗްއޯ އިން ބުނި ގޮތުގައި ގާތްގަނޑަކަށް ސަތޭކަ އައްޑިހަ ވެކްސިނެއް ދަނީ އުފައްދަން މަސައްކަތް ކުރަމުންނެވެ. އެކަމަކު އެއްވެސް ވެކްސިނެއްގެ ކްލިނިކަލް ޓްރަޔަލް އަދި ފުރިހަމަ ނުވާކަމަށް ވެސް ބުނެފައި ވެއެވެ.\nއިނގިރޭސިވިލާތް ކޮވިޑް-19 ކޮވިޑް-19 އިގެ ބަލާއާފާތް\nދެވަނަ ފަހަރަށް ކޮވިޑްޖެހޭ މީހުން ގިނަވަނީ!


3 Main Ge Kulli Marah Aailaa In Javaabuthakeh Beynun Vefai! - Vaguthu\nތިން މައިންގެ ކުއްލި މަރަށް އާއިލާއިން ޖަވާބުތަކެއް ބޭނުންވެފައި!\nރަޝްފާ އަޙުމަދު، ފުވައްމުލައް ސިޓީ، ހޯދަޑު، އޯޝަން ވިލާ\nމިދިޔަ ޑިސެންބަރު މަހު 29 ވަނަ ދުވަސް ވެގެންދިޔައީ ދިވެހި ތާރީހުގައި ކަޅު ދުވަހަކަށެވެ. ފުވައްމުލަކަށް ނިސްބަތްވާ އުމުރުން 20 އަހަރުގެ ރަޝްފާ އަހުމަދުގެ މަރާ ގުޅިގެން މުޅި ގައުމަށް ފުން ހިތާމައެއް ގެނުވިއެވެ. ދެ ކުދިންނަށް ބަލިވެ އިންދާ އޭނާ ކުއްލިއަކަށް ދުނިޔެއާ ވަކެވެގެން ދިޔައީ އެތައް ބަޔަކު ރޮއްވާލި ހިތާމަވެރި ހާދިސާއަކަށެވެ.\nމަރުވެފައިވަނީ ކުއްލި ގޮތަކަށް، ކ.މާފުށީ ސިއްހީ މަރުކަޒުގައި އެ ދުވަހުގެ ފަތިހުގެ ވަގުތެއްގައެވެ. އެތަކެއް ދިވެހި ރައްޔިތުންނަކަށް ލިބުނީ ޝޮކެކެވެ. އާއިލާއަށް ލިބުނު ނުތަވަސްކަން މާބޮޑެވެ. ގެއްލިގެން ދިޔަ ތިން ފުރާނަ، ކުއްލިއަކަށް ދުނިޔެއާ ވަކިވެގެން ދިޔަ ގޮތުގެ ޖަވާބުތަކެއް އާއިލާއިން ބޭނުންވިއެވެ.\nރަޝްފާ ބަނޑުބޮޑު އިރު ނަގާފަިއވާ ފޮޓޯއެއް --\nރަޝްފާ އަދި ތިން ކުދިންގެ މަރާ ގުޅިގެން އާއިލާގެ ބަސް\nރަޝްފާގެ ކުއްލި މަރާ ގުޅިގެން އޭނާގެ ދައްތަ ވަނީ ފޭސްބުކް މެދުވެރިކޮށް، ކަމާބެހޭ ފަރާތްތަކަކަށް ބޮޑެތި ސުވާލުތަކެއް ކުރިމަތި ކުރުވާފައެވެ. ރަޝްފާގެ މަރަކީ "މެޑިކަލް މެލްޕްރެކްޓިސް"އެއްގެ ސަބަބުން ދިމާވި ކަންތައްތެއްގެ ސަބަބުން ކުރިމަތިވި މަރެއް ކަމަށް އޭނާގެ ދައްތަގެ ޕޯސްޓުގައި ބުނެފައިވެއެވެ. ތިން ފުރާނައެއް ކުއްލިއަކަށް ދުނިޔެ ދޫކޮށް ދިޔުމާއެކު ލިބުނު ހިތާމާގައި "މީހަކު މެރިކަމަށް ވަނީ ހަމައެކަނި ތޫނު އެއްޗަކުން ހަމަލާދީ މަރާލީމަތޯ" އޭނާ ސުވާލު އުފައްދާފައިވެއެވެ.\nރަޝްފާއަށް އެ ރޭ ސީފައިވާ ބޭސްތައް ---\nރަޝްފާގެ ދައްތަ ވަނީ އަލް މަރުހޫމް ރަޝްފާގެ ބޭސް ސިޓީތަކާއި، ޑޮކްޓަރު ދިން ބޭހެއްގެ ފޮޓޯއަކާއެކު، އެ ބޭހުގެ ބައެއް ސައިޑް އެފެކްޓްސް ފެންނަ ފޮޓޯތަކެއްވެސް އާންމުކޮށްފައެވެ. "ވަގުތު"އިން އިތުރު މައުލޫމާތަށް ގުޅާލުމުން އޭނާ، ކޮއްކޮ ރަޝްފާގެ މަރުގެ ވާހަކަތައް ކިޔާދިނެވެ.\n"ކޮއްކޮ ހުރީ އޭރު ބަލިވެ އިނދެ އަށް މަހުގަ. މަރުވި ދުވަހު ނޫން ކުރީ ދުވަހުވެސް މަސައްކަތަށްވެސް ނުކުތް. ފިހާރައެއްގެ އުޅޭނީ. ފިހާރައަށް ގޮސްފައި އައިސް، ބުނި ކުޑަކޮށް ބަލިވެއޭ މިއުޅެނީ. ހިކި ކެއްސުމެއް އުޅޭ ވާހަކައިގެ އިތުރުން ދެން ހުން ވައްތަރުވެސް ވެފައި ހުރި ވާހަކަ ބުނި. އެކަމަށް ޑޮކްޓަރަށް ދައްކަން ދިޔައިމަ ދީފައި ހުރީ ޕެނަޑޯލާ "ގްރިލިންކްޓަސް" ކިޔާ ބޭހެއް. ދެން އެ މަރުވި ރޭ، 12ގެ ފަހުން ހޮޑުލެވުނު ވާހަކަ ރަޝްފާގެ ފިރިމީހާ ބުނި. އެހިސާބުންވެސް ސުވާލުތަކެއް އުފެދޭ. ޕްރެގްނެންސީ ރިޕޯޓުގައި އެބައިނދޭ، ޓީނޭޖު ޕްރެގްނެންސީއާ ޓްވިން ޕްރެގްނެންސީއާ ޖަހާފަ، އެއީ ރިސްކް ފެކްޓާސް ކަމަށް ބުނެފައި. އަށް މަހުގައި ހުރި މީހަކު އެގޮތަށް ހޮޑު ލެވުމުން ފިރިމީހާ ވަގުތުން ހެލްތު ސެންޓަރަށް ގެންދަން ޖެހޭނެ ކަމަށް ދެކެނީ،" ރަޝްފާގެ ދައްތަ، އޭނާގެ ކޮއްކޮއާއި ދެ ކުދިންގެ މަރާ ގުޅިގެން ބުންޏެވެ.\nދައްތަ ބުނެފައި ވަނީ އޭރު ރަޝްފާގެ ފިރިމީހާ، މާފުށީ ސިއްހީ މަރުކަޒާ ހަމައަށް ރަޝްފާ ގެންދިޔައީ ފަތިހު ކަމަށެވެ. އަދި އޭރު އަނގައިން ފޮނުތަކެއް އަރާ، ރަޝްފާގެ ހަބަރު ހުސްވެފައިވާ ކަމަށްވެސް ރަޒީނާ ބުންޏެވެ. އެ ހިސާބުން ރަސްފާ އުފައްދާ ސުވާލަކީ ފިރިމީހާގެ އިހުމާލު އޮތްތޯ ބަލައިދިނުމަށް ފުލުހުންނާއި ކުރާ ސުވާލެވެ. އޭނާ ބުނީ އެ މައްސަލަ ފުލުހަށް ހުށަހެޅިފައިވާނެ ކަމަށެވެ. އަވަސް ޖަވާބަކަށް އެދޭ ކަމަށެވެ.\nޕްރެގްނެންސީ ރިޕޯތުގައި ރިސްކް ފެކްޓާ ޖަހާފައިވާ ބައި ---\nދެން އާއިލާގެ ފަރާތުން ޖަވާބަށް ބޭނުން ވަނީ ހެލްތު ސެންޓަރު ފަރާތުންނެވެ. ފުރަތަމަ އާއިލާއިން އުފައްދާ ސުވާލަކީ އެ ރޭ ރަޝްފާއަށް ދީފައިވާ "ގްރިލިންކްޓަސް" ބޭހުގެ ސުވާލެވެ. ކެއްސުމަށް ދިން އެ ބޭސް ރަޝްފާ ބުއި ކަމަށް ދައްތަ ޔަގީން ކޮށްދޭ އިރު، ރަޝްފާގެ ދައްތަ ބުނީ ބޭސް ބޭނުން ކުރުމުގައި ސަމާލުވާން ޖެހޭ ކަންކަމުގެ ތެރޭގައި "ޕްރެގްނެންސީ" ހިމެނޭ ކަމަށެވެ.\nއަދި އެކިއެކި ގޮތްގޮތުން ހޯދި މައުލޫމާތާއެކު ރަޝްފާގެ ދައްތަ ބުނެފައި ވަނީ އެ ބޭހަކީ މާބަނޑު ދުވަސްވަރު، އެއްވެސް މީހަކު ބޭނުން ނުކުރަން ޑޮކްޓަރުން އިރުޝާދު ދީފައިވާ ބޭހެއް ކަމަށެވެ.\n"ހެލްތު ސެންޓަރުގެ ތިބޭނީ އާންމު ބަލިތަކުގެ ދެ ޑޮކްޓަރުން. އެ ދެ ޑޮކްޓަރުން ދީފައި އޮތް ދެ ބޭހެއް އެއީ. އެ ބޭހުގެ ކަންކަން ބެލި އިރު، އެނގިފައި އެބައޮތް މާބަނޑު މީހަކަށް ދީގެން ނުވާނެ ބޭހެއްކަން އެއީ. ކޮންމެ ގޮތެއްވިޔަސް މި ދައްކަނީ ތިން ފުރާނައެއްގެ ވާހަކަ. އަށް މަސްވެފައިވާ ކުއްޖެއްގެ މަންމަ މަރުވިޔަސް، ހޮސްޕިޓަލުން އެ ކުއްޖާ ސަލާމަތް ކުރަން މަސައްކަތް ކުރަން ޖެހޭނެ. އެކަން ކުރި ކަމެއްވެސް ނުކުރާ ކަމެއްވެސް އާއިލާއަކަށް ނޭންގޭ. މަރު ފޯމުގައި ވަނީ ރަނގަޅަށް ނޭވާ ނުލެވި ފިޓް ޖެހުނީ ކަމަށް. އެކަމަކު މިއަށްވުރެ ކަންކަން ސާފުވާން ޖެހޭ، އާއިލާއަށް،" ރަޝްފާގެ ދައްތަ ބުންޏެވެ.\nރަޝްފާގެ މަރު ފޯމު\nރަޝްފާގެ ދައްތައަށް އެނގެން ބޭނުން ވަނީ އޭނާގެ ކޮއްކޮ، އަދި ބަނޑުގައި އޮތް މައުސޫމު ދެ ކުދިންގެ މަރުގެ ހަގީގަތެވެ. އެ މަރަށް ކުރިމަތިވި ސަބަބުތަކެވެ. ތިން ފުރާނައެއް ގެއްލިގެން ދިޔަ އިރު، ޒިންމާ ވާން ޖެހޭ ބައެއްގެ ޖަވާބުތަކެވެ.\nމާފުށީ ސިއްހީ މަރުކަޒާއި، ހެލްތު މިނިސްޓްރީގެ ބަސް\nރަޒީނާގެ އަސަރުގަދަ ވާހަކަތަކާއެކު، އެ މަރުގެ ހަގީގަތްތައް އިތުރަށް ހޯދާލުމަށް "ވަގުތު"އިން ވަނީ މާފުށީ ސިއްހީ މަރުކަޒާއި ހެލްތު މިނިސްޓްރީއަށްވެސް ގުޅާފައެވެ.\nސިއްހީ މަރުކަޒުން ބުނެފައި ވަނީ އެ މައްސަލައާ ގުޅިގެން މައުލޫމާތެއް ނުދޭން މިނިސްޓްރީން އަންގާފައިވާ ކަމަށާއި، ސިއްހީ މަރުކަޒުގައި މައުލޫމާތު ދޭނެ ހާއްސަ އޮފިސަރެއް ނެތުމުން، މައުލޫމާތު ދެވެން ނެތް ކަމަށެވެ. އެކަމުގެ ޖަވާބަކަށް ހެލްތު މިނިސްޓްރީއަށްވެސް "ވަގުތު"އިން ވާނީ ގުޅާފައެވެ.\nހެލްތު މިނިސްޓްރީން ބުނެފައި ވަނީ އެ މައްސަލައިގައި ގިނަ ކަންތައްތަކެއް ހުރުމުން، މައްސަލަ ބަލަމުންދާ ކަމަށެވެ. އަދި ރަޝްފާގެ މަރުގައި ބަޔަކު އިހުމާލުވިކަން ނޫނީ ނޫންކަން، އިހުމާލިވީ ކޮންބައެއްކަން ސީދާ ބުނަން އެނގޭނީ މައްސަލަ ބަލާ ނިމުމުން ކަމަށްވެސް ހެލްތުން ބުނެފައިވެއެވެ.\nސިއްހީ ކަންކަމުގައި ވެވޭ އިހުމާލަށް މީގެކުރިންވެސް އެތައް އާއިލާއެއްގެ އިނގިލިތައް ވަނީ ދިއްކުރެވިފައެވެ. "މެޑިކަލް މެލްޕްރެކްޓިސް"ތަކުގެ ސަބަބުން ދުނިޔެ ދޫކޮށް ދިޔަ އެތައް އާއިލާއަކުން މިއަދުވެސް ތިބީ ޖަވާބަކަށް ބޭނުންވެ، ޖަވާބެއް ހޯދޭނެ ގޮތެއްވެސް ނެތިފައެވެ. "މެޑިކަލް ނެގްލިޖެންސް"ގެ ގާނޫނެއްވެސް ނެތުމާއެކު، އެފަދަ ސުވާލުތަކަށް ޖަވާބަށް އެދޭނެ ކޯޓެއްވެސް ނެތެވެ.\nޖެނުއަރީ 15, 2019 13:20\nކަނބުލޯ މިގައުމުގައި އުޅޭ ޑޮކްޓަރުން މޮޅުވީމަ "މެޑިކަލް ނެގްލިޖެންސް"ގެ ގާނޫނެއް ބޭނުމެއްނުވާނެ..\nޖެނުއަރީ 15, 2019 13:42\nއުފާކުރޭ ސަހީދު މަރެއް ސަހީދުންނަށްއޮތީ ސުވަރުގެ މިދުނިޔެ މީކީކުރާތަނެއް\nޖެނުއަރީ 15, 2019 13:43\nތިއަށް ޖަވާބުދޭން ސުއޫދު އެބަހުރި ރެޑީގަ. އެޔެއްނު މަރަށްވާ ގޮތް ބަލާ މީހަކީ!\nކޮމިޝަން އުފައްދާފައި "އޮން ޔޯ މާކް ގެޓް ސެޓޭ" ބުނިގޮތަށް އޭތި އެބައޮތް ހަތަރުމޮއްގަނޑުޖަހައިގެން ކުރިޔަށް ހިރެނުލެވިފައި!\nޖެނުއަރީ 15, 2019 14:03\nއަޅުގަނޑުގެ ދައްތަ އެއްވެސް ވިހަން ބަނޑުގަ ރިއްސާފަ ފިޓު ޖެހި ހޭނެތި ގާތްގަޑަކަށް 10ގަޑި އިރު ފަހުން ނިޔާވި.އެކަމަކު ބަނޑުގަ އޮތް ދަރިފުޅު މަރުވީ އޭގެ ވެސް4ގަޑި އިރު ފަހުން. އެއީ މީގެ30 ވަރަކަށް އަހަރުކުރން. ރަޝްފާގެ ބަނޑުގައިވާ2ކުދިން އެހާއަވަހަށް ނިޔާވި ވާހަކައިވުމުން އަޅުގަޑު ހިތުގަވެސް ސުވާލުތަކެއް އުފެދެއެވެ.\nޖެނުއަރީ 15, 2019 15:10\nއަހަރެންނަމަ ދެދަރި ނެގީމުސް ދެކުދިންމަރެއްނުވާނެ އެހާއަވަހަކަށް\nޖެނުއަރީ 15, 2019 17:26\nމިގައުމުގަ ކޯޓުތަކާ ޕލިހުންނާ ތިބޭނީ ސިަޔާސީ މީހުންނަށް މައްސަލަ ބަލައިދޭން.....އެހެންމީހުން ގެހޭނީ އެ އާލާތް ވަރަށް މުސާރަޔާ އެލަވްންތަކަށް ވާވަރަށް ޓކުސް ދއްކަދއްކާ ތިބެން....\nޖެނުއަރީ 15, 2019 17:45\nބޭހުގެ ސައިޑް އިފެކްޓަށް ބަލައިގެން ޑޮކްޓަރުން ފުލުން ދުވަންވެއްޖެ ނަމަ، ސަލާމަތެއް ނޯންނާނެ.. އާއްމުކޮށް ކޮންމެ ބޭހަކީވެސް ކޮންމެސް ސައިޑް އިފެކްޓެއް ހުންނަ ބޭހެއް.. ހިތް ހުއްޓުން، ލޯ އަނދިރިވުން، ބީރުވުން ފަދަ ކަންކަން ނޯޓުކޮށްފައި ހުންނާނެ.. އަނެއްކަމަކީ، މަންމަ ފިޓު ޖެހުމުން، ވަގުތުން ބަނޑު ކަފާލާފައި، ދަރިފުޅު ނެގައި، މަންމަ ނިޔާވިނަމަ ބުނާނެ، މަންމަ ނިޔާވީ އެގަޑީގައި މަންމަގެ ފުރާނަ ސަލާމަތްކުރަން ނޫޅެ، އެހެންކަމަކާ އުޅުނީމައޭ.. ހަޤީޤަތަކީ، ފުރަތަމަ އިސްކަންދޭނީ މަންމަގެ ފުރާނައަށް... މަންމަ، ދެން ދުނިޔޭގައި ނުހުންނާނެކަން ޔަގީންވާއިރު، ބައެއް ފަހަރު ދަރިފުޅު ސަލާމަތްކުރަން ތަންކޮޅެއް ލަސްވެސް ވެފައި އޮވެދާނެ.. ނޫނީ، މަދު ހާލަތެއްގައި، ސަލާމަތްކުރެވޭހާ ވަގުތުވެސް އޮވެދާނެ..\nއަހަރެންގެ ދަރިފުޅުގެ ދަތްތައް ވެސް ހަލާކު ވީ ޑޮކްޓަރުންގެ އިހުމާލުން. ކެލްސިއަމް މަދީއޭ ކިޔާފަ ކެލްސިއަމް ބޭސް ދެނީ. ފަހުން އެހެން ޑޮކްޓަރަކަށް ދެއްކީމަ މި އިގުނީ ދަތް ފަނި ކަނީކަން\nޖެނުއަރީ 16, 2019 04:11\nސުއޫދު އެއީ މަރުބަލާ މީހާ އެމީހާއަށްނޫނީ މަރުވިގޮތް ނޭނގޭނެ .


Aniyaage vaahaka ah nimumeh neh, hurihaa ufaleh siyaaseeverinnan!\nއަނިޔާގެ ވާހަކައަށް ނިމުމެއް ނެތް، ހުރިހާ އުފަލެއް ސިޔާސީ ވެރިންނަށް!\n20 ސެޕްޓެމްބަރ 2020 - 12:44:18\nރާއްޖޭގައި އަނިޔާވެރިކަން އޮތް ވާހަކަ އަކީ އާ ވާހަކައެއް ނޫނެވެ. ޖަލުގައި އަނިޔާކުރުމާއި ސަރުކާރުން އަނިޔާ ދެމުންދިޔަ ވާހަކައަކީ ރާއްޖޭގައި ވަރަށް ގަދަޔަ އަށް ދެއްކި ވާހަކަތަކެވެ. އަނިޔާގެ ވާހަކަ ދައްކާ އެ ވާހަކައިން އާންމުންގެ ހިތްތަކަށް ކުޅެ ޖަޒުބާތުގައި ޖައްސާ ސިޔާސީ މީހުން ބޭނުންވި ދިމަދިމާލަށް ރާއްޖެ އަނބުރަމުންދާތާ 12 އަހަރުވީ އެވެ. ނަމަވެސް ރައްޔިތު މީހާއަށް ލިބުނު އެއްޗަކާ މެދު ސުވާލުކޮށްލުން ރަނގަޅެވެ.\nރައީސް މައުމޫނުގެ ވެރިކަމުގެ 30 އަހަރު ރާއްޖެ ހިންގައިދިޔައީ ހިތް އެދޭހާ ރަނގަޅަކަށެއް ނޫނެވެ. ގޯސްކޮށް ހިނގައިދިޔަ ކަންތައް އެހާ ގިނަ އެވެ. ނަތީޖާއަކަށްވީ އިވާން ނަސީމުގެ މަރުގެ ހާދިސާއަށް ފަހު ބޮޑު ބަދަލެއްގެ ކޮޅުމަތި ފެނުމެވެ. އާ ގާނޫނު އަސާސީއެއް އުފަންކުރުވި އެވެ. ޖަލުގައި ކުރަމުންދިޔަ އަނިޔާތަކަށް ކޮންމެވެސް ވަރެއްގެ ބަދަލެއް އަންނަމުންދިޔަ އެވެ. އިއުތިރާފުގެ ބަޔާންތަކަށް ހުކުމް ކުރުން ނިމުމަކަށް އަންނަމުންދިޔަ އެވެ. އީވާންގެ މަރުގެ މައްސަަލައަކީ ރާއްޖެ ބަދަލުވާން ދިމާވި އެއް ހާދިސާކަމަށް ވިޔަސް ސުވާލަކީ އެ ހާދިސާއަށް ފަހު ރާއްޖެ ކަޑަތު މިކުރި 17ވަރަކަށް އަހަރު އަދި ހާއްސަކޮށް އާ ގާނޫނު އަސާސީގެ ހިޔަލުގައި ހޭދަކުރި 12 އަހަރު ރައްޔިތު މީހާއަށް ލިބުނީ ކޮން މަންފާއެއްތޯ އެވެ.\nހުރިހާކަމެއްގެ އަސްލަކީ އަދަލު އިންސާފު ނުލިބުންކަމީ އެންމެން ގަބޫލުކުރާނެ ހަގީގަތެކެވެ. އެ ދުވަހު ވެސް މިއަދު ވެސް އެންމެ ބާރަށް ދައްކާ އެއް ވާހަކައަކީ އަދުލު އިންސާފު ނުލިބޭ ވާހަކަ އެވެ. ކޯޓްތަކާ މެދު އުފައްދާ ސުވާލުގެ ވާހަކަ އެވެ. ގާޒީންނަށް އިތުބާރުނުކުރެވޭ ވާހަކަ އެވެ. މިނިވަން ޖުޑީޝަރީއެއް ހިނގަމުންދާކަމުގެ އިހްސާސް ނުވާ ވާހަކަ އެވެ. ހުރިހާ މާނައެއްގައި އަދަލު އިންސާފު ނުލިބޭ ނަމަ ދެންވާނެ ހަތަރުއެތި މިވަނީ ދިވެހިންނަށް ވަމުންނެވެ.\nމިނިވަން ޖުޑީޝަރީއެއް ގާއިމް ކުރުމަކީ އާ ގާނޫނު އަސާސީގެ މައިގަނޑު އެންމެ ބޮޑު ތަސައްވަރުކަމަށް ވިޔަސް އާ ގާނޫނު އަސާސީން ތަސައްވަރު ކުރި މިނިވަން ޖުޑީޝަރީއަށްވީގޮތް ހަނދާން ނެތޭހާ ދުވަހެއް އަދި ނުވެ އެވެ. ފުރަތަމަކަމަކަށް ސުޕްރިމް ކޯޓް އުފަން ކުރުވުމެވެ. އެކޯޓަށް ފަނޑިޔާރުން އައްޔަނު ކުރުމެވެ. ސުޕްރިމް ކޯޓަށް ފުރަތަމަ އައްޔަނުކުރީ އިންތިގާލީ މަރުހަލާގައި ފަނޑިޔާރުންނެވެ. އެ މަރުހަލާ ނިމިއްޖެކަމަށް ކަނޑައަޅައި އަމިއްލައަށް ފަނޑިޔާރުން ދާއިމީވީކަން އޭރުގެ ރައީސުލްޖުމްހޫރިއްޔާއަށް އެންގެވި ފަނޑިޔާރުން އަދި ވެސް އެބަ ތިއްބެވެ އެވެ.\nއަމިއްލައަށް ދާއިމީވީކަމަށް ކަނޑައަޅައި އެކަން ރައީސަށް އެންގެވި ފަނޑިޔާރުން ހިމަނައިގެން ސުޕްރިމް ކޯޓަށް ދާއިމީ ފަނޑިޔާރުން އައްޔަނު ކުރަން ކުރި މަސައްކަތަކީ މިނިވަން ޖުޑީޝަރީއެއް ނުލިބޭނެކަން އެނގި ހާމަވި ދުވަހެކެވެ. އަމިއްލައަށް ދާއިމީވީކަމަށް ކަނޑައެޅި ފަނޑީޔާރުންނަކީ ރާއްޖޭގެ އަދަލު އިންސާފު ގާއިމްކުރުމުގެ އެންމެ މަތީ ބާރުކަމަށްވާ ސުޕްރިމް ކޯޓުގެ ފަނޑިޔާރުންކަމަށް އައްޔަނުކުރަން ޖެހުނު ހިސާބަކީ ރައްޔިތު މީހާ އަށް ހުރިހާ ވޭނަކާއި ހިތްދަތިކަމެއް ކުރިމަތިވި ދުވަހެވެ. މަސް ބަހާ އުސޫލުން ސިޔާސީ ވެރިން ސުޕްރިމް ކޯޓުގެ ފަނޑިޔާރުންގެ ބެންޗް ބަހާލީ އެވެ.\nރައީސް ނަޝީދު ބޭނުންފުޅުވި ބަޔަކާއި ރައީސް މައުމޫނު ބޭނުންުފުޅުވި ބަޔަކާ މިހެން ގޮސް އެ ދުވަހުގެ ސިޔާސީ ބާރުވެރިންގެ މެދުގައި ސުޕްރިމް ކޯޓުގެ ހަތް ފަނޑިޔާރުންގެ ބެންޗް ބަހާލީ އެވެ. އެ ބެންޗް ބަހާލި އިރު އަމިއްލައަށް ދާއިމީވީކަމަށް ކަނޑައެޅީ މީހުން ވެސް އެ ބެންޗަށް ގެންނަށް މަޖުބޫރުވީ އެވެ. ނުވަތަ ސިޔާސީ ވެރިންގެ މެދުގައިިވި އެއްބަސްވުމުގެ ދަށުން އެގޮތަށް އަމަލުކޮށް ނިންމާލީ އެވެ.\nސިޔާސީ ވެރިންގެ މެދުގައި ޑީލް ހަދާ ސުޕްރިމް ކޯޓުގެ ފަނޑިޔާރުންގެ ގޮނޑިތައް ބަހާލުމުގެ ނަތީޖާއަކަށްވީ ގާނޫނު އަސާސީން ތަސައްވަރު ކުރި ސުޕްރިމް ކޯޓާ ދިވެހިންނާ ބައްދަލުނުވުމެވެ. ރައީސް ނަޝީދުގެ ވެރިކަމަށް ތިން އަހަރުވީ ތަނާ އެ ވެރިކަން ނިމުމަކަށް އަތުވެއްޖެ އެވެ. އެހެން ވެރިކަމެއް އަތުވެއްޖެ އެވެ. ގޯހުން ގޯހަށް ކަންކަން ބަދަލުވި އެވެ. ގޯސްކޮށް ހިނގައި ދިޔަ ކަންކަމަށް އިންސާފެއް ނުލިބުނެވެ. ނަތީޖާއަކަށްވީ އިންސާފު ގާއިމް ނުވެދިއުމެވެ.\nހުރިހާ ކަމެއްގެ ނިމުން ނިމިގެންދިޔައީ އަދުލުވެރިކަން ނެތްކަމަށް ބުނާ އަޑު ގަދަވެ އެކަމުގެ ހިތި ކަރުގަ ލައިގެންނެވެ. އެންމެ ފަހުން ތިމާއަށް ލިބުނު ގޮނޑިއަށް ތިމާ ހުށަހެޅި މީހާގެ ހުކުމާއެކު ތިމާ ދާން ޖެހުނީ ޖަލުގޮޅިއަށެވެ. ނަތީޖާއަކަށްވީ މުޅި ގައުމު ހަލަބޮލިވެގެން ދިއުމެވެ. އިންސާފުގެ ކަންފުޅެއް ވެސް ނެތް ކަމަށް ބުނުމެވެ. ސިޔާސީ ވެރިން ހެދި ގޯސްތަކުން އެ މީހުންނަށް އަނިޔާ ލިބުމެވެ. އެންމެ ފަހުން ސިޔާސީ ވެރިން ސަލާމަތްވެ އެނބުރި އައިސް އެ ފަނޑިޔާރުންތައް ބޭރުކުރީ އެވެ. ސިޔާސީ ވެރިންނަށް މިިނިވަންކަން ލިބުނީ އެވެ.\nނަމަވެސް ރައްޔިތު މީހާއަށް ލިބުނު އިންސާފުކޮބައިތޯ އެވެ. އިންސާފު ނުލިބިދާ ކޮންމެ ދުވަހަކީ ނާ އިންސާފާ ކުރިމަތިވުމެވެ. ބޮޑެތި މީހުންނަށް ބޮޑު އިންސާފު ކުޑަ މީހުންނަށް ކުޑަ އިންސާފު ލިބުމަކީ ރައީސް މައުމޫނުގެ ވެރިކަމުގައި ވެސް ހިނގައިދިޔަ ކަންތައްތަކެވެ. މިއަދު ވެސް އެ މަގަށް ކަންކަން ނުދޭތޯ މިނިވަން ގްރޫޕަކުން ބަލާ އިންސާފުކޮށްލުން ރަނގަޅެވެ. އާ ގާނޫނު އަސާސީން ތަސައްވަރު ކުރި އިންސާފާއި ހަމަހަމަ ދިރިއުޅުމާއި މިިނިވަންކަން ކޮބައިތޯ އަމިއްލައަށް ވިސްނާލަ ބަލާށެވެ. ލިބޭއާ އާމްދަނީއެއް ހޭދަ ކުރަނީ ކުލި ދައްކާށެވެ. އިޖުތިމާއީ އަދާލަތު ކޮބައިތޯ އެވެ. ހަމަހަމަކަމާއި އިންސާފު ކޮބައިތޯ އެވެ.\nއެހުރިހާ އެއްޗެއް ސިޔާސީ ބޮޑުންނަށް މިއަދު ވެސް ލިބޭނޭކަން ވަރަށް ޔަގީނެވެ. ފާޑުފާޑުގެ ޑީލްތަކުންނާއި އެ މީހުންގެ ބާރުވެރިކަމުންނެވެ. ނަމަވެސް 17 އަހަރުކުރިން ވެސް އަދި އިއްޔެ ވެސް އަދި މިއަދު ވެސް ދެއްކި އިންސާފުވެރި މުޖުތަމައު ކޮބައިތޯ އެވެ. ރައްޔިތު މީހާއަށް ލިބޭ އިންސާފާއި ހަމަހަމަކަމާއި އިޖުތިމާއީ އަދާލަތު ކޮބައިތޯ އެވެ. މިވަރުން ވެސް ހަމަ ދައްކަންވީ އަނިޔާ ކުރި ވާހަކަތޯ އެވެ. އެ ވާހަކަ ދައްކާ އެ ވާހަކައިން އިބްރަތް ލިބިގަނެ ރައްޔިތުންނަށް ހަމަ ނޭވާލައިގެން އުޅެވޭނެ މުޖުތަމައެއް ބިނާކުރަން ސިޔާސީ ވެރިން އުޅޭނީ ކޮން ދުވަހަކުން ތޯ އެވެ.


China Dharivarun Homework Hedhumuge Undhagulun Salaamai Kuranee\nޗައިނާ ސްކޫލެއްގައި ދަރިވަރުންތަކެއް ކިޔަވަނީ\nޗައިނާ ދަރިވަރުން ހޯމްވޯކް ހެދުމުގެ އުނދަގުލުން ސަލާމަތްކޮށްދެނީ\n23 އޮކްޓޯބަރ 2021 - 21:59:41\nޗައިނާ ސްކޫލްތަކުން ގޭގައި ހަދަން ހަވާލުކުރާ މަސައްކަތް ތަކުގެ ޕްރެޝަރު ދަރިވަރުންނަށް ކުޑަކުރުމަށްޓަކައި އެގައުމުން ގާނޫނެއް ފާސް ކޮށްފިއެވެ.\nޗައިނާގެ ބެލެނިވެރިންނަށް އިރުޝާދު ދީފައިވަނީ ގޭގައި އެކުދިން އަރާމުކުރުމަށް ހޭދަކުރާ ވަގުތާއި ކަސްރަތުކުރުމަށް ހޭދަކުރުމަށް ހޭދަކުރާ ވަގުތު ބެލުމަށެވެ. އަދި އޮންލައިން ގައި ގިނަ ވަގުތު ކުދީން ނުބޭތިއްބުމަށްވެސް އިރުޝާދު ދީފައިވެއެވެ.\nއޮގަސްޓް މަހުގެ ތެރޭ ޗައިނާއިންވަނީ ހަ އަހަރާއި ހަތް އަހަރުގެ ދަރިވަރުންނަށް ލިޔެގެންދޭ ޓެސްޓުތައް ދިނުން މަނާ ކޮށްފައެވެ.\nޗައިނާގެ އޮފިޝަލުން އޭރު އިންޒާރުދީފައިވަނީ އެގޮތަށްޓެސްޓު ދިނުމުން ދަރިވަރުންގެ ޖިސްމާނީ އަދި ނަފްސާނީ ދުޅަހެޔޮކަމަށް އަސަރު ކުރާ ކަމަށެވެ.\nވޭތުވެދިޔަ އަހަރު ދަރިވަރުން އިންޓަނެޓާ ދުރުކޮށް އެގައުމުގެ ސަގާފީ ކަންކަމަށް އަހުލުވެރި ކުރުވުމަށްވެސް ގިނަމަސައްކަތްތަކެއް އެގައުމުން ކޮށްފައި ވެއެވެ.\nދަރިވަރުންގެ ހޯމްވޯކްއާ ބެހޭ ގާނޫނު ފާސް ކޮށްފައިވަނީ މިދިޔަ ހޮނިހިރު ދުވަހު އެގައުމުގެ ގާނޫނުހަދާ މަޖިލީހުންނެވެ.\nއެގާނޫނުގެ ފުރިހަމަ ތަފްސީލެއް އަދި ހާމަކޮށްފައެއް ނުވެއެވެ. އެހެއންނަމަވެސް އޭގައިވާ މުހިއްމު ބައިތަކުގެ ތެރޭގައި ކުދިންގެ ވިސްނުންތަރައްގީ ކުރުމާއި އިޖްތިމާއީ އާދަކާދަތައް ކުރިއެރުވުމާއި، ހިތްހަމަޖެހިގެން އުޅޭކަމުގެ ޔަގީންކަން ބެލެނިވެރިން ކަށަވަރު ކުރުމަށް ބާރުއަޅާފައިވެއެވެ.\nމިކަމުގައި ދަރިވަރުންގެ އިތުރު ހަރަކާތްތަކުގައި ޒިންމާތައް ނަގާނީ ލޯކަލް ސަރުކާރުންނެވެ.\nމި ގާނޫނަށް ސޯޝަލް މީޑިއާގައި ކިޔާފައިވާ ފާޑުތަކަށް ބަލާއިރު އެއްބަޔަކު ބުނެފައިވަނީ އެގަވައިދަކީ ދަރިން ތަރުބިއްޔަތު ކުރުމަށްޓަކައި ވަރަށް ރަނގަޅު ގާނޫނެއްކަމަށެވެ. އެކަމަކު އަނެއްބަޔަކު ވަނީ އެގާނޫނު ތަންފީޒު ކުރަނީ ލޯކަލް ސަރުކާރުންތޯ ނުވަތަ އަމިއްލައަށްތޯ ސުވާލު އުފައްދާފަ އެވެ.\nޗައިނާތައުލީމްމަތީ ތައުލީމްހަޔަރ އެޑިއުކޭޝަންއެޑިއުކޭޝަން މިނިސްޓްރީހަޔާ އެޑިއުކޭޝަން މިނިސްޓްރީމިނިސްޓަރު އައިޝާމިނިސްޓަރު ޑރ. އައިޝަތު އަލީ


ޞައްޙަ ސުންނަތަކީ މާތް ﷲ ގެ ޥަޙީއެވެ2– DhiSalafiyyah\nޞައްޙަ ސުންނަތަކީ މާތް ﷲ ގެ ޥަޙީއެވެ 2\n13/09/2013 محمد ﷺ ގެ ސިޔަރަތުއައްޝައިޚް އާދަމް ނިޝާން ބިން ޢަލީ އާދަމް\nސުންނަތަށް ތަބާޢަވެ އެއަށް ޢަމަލުކުރުމުގެ ވާހަކަ ދައްކާއިރު އެންމެ ފުރަތަމަ ސުންނަތަކީ ކޮބައިކަން އެނގެން ޖެހެއެވެ. އެހެނީ، އެއްވެސް އެއްޗަކަށް އެއާ ބެހޭގޮތުން އެނގިފުމަށް ދާންދެން އެކަމަކަށް ޢަމަލުކުރުމެއް ނުވެއެވެ.\nސުންނަތަކީ އޭގެ މާނަ ވަރަށް ފުޅާ ލަފްޒެކެވެ. ޝަރުޢީ އިޞްޠިލާޙުގައި، ސުންނަތުގެ މާނަ، އެކި ޢިބާރާތްތަކުން ބަޔާންވެފައި ވެއެވެ. މިގޮތުން ސުންނަތަކީ މާތް ނަބިއްޔާ މުޙައްމަދު صلى الله عليه وسلمގެ ބަސްފުޅުތަކާއި ޢަމަލުފުޅުތަކާއި އެކަލޭގެފާނުގެ ކުރިފުޅުމަތީގައި ކަމެއް ހިނގުމުން އެކަމަކާއިމެދު އިންކާރު ނުކުރައްވާ ކޮންމެ ކަމެކެވެ. އަދި އެއީ ބިދުޢައިގެ އިދިކޮޅުވެސް މެއެވެ. އަދި ހަމަ މިގޮތަށް ޤުރުއާނާއި ސުންނަތޭ ބުނެވިއްޖެނަމަ، ސުންނަތުގެ މާނައަކީ ކީރިތި ނަބިއްޔާގެ ޙަދީޘްފުޅު ތަކެވެ. ކޮންމެއަކަސް ޚުލާޞާއަކީ، ސުންނަތަކީ ރަސޫލު صلى الله عليه وسلمގެ ކިބައިން ވާރިދުވެފައިވާ ކޮންމެ ކަމެކެވެ. ވާޖިބެއް ކަމުގައި ވިޔަސް ނުވަތަ ޙަރާމް ކަމެއް ކަމުގައި ވިޔަސް ނުވަތަ މުސްތަޙައްބު ނުވަތަ މަކްރޫހް ނުވަތަ މުބާޙް ކަމެއް ކަމުގައި ވިޔަސްމެއެވެ. (ފިޤުހު ޢިލްމުވެރިން ކައިރީގައި ބައެއް ޙާލަތްތަކުގައި މުސްތަޙައްބުގެ މާނައިގާވެސް ސުންނަތް ބޭނުން ކުރެވެއެވެ.)\nރަސޫލު ﷲ صلى الله عليه وسلمގެ ސުންނަތުގެ ތެރޭގައި ހިމެނޭ ކަންކަމަށް ފުރިހަމައަށް ތަބާވުމަކީ، ވާޖިބު ކަމެއް ކަމުގައި ދޭހަކޮށްދޭ އާޔަތްތަކާއި ޞައްޙަ ޙަދީޘްތައް ވަރަށް ގިނައެވެ. މިގޮތުން އޭގެތެރެއިން އާޔަތަކާއި ޙަދީޘެއް މިތަނުގައި ބަޔާންކޮށްލެވޭތޯ ބަލާނަމެވެ.\n“وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا وَاتَّقُوا اللَّهَ إِنَّ اللَّهَ شَدِيدُ الْعِقَابِ” (الحشر: 7).\nރަސޫލު الله صلى الله عليه وسلم ޙަދީޘް ކުރައްވާފައިވެއެވެ. “تركت فيكم أمرين لن تضلوا ما تمسكتم بهما كتاب الله وسنة نبيه“. (الموطأ:1395) “ތިމަންކަލޭގެފާނު ތިޔަބައިމީހުންގެ ތެރެއަށް ދޭއްޗެއް ދޫކުރެއްވީމެވެ. އެދޭތީގައި ތިޔަބައިމީހުން ހިފަހައްޓައިފިނަމަ މަގުފުރެދިގެން ނުދާނެއެވެ. އެއީ الله ތަޢާލާގެ ފޮތާއި އެއިލާހުގެ ނަބިއްޔާގެ ސުންނަތެވެ.”\nރަސޫލު الله صلى الله عليه وسلم ޙަދީޘް ކުރައްވާފައިވާ މި ބަސްފުޅުން ވަރަށް ފާޅުކަން ބޮޑުކޮށް އެނގެނީ އެކަލޭގެފާނު، އެދޫކުރެއްވެވި ދޭތީގައި “އެކުގައި” ނުހިފަހައްޓައިފިނަމަ އިންސާނާ މަގުފުރެދޭނެކަމެވެ. ފަހެ الله ތަޢާލާގެ ޙައްޤުމަގަށް ފުރަގަސްދީ އެއަށް އުރެދުނު މީހުންނަށް الله ތަޢާލާ ތައްޔާރު ކުރައްވާފައިވަނީ ނަރަކައެވެ. މާތް الله އަމުރުކުރައްވާފައިވަނީ ނަރަކައިން އަޅުގަނޑުމެންގެ ނަފްސުތައް ސަލާމަތް ކުރުމަށެވެ. އެއިލާހު ޥަޙީ ކުރައްވާފައިވެއެވެ.\n“يَا أَيُّهَا الَّذِينَ آمَنُوا قُوا أَنْفُسَكُمْ وَأَهْلِيكُمْ نَاراً” (التحريم:6)\nމާނައަކީ: “އޭ އީމާންވެސްޖެ މީސްތަކުންނޭވެ! ތިޔަބައިމީހުންގެ އަމިއްލަ ނަފްސުތަކާއި ތިޔަބައިމީހުންގެ އަހުލުވެރީން (އެބަހީ: އަނބި ދަރީން) ނަރަކައިގެ އަލިފާނުން ސަލާމަތްކުރާށެވެ.”


Flat ah form hushahelhi meehunge survey roadha ah medhu kandaalaifi | Mihaaru\nއަރަބިއްޔާ ހުރި ތަނުގައި އިމާރާތްކޮށްފައިވާ ފްލެޓް އިމާރާތް. ފްލެޓު ހޯދަން ފޯމުލި މީހުންނާއި ސާވޭ ކުރުން މެދުކަނޑާލަން ހައުސިން މިނިސްޓްރީން ވަނީ ނިންމާފައި. ފޮޓޯ: މުހައްމަދު ޝަރުހާން/މިހާރު\nފްލެޓަށް ފޯމު ހުށަހެޅި މީހުންގެ ސާވޭ ރޯދަޔަށް މެދުކަނޑާލައިފި\n05 ޖޫން 2016 - 12:29 8 comments\nފްލެޓަށް ކުރިމަތިލި މީހުންގެ މައުލޫމާތު ސާފުކުރުމުގައި ލަސްތަކެއް އުޅޭތީ ގިނަ ބަޔަކު ދަނީ ޝަކުވާ ކުރަމުންނެވެ. އެކަމަކު ހައުސިން މިނިސްޓްރީން ބުނީ ގޭގެއަށް ގޮސް ސާވޭ ކުރުމުގެ ކަންކަން މެދުކަނޑާލާފައި ނުވާނެ ކަމަށެވެ.\nއެ މިނިސްޓްރީގެ އޮފިޝަލަކު ވިދާޅުވީ މިއަދަކީ ސާވޭ ކުރާނެ އެންމެ ފަހު ދުވަސް ކަމަށާއި ގޭގެއަށް ގޮސް ސާވޭ ކުރުން މެދުކަނޑާލީ ރޯދަ މަސް ނިމެންދެން ކަމަށެވެ.\nއަޅުގަނޑުމެން ރޯދައަށް ސާވޭ ކުރުން ހުއްޓާލާފައި، ރޯދަ މަސް ނިމުމުން އަނެއްކާވެސް ފެށުމަށް ވަނީ ހަމަޖެހިފައި. --އޮފިޝަލް\nހައުސިން މިނިސްޓްރީން ބުނި ގޮތުގައި ރޯދައަށް ފަހު ސާވޭ ކުރިއަށް ގެންދިއުން ހަލުވިކުރަން މަސައްކަތް ކުރާނެ އެވެ. އެގޮތުން ސާވޭ ޓީމަށް މީހުން އިތުރު ކުރުމަށް ހަމަޖެހިފައިވާ ކަމަށް ވެސް މިނިސްޓްރީން ބުންޏެވެ.\nމާލެއިންނާއި ހުޅުމާލޭން ފްލެޓް ބޭނުންވެގެން 15،000 އަށް ވުރެ ގިނަ މީހުން ފޯމު ހުށަހެޅި އެވެ. އޭގެ ތެރެއިން ބައެއް ގެތައް ސާވޭކޮށް ނިމިފައިވާ ކަމަށް ހައުސިން މިނިސްޓްރީން ބުންޏެވެ.\nރައްޔިތުންނަށް ބޯހިޔާވަހިކަން ފޯރުކޮށް ދިނުމަށް ސަރުކާރުން ކުރާ މަސައްކަތުގެ ދަށުން ހުޅުމާލޭގައި 1000 އަށް ވުރެ ގިނަ ފްލެޓުގެ މަސައްކަތް ދަނީ ހިނގަމުންނެވެ. އަދި ކުރީގެ ނާދީ ހުރި ބިމުގައި ވެސް ފްލެޓު އެޅުމަށް ސަރުކާރުން ވަނީ ނިންމައިފަ އެވެ.


Valencia aai SUS ge kurimathilun: Focus Dhagandey ah - One Online\nވެލެންސިއާގެ މެޗުގައި ދަގަނޑޭ ބޯޅައާއެކު --- ފޮޓޯ/ އެފްއޭއެމް\nސުޕަ ޔުނައިޓެޑް ސްޕޯޓްސް ކްލަބު (ސަސް)އާއި ވެލެންސިއާ، ދިރާގު ދިވެހި ޕްރިމިއާ ލީގުގައި ކުޅޭ ފުރަތަމަ ބުރުގެ މެޗު މިއަދު އޮންނާނެއެވެ. އެ މެޗަށް ނުކުންނައިރު، ގިނަ ލޯތަކެއް އަމާޒުވަނީ އަލީ އަޝްފާގު (ދަގަނޑޭ) އަށެވެ. ވާނީވެސް އެހެންތާއެވެ. ސަސްއަކީ އޭނާގެ ކްލަބެކެވެ. ދަގަނޑޭ މިވަގުތު ހުރީ ވެލެންސިއާގެ ކެޕްޓަނެއްގެ ގޮތުގައެވެ. ވެލެންސިއާއަކީ ދަގަނޑޭގެ ހޯމްއެވެ.\nމި ސީޒަންގައި އަލަށް ފުރަތަމަ ޑިވިޝަންގައި ވާދަކުރަމުން އަންނަ ސަސްގެ މެނޭޖުމަންޓުގެ އެންމެ މުހިއްމު ތަނބަކީ ދަގަނޑޭއެވެ. އޭނާއާއެކު ރާއްޖޭގެ އެންމެ ބާރު ދުވުންތެރިޔާ ހަސަން ސާއިދުވެސް ސަސް މެނޭޖުމަންޓުން ފެންނަމުންދާއިރު، ލެޖެންޑް ދަގަނޑޭ ކްލަބު ހިންގުމުގައި ފާހަގަ ކޮށްލެވެނީވެސް ތަފާތު ކޮށެވެ. ބިޒްނަސް މޮޑެލްއަކީ ސަސް ހިންގުމަށް ތައްޔާރުކޮށް، ދަގަނޑޭގެ ވިސްނުމާއެކު ކެފޭއެއް ހުޅުވިތަންވެސް ފެނިގެން ގޮސްފައިވާއިރު، އަބަދުވެސް ވިސްނުން ގެންގުޅެނީ ލޯންގް ޓާމް ޕްލޭނަކަށް ކަން ފާހަގަވެފައި ވެއެވެ. ހާއްސަކޮށް ދަގަނޑޭގެ ކެރިއަރުގައި އޭނާއަށް ލިބިފައިވާ މުހިއްމު ތަޖުރިބާތައް ކްލަބު ހިންގުމުގައިވެސް ބޭނުންކުރާކަން ޓީމުން އެނގެއެވެ.\n"އަޅުގަނޑު ބޭނުންވާ ސްޓައިލަށް ޓީމު ހާނުވަން ވަގުތު ބޭނުންވާނެ. އަދި އެންމެ ފަރިތަކުރުމެއް މި ކުރިއަށް ގެންދެވުނީ. އެހެންވީމަ ކުދިކުދި ބަދަލުތަކެއް ފެންނާނީ. އަޅުގަނޑާ ހަވާލުވީ ދުރު ރާސްތާ ޕްރޮޖެކްޓަކަށް. ޓީމުގެ ބައެއް ކަންކަން ރަނގަޅުކޮށް، ރީތި ފުޓުބޯޅައެއް ކުޅުން އެއީ މެނޭޖުމަންޓުން ވަރަށް ބޮޑަށް ޓާގެޓް ކުރާ ކަމެއް. ހަމައެކަނި ނަތީޖާއެއް ނޫނޭ، ރީތި ބޯޅައެއް ކުޅުންވެސް އެއީ މެނޭޖުމަންޓަށް ވަރަށް މުހިއްމު ކަމެއް ކަމަށް ދެކޭ. އެހެންވީމާ އެއަށް ދުރު މުސްތަގުބަލަށް ފޯކަސް ކުރާނީ. ތިން އަހަރު ތެރޭގައި ކާމިޔާބު ހޯދުން މަގުސަދަކީވެސް،" ސަސްގެ ކޯޗުކަމާ ދެ ދުވަސްކުރިން ހަވާލުވި، މުހައްމަދު ޝިޔާޒް (މޯހަން) އިއްޔެގެ ޕްރި މެޗު ޕްރެސްގައި ބުނެފައިވެއެވެ.\nމޯހަން ސަސްއާ ހަވާލުވީ މި ސީޒަނަށް ނުކުތް އީގަލްސްގެ ނަތީޖާތައް ދަށްވެ، އެ ކްލަބާއެކު ހަދާފައިވާ އެއްބަސްވުން އުވާލުމަށްފަހުއެވެ. ކުރިން ސަސްގެ ކޯޗުކަމުގައި ހުރި އަހުމަދު ނާޝިދު (ނާދު) ގެ އެއްބަސްވުން ދެ ފަރާތުން އުވާލީވެސް މިދިޔަ ހަފްތާ ތެރޭގައެވެ. ބެލޭ ގޮތުގައި ސަސްގެ މެނޭޖުމަންޓްގެ ވިސްނުމަކީ މޯހަންއާ ދުރު ރާސްތާ ޕްރޮޖެކްޓެއް ހަވާލުކުރުމެވެ.\n"މުސްތަގުބަލަށް ބަލާއިރު، މިއީ ކެރިއަރުގައި ވަރަށް މުހިއްމު ޗެލެންޖެއް. އީގަލްސްގައިވެސް ކުރި މަސައްކަތް ގިނަ ބަޔަކު ބަލައިގަންނާނެ ކަމަށް ބެލެވެނީ. އީގަލްސްވެސް ޗެލެންޖް ކުރެވޭ ވަރުގެ ޓީމަކަށް ބަދަލުކުރެވުނު ކަމަށް ގަބޫލުކުރަން. މިއީވެސް ޗެލެންޖެއް. ދައްކައިދޭން ޖެހޭނީ އެ ބަދަލު ޓީމަކަށް ގެނެވޭނެ ގާބިލުކަން އަޅުގަނޑުގެ ގައިގައި އެބަހުރިކަން. އެއީ ވަރަށް ބޮޑު ޗެލެންޖެއް. އެކަމަށް ކުރަން ޖެހޭ ވަރަށް މަސައްކަތް އެބަހުރި،" މޯހަން ބުނެފައިވެއެވެ.\nސަސްއާ އިދިކޮޅަށް ނުކުންނަ ވެލެންސިއާއިން ބައްޔެއް ނުވެ އެންމެ ފަހު މެޗާ ހަމައަށް އައިސްފައިވާއިރު، އެޓީމުން ބަލިވީ ދަ ގްރާންޑޭ އަތުންނެވެ. އެ މެޗުގައިވެސް ޓީމުގެ އެންމެ މުހިއްމު ކުޅުންތެރިޔާ ދަގަނޑޭ މެޗު ފެށިއިރު ފެނިފައި ނުވާއިރު، ކޯޗު މުހައްމަދު އާތިފް (އާތީ) ވަނީ ފަހު 20 ވަރަކަށް މިނެޓަށް ދަގަނޑޭ އަރުވާފައެވެ. މިއަދުގެ މެޗުގައިވެސް ދަގަނޑޭ ކުޅޭނެކަމެއް އަދި ނޭނގެއެވެ.\n"ޓީމުގެ މައި ތަނބު ކުޑަކޮށް އަނިޔާގައި ހުރުމަކީ އުނދަގޫތަކެއް ދިމާވާނެ ކަމެއް. އަޝްފާގު މެޗު ކުޅޭތޯ، ނޫނީ ނުކުޅޭތޯ އިނގޭނީ ފަހު ޕްރެކްޓިސްއަށް ފަހު. ވެލެންސިއާ އެކަމަކު ތައްޔާރު. އަޝްފާގު ގެ އަނިޔާ އެހާ ގޯހެއް ނޫން. އެންމެފަހުން މެޗުގެ ފަހު ހާފްގައި އެހެންވެ ކުޅުނީވެސް. އެކަމަކު މުޅި ސީޒަނަށް ބަލާފައި އޭނާ އަނިޔާގައި ހުއްޓާ ނުކުޅުވައި ވޭތޯ ބަލަނީ. އެހެންނަމަވެސް ނަތީޖާ ނެރެވޭތޯ އެންމެ ފަހު މެޗުގައިވެސް އަރުވާލީ. އެހެންވީމާ ކުޑަ ވަގުތު ކޮޅެއްގައި ކުޅެވޭނެ އަނިޔާއެއްގައި ހުރީ. އެހެންނަމަވެސް ބޭނުންވަނީ ފުރިހަމައަށް ރިކަވާ ވެގެން މެޗަށް ނުކުންނަން،" އާތީ ބުނެފައިވެއެވެ.\nދަގަނޑޭއަށް ބޮޑު ފޯކަސްއެއް އަމާޒުވެފައިވާ މެޗު އޮންނާނީ މިއަދު ހަވީރު 4:00 ގައެވެ.\nގުޅޭ ޓެގު ދިވެހި ޕްރިމިއާ ލީގު އަލީ އަޝްފާގު ކްލަބު ވެލެންސިއާ


Sarukaarun Dhanee Campaign Ah Huras Alhamun - PNC - Vaguthu\nސަރުކާރުން ދަނީ ކެމްޕޭނަށް ހުރަސް އަޅަމުން - ޕީއެންސީ\n3 މަސް ކުރިން ( ފެބުރުއަރީ 23, 2019 )\nޕީއެންސީ އުފެއްދުމަށް ދަރުބާރުގޭގައި ބޭއްވި ޖަލްސާގެ ތެރެއިން - ވަގުތު އިމޭޖްސް: އަމީން ފަހުމީ\nކުރިއަށް އޮތް ރައްޔިތުން މަޖިލީހުގެ އިންތިހާބަށް ޕީއެންސީއާއި ޕީޕީއެމް ހިމެނޭ ޕްރޮގްރެސިވް ކޯލިޝަންއިން ކުރަމުންދާ މަސައްކަތަށް ސަރުކާރުން ވަރަށް ބޮޑަށް ހުރަސް އަޅަމުންދާ ކަމަށް ޕީއެންސީން ބުނެފިއެވެ.\nޕީއެންސީން ނެރުނު ބަޔާނެއްގައި ބުނެފައި ވަނީ ސަރުކާރުން ޕްރޮގްރެސިވް ކޯލިޝަންގެ ކެމްޕޭނަށް ހުރަސްއަޅާ، ހަމަހަމަ ކަމާއެކު ތާއިދު ހޯދުމަށް އޮންނަ މަގު ބަންދުކުރަމުންދާތީ އެކަމާ އިންތިހާއަށް ކަންބޮޑުވާ ކަމަށެވެ.\nއޭގެ ތެރެއިން ކުރީގެ ރައީސް އަބްދުﷲ ޔާމީން މިހާރުވެސް ގާނޫނު އަސާސީއާ ހިލާފަށް ހައްޔަރުކޮށް، ގޯނާ ކުރަމުންދިޔުމުގެ އިތުރުން އިދިކޮޅު ކޯލިޝަން ވަގުތީ ގޮތުން ހިންގަވަން ހުންނެވި ޕީޕީއެމް ޕާލިމަންޓްރީ ގްރޫޕްގެ ލީޑަރު އަހުމަދު ނިހާން ހުސައިން މަނިކުވެސް ފުލުހުންގެ އިދާރާއަށް ގެންދެވި ތިން ގަޑިއިރަށްވުރެ ގިނަ އިރު، ފުލުހުންގެ އިދާރާގައި ބައިންދާފައިވުން ހިމެނޭ ކަމަށް ޕީއެންސީ ބަޔާނުގައިވެއެވެ.\nއެމްއެމްޕީއާރްސީ ހިޔާނާތުގެ މައްސަލައިގައި ރައީސް ޔާމީންގެ އެކައުންޓަށް މިލިއަން ޑޮލަރު ޖަމާވެފައިވާ މައްސަލައިގައި އެމަނިކުފާނުގެ މައްޗަށް މަނީ ލޯންޑަރިންގެ މައްސަލައިގައި ވަނީ ދައުވާ އުފުލާފައެވެ. އަދި އެ މައްސަލައިގެ ހެއްކައް ނުފޫޒު ފޯރުވާ ކަމަށް ބުނެ، މައްސަލަ ނިމެންދެން ޔާމީން ޖަލުގައި ބެހެއްޓުމަށް ކްރިމިނަލް ކޯޓުން އަމުރު ކުރިއެވެ.\nރައީސް ޔާމީން ދޫކޮށްލުމަށް ގޮވާލާ ކުރި މުޒާހަރާގައި ޕޮލިސް ވެހިކަލެއްގެ ފުރޮޅު ދަށަށް ގާބުރިއެއް ލައްވާ، ވެހިކަލަށް ހުރަސް އެޅި މައްސަލައިގައި ނިހާން ފުލުހުންގެ އިދާރާއަށް ހާޒިރުކޮށްފައިވާ އިރު، ތިން ގަޑިއިރު އޭނާ މަޑުކުރުވާފައި ވަނީ ބަޔާން ނެގުމަށެވެ.\nޕީއެންސީން ބުނެފައި ވަނީ އިންތިހާބުގައި ކެމްޕޭނު ކުރުމާއި، ތާއިދު ހޯދުމަށް އެފަދަ ކަންކަމުގެ ސަބަބުން ދަތިވާ ކަމަށާއި، އެއީ ގާނޫނު އަސާސީން ލިބިދޭ ހައްގެއް ގެއްލޭ ކަންކަން ކަމަށެވެ. އަދި ސަރުކާރު ކުރަމުންދާ އެފަދަ ދަށު ދަރަޖައިގެ ކަންކަން ބަލައި ނުގަންނަ ކަމަށްވެސް ޕީއެންސީން ބުނެފައިވެއެވެ.\nޕީއެންސީ އަދި ޕީޕީއެމް އިންވެސް ތާޢީދު ކުރަނީ އަފީފަށް\nއިންތިޚާބީ ކޮރަޕްޝަން ހަތަރު މައްސަލައަކަށް ދަޢުވާ ކުރަން ފޮނުވައިފި\nފެބުރުއަރީ 23, 2019 09:15\nސަރުކާރަކީ ކޮބައިކަން އޮޅިއްޖެ. އެމްޑީޕީތަ؟ ޖޭޕީތަ؟ ކޯލިޝަންތަ؟ ޖޭޕީގެ އުނދަގުލުން ސަލާމަތް ނުވެގެން ޕީޕީއެމަށް ތާއީދު ކުރާ ރައްޔިތުންނާ ޕީޕީއެމްގެ ޓިކެޓް ދީފައިތިބި ކެންޑިޓޭޓުންތައް މަޔޫސް ވެގެންނާ ރުޅިގަދަ ވެގެންނާ ދެރަވެގެން އުޅޭތަން މުޅި ރާއްޖޭގެ ހުރިހާ ދިމަލަކުން މި ފެންނަނީ. ގާސިމް އަތުގައި ފައިސާ އޮތީމައި ރައްޔިތުންގެ ވޯޓު ނީލަމުގައި ގނެވިއްކަން މަސައްކަތް ކުރާތަން ފެންނަނީ. ކޮރަޕްޝަނަށް ޒީރޯ ޓޮލަރެންސް ކަމަށް ވަނީ ވިއްޔާ މިކަންކަން ބަލަން ވާނެ. ނޫނީ ކުރިޔަށް ވުރެގޯސް. މިޖަރީމާ މިހިންގަނީ ވަރަށް ފާޅުގައި.\nފެބުރުއަރީ 23, 2019 09:19\nޕީއެންސީގެ ޓިކެޓްތައް ޖަހައިގަނެ އަނިޔާވެރި ގޮތެއްގައި މަޖްލިސް އަތުލަން މަސައްކަތް ކުރަނީ ކޯލިޝަން ސަރުކާރުގައި ހިމެނޭ އެންމެ ޕާޓީއަކުން. އެއީ ޖޭޕީ. މުޅި ސަރުކާރެއްނޫން. ސާފު މައުލޫމާތު ޖަހާ ޒިންމާދާރު ކަމާއެކު ޚަބަރު ފެތުރުމަކީ ނޫސްވެރިންގެ ޒިންމާއެއް.\nފެބުރުއަރީ 23, 2019 09:38\nކެނެރީގެ ނަޝީދު އަޑީގައި ހުރެގެން ހިންގަމުން\nގެންދާ ޖަރީމާތައް ކުށްވެރިކުރަމެވެ އަދިމިކަންކަން\nވަގުތުން ހުއްޓާލުމަށާއި ކަމާބެހޭ އިދާރާތަކުން\nމިކަންކަން ތަހްޤީޤކޮށް ފިޔަވަޅު އަޅައިދިނުމަށް\nފެބުރުއަރީ 23, 2019 09:39\nކަލޭމެންގެ ބާރު އޮތްއިރު ކަންތަށް ކުރިގޮތް ހަދާން އެބަހުރިތަ ! އެދުވަހު ތަނެއްގާ ޖަލްސާއެއް ބޭއްވެނީވެސް ކަލޭމެނަށް އެކަނި ! އެއްވުމެއް ބޭއްވެނީވެސް ކަލޭމެނަށް އެކަނި ! ކޭމްޕޭންު ކުރީވެސް ކަލޭމެން އެކަނި ! އެގޮތަށް އެކަންނުކުރާން ފަށްފަށުން އިލްތިމާސް ކުރި ! ކަލޭމެންދީނީ ބީރު ކަންފަތެއް ! މިދުވަސް ކަލޭމެނަށް އަތުވެދާނެކަމަށްވެސް އިންޒާރުވެސް ދެވުނު ! ކަލޭމެންހީކުރީ ދުނިޔޭގާ ތާއަބަދު ރަސްކަންކުރާނީ ކަލޭމެންކަމަށް ! މިހާރު ހުރަސްވެސް އަޅާނެ ! ހުއްޓުވަންވެސް ހުއްޓުވާނެ ! ކަލޭމެން ޖެހޭނީ މިހުރިހާކަމެއްވެސް ހަޖަމު ކުރަން ! ނުކުރާމީހަކު ދާންޖެހޭނީ ޖަލަށް !\nފެބުރުއަރީ 23, 2019 14:42\nމި މީހުން ޖަލްސާނުބާއްވަނީ ސަރުކާރުން ކޮން ހުރަހެއް އަޅަިގެންބާ؟ މަނާކުރީ ކޮން އެއވުމެއްބާ ؟ ދެދޮރު ދޭތެރޭ ގެއެއް ވުން ހުއްޓާލީ އެތަނަށް ދާނެ މީހަކު ވެގެން. މިހާރު ސަރުކާރު އޮފީސްތަކާއި ކުންފުނިތަކުން ޙާޒިރީ ބަލާ އޮވަރ ޓަެިމް ދީގެން ތި ޖަލްސާތައް ފަޅުވަން މީހުނަށް މަޖުބޫރުކޮށް ނަހަދާނެ. އަދި އެމްޑީޕީ ޖަލްސާތަކަށް ވެސް ޙާޒިރީ ބަލައިގެން ސަރުކާރުގެ މުއަށްޒާފުން މަޖުބޫރުން ނުގެންދާނެއެވެ.\nފެބުރުއަރީ 23, 2019 09:53\nވޯޓު ވަގު ތިމަރައާއި ލާދީނީ ބައިގަނޑު ގުޅިގެން މަޖްލިސް އިންތިޚާބުވެސް އޮޅުވާލުމަށް ދަނީ ވަރަށް ވަރުގަދަޔަށް ތައްޔާރުވަމުން\nފެބުރުއަރީ 23, 2019 12:33\nބަންދުގައި ބަހައްޓަން ހުކުމް ކުރީ ކޯޓުން . ޔާމީނު އިތުބާރު ކުރާ ކޯޓުން . ސުވާލު އުފައްދަން ޖާގައެއްނެއް.\nފެބުރުއަރީ 23, 2019 12:40\nނަހަމަގޮތުގައި ރައީސްނަޝީދުގެ އެކައުންތަށް 5.4 މިލިއަންރުފިޔާއެވަނީ ޖަމަވެފައި އެފައިސާގެ މައްސަލަ ތަހުޤީގުކުރުމަށް ރައިސްނަޝީދުވެސް ހައްޔަރުކުރަންފެނޭ މީގެ އިތުރުން ދައުލަތުގެ 1.3 ބިލިއަންރުފިޔާގެ ފައިސާޖަމާވެފައިވާކަމަށް ތުހުމަތުކުރެވޭ ނުވަތަ ފެންނަންހުރި އެއްމެން މިހާރުންމިހާރަށް ބަންދުނުކުރެވެނީނަމަ މިސަރުކާރަކީ އަދުލުވެރި ސަރުކާރެކޭ ނުބުނެވޭނެ


Match Preview: Russia - Egypt - Vaguthu\nމެޗު ޕްރިވިއު: ރަޝިއާ – މިސްރު\nމުބާރާތުގައި ކުޅުނު ފުރަތަމަ މެޗުގައި ސައުދީ އަރަބިއްޔާ އަތުން 5-0 އިން މޮޅުވެ، މުބާރާތުގެ ހޯސްޓް ޤައުމު ކަމަށްވާ ރަޝިއާ އިން ވަނީ ކޮންމެ ވެސް ވަރެއްގެ ހިތްހަމަޖެހުމެއް ހޯދައިފަ އެވެ. އެ ޓީމަށް ހަމަޖެހިލެވެން އޮތީ ދެވަނަ ބުރުގެ ޖާގައެއް ކަށަވަރުކޮށްގެނެވެ. މިރޭ މިސްރު އަތުން ރަޝިއާ މޮޅުވެއްޖެ ނަމަ، ދެވަނަ ބުރުގެ ފުރުސަތު އެ ޓީމަށް ވަރަށް ބޮޑުވާނެ އެވެ.\nމުބާރާތުގައި ކުޅުނު ފުރަތަމަ މެޗުގައި މިސްރު ވަނީ އުރުގުއޭ އަތުން ބަލިވެފަ އެވެ. އެ މެޗުގައި މިސްރުގެ ތަރި މުހައްމަދު ސަލާހް ނުފެނުނު ނަމަވެސް، މިރޭގެ މެޗުގައި އޭނާ ފެންނާނެ ކަމަށް މިސްރުގެ ސަޕޯޓަރުން އުންމީދުކުރެ އެވެ. މިސްރުގެ ކޯޗު ހެކްޓަ ކޫޕާ ބުނީ ސަލާހް އަށް ކުޅެވޭނެކަން އެނގޭނީ ފިޓްނަސް ޓެސްޓަކަށް ފަހު ކަމަށެެވެ.\nރަޝިއާ އަށް ބަލާއިރު، މުބާރާތުގައި ކުޅުނު ފުރަތަމަ މެޗުގައި އަނިޔާވި އެލަން ޒަގޮއެވް މިރޭގެ މެޗުގައި ނުފެންނާނެ އެވެ. ޑިފެންޑަރު ޔޫރީ ޒިރްކޯފް އަށް އަނިޔާގެ މައްސަލައެއް ދިމާވި ނަމަވެސް، މިރޭގެ މެޗުގައި އޭނާ ފެންނާނެ ކަމަށް ބެލެވެ އެވެ.\nމިސްރަށް މުބާރާތުގެ ދެވަނަ ބުރުގެ އުންމީދު ދެމެހެއްޓެން އޮތީ މިރޭގެ މެޗުން ތިން ޕޮއިންޓް ހޯދައިގެނެެވެ. މިރޭގެ މެޗުން ރަޝިއާ މޮޅުވެއްޖެ ނަމަ، 1986 ވަނަ އަހަރުގެ ފަހުން ފުރަތަމަ ފަހަރަށް މުބާރާުތުގެ ދެވަނަ ބުރުން ރަޝިއާ ފެނުމުގެ ފުރުސަތު ވަރަށް ބޮޑުވާނެ އެވެ.\nމިއީ ރަޝިއާ އާއި މިސްރު ބައްދަލުކުރާ ފުރަތަމަ ފަހަރެވެ.\nރަޝިއާ އިން ވަނީ މުބާރާތުގެ ފުރަތަމަ މެޗުގައި ސައުދީ އަރަބިއްޔާ އަތުން 5-0 އިން މޮޅުވެފަ. މިއީ އެންމެ ފަހުން ކުޅުނު ދެ ވޯލްޑް ކަޕްގައި ރަޝިއާ އިން ޖެހި ޖުމްލަ ލަނޑުގެ އަދަދަށްވުރެ ވެސް ގިނަ އަދަދެއް. 2014 ވަނަ އަހަރުގެ ވޯލްޑް ކަޕްގައި ރަޝިއާ އަށް ޖެހުނީ ދެ ލަނޑު. ވޯލްޑް ކަޕް 2002ގައި ރަޝިއާ ޖެހީ ހަތަރު ލަނޑު.\nއެންމެ ފަހުން ކުޅުނު ފަސް ވޯލްޑް ކަޕްގައި ވެސް، ގުރޫޕް ސްޓޭޖުގެ ދެވަނަ މެޗުން ރަޝިއާ މޮޅެއްނުވޭ.\nސޯވިއެޓް ޔޫނިއަން ރޫޅުނު ފަހުން، ވޯލްޑް ކަޕްގައި އެފްރިކާގެ ޤައުމެއް އަތުން ރަޝިއާ ބައްޔެއް ނުވޭ.\nވޯލްޑް ކަޕްގެ މެޗަކުން މިހާތަނަށް މިސްރު މޮޅުވެފައެއްނުވޭ.\nވޯލްޑް ކަޕްގައި އެންމެ ފަހުން ތިން މެޗުގައި ވެސް، މިސްރަށް ލަނޑެއް ނުޖެހޭ.\nވޯލްޑް ކަޕްގައި ކޮޅަށް ލަނޑެއް ނުވައްދައި، މިސްރަށް މެޗެއް ނިންމާލެވުނީ އެންމެ ފަހަރަކު.\nމިސްރު ވޯލްޑް ކަޕަށް ކޮލިފައިވިއިރު، ކޮލިފައިންގައި އެ ޓީމަށް އެންމެ ގިނަ ލަނޑު ޖަހައިދިނީ މުހައްމަދު ސަލާހެވެ. ސަލާހް ވަނީ ކޮލިފައިންގައި ފަސް ލަނޑު ޖަހައިފަ އެވެ.


Kudhi Gaumu Thakah Furusathu Nulibumakee Hithaama Kuraa Kameh - Raajje - Vaguthu\nކުދި ޤައުމުތަކަށް ފުރުސަތު ނުލިބުމަކީ ހިތާމަކުރާ ކަމެއް - ރާއްޖެ\nމިއަދު އދ. ގެ އާއްމު މަޖިލީހުގައި ނެގުނު ވޯޓުގައި، އެ ޖަމިއްޔާގެ ސަލާމަތީ މަޖިލީހުގެ ގޮނޑި ރާއްޖެއަށް ކާމިޔާބު ނުކުރެވުނުއިރު، ދުނިޔޭގެ ސުލްޙައާއި ސަލާމަތަށް އެކަށީގެންވާ ގޮތަކަށް މަސައްކަތްކޮށް ވަކާލާތުކުރަން، ކުދި ޤައުމުތަކަށް ފުރުސަތު ނުލިބުމަކީ ހިތާމަކުރާ ކަމެއް ކަމަށް ރާއްޖެއިން ބުނެފިއެވެ.\nމިކަން ހާމަކޮށް ފޮރިން މިނިސްޓްރީން ވިދާޅުވީ، އދ. ގެ 72 އަހަރުވީ ދިގު ތާރީޙުގައި، އެ ޖަމިއްޔާގެ ސަލާމަތީ މަޖިލީހަށް އިންތިޙާބު ވެފައިވަނީ، ކުދި އަދި ތަރައްޤީ ވަމުން އަންނަ ޤައުމުތަކުގެ ތެރެއިން އެންމެ އަށް ޤައުމު ކަމަށެވެ.\n"ދުނިޔޭގެ ސުލްޙައާއި ސަލާމަތަށް އެކަށީގެންވާ ގޮތަކަށް މަސައްކަތްކޮށް ވަކާލާތުކުރަން، ކުދި ޤައުމުތަކަށް ފުރުސަތު ނުލިބުމަކީ ރާއްޖޭން ހިތާމަކުރާ ކަމެކެވެ. ނަމަވެސް ރާއްޖެއާއި ރާއްޖެފަދަ ކުދި ޤައުމުތަކަށް ދިމާވާ ގޮންޖެހުންތަކާއި ދެކޮޅަށް ވަކާލާތު ކުރުމުގައި، ރާއްޖޭން އިސްދައުރެއް އަދާކުރަމުން ގެންދާނެއެވެ." ފޮރިން މިނިސްޓްރީން ވިދާޅުވިއެވެ.\nފޮރިން މިނިސްޓްރީން ވިދާޅުވީ، އައު ޙިޔާލުތަކާއި އީޖާދުތަކާއި އެކު، ބައިނަލްއަޤްވާމީ މުޖުތަމަޢުއާއި އިތުރަށް ގުޅުން ބަދަހިކުރުމުގައި ރާއްޖެ ދެމިއޮންނާނެ ކަމަށާއި، މިއަދު ނެގުނު ވޯޓުގެ ނަތީޖާއަކީ، އ.ދ ގެ ސަލާމަތީ މަޖިލީހުގެ މެމްބަރު ކަމަށް ވާދަކުރުމަށް އެހެން ކުދި ޤައުމުތަކުން ފަސްޖެހޭނެ ސަބަބަކަށް ނުވާނެކަމަށް ރާއްޖޭން އުއްމީދު ކުރާކަމަށެވެ.\nއަދި ޤައުމުގެ ކުޑަބޮޑު މިނަށް ނުބަލައި، އެ ޤައުމަކުން ދުނިޔޭގެ ސުލަޙައާއި ސަލާމަތަށް ކޮށްފައިވާ އަގުހުރި މަސައްކަތްތައް ވަޒަންކޮށް، އދ. ގެ ހުރިހާ މެމްބަރު ޤައުމަކަށްވެސް ސަލާމަތީ މަޖިލީހުގެ މެމްބަރުކަން ކުރުމުގެ ހަމަހަމަ ފުރުސަތުތަކެއް ފަހިވެގެންދާނެފަދަ މާޙައުލެއް މުސްތަޤްބަލުގައި ޤާއިމުވެފައި އޮންނާނެ ކަމަށް ރާއްޖެއިން އުއްމީދުކުރާ ކަމަށް ފޮރިން މިނިސްޓްރީން ވިދާޅުވިއެވެ.\nއެ މިނިސްޓްރީން އިތުރަށް ވިދާޅުވީ، ސަލާމަތީ މަޖިލީހުގެ ގޮނޑި، 2019-2020 އަށް، ކާމިޔާބު ނުކުރެވުނު ކަމުގައިވިޔަސް، މުހިއްމު މައްސަލަތަކުގައި އަޑުއުފުލާ އަދި ވަކާލާތު ކުރާ ޤައުމެއްގެ ގޮތުގައި، ދިވެހިރާއްޖެ ދެމިއޮންނާނެ ކަމަށެވެ.\nރާއްޖެއިން ވަނީ، ރާއްޖެއާއި ވާދަކޮށް، އދ. ގެ ސަލާމަތީ މަޖިލީހުގެ ގޮނޑި ކާމިޔާބު ކުރި އިންޑޮނޭޝިއާއަށް ރާއްޖޭން މަރުހަބާ ކިޔާފައެވެ. އަދި އިންޑޮނޭޝިއާއާއި އދ. ގެ ސަލާމަތީ މަޖިލީހަށް އަލަށް އިންތިޙާބުވި ޤައުމުތަކާއެކު ބައިނަލްއަޤްވާމީ މައްސަލަތަކަށް ވަކާލާތު ކުރުމުގައި، ރާއްޖެ ދެމިއޮންނާނެ ކަމުގެ ޔަޤީންކަން ރާއްޖެއިން ވަނީ ދީފައެވެ.\nޖޫން 8, 2018 20:54\nވ ދެރަވެއްޖެ.ތިބޭފުޅުން ކުރެއްވި މަސައްކަތާ ހިތްވަރަށް ވ ޝުކުރުދަންނަވަން\nކުދި ގައުމުތަކުން ބޮޑަތި ބަސް ބުނުމަކީ އަދި މާދެރަވަރު ކަމެއް\nޖޫން 8, 2018 21:02\nއދ. އިން އަވަހަށް ވަކިވޭ\nޖޫން 9, 2018 00:57\nކުދި ވެގެން ބޮޑުވެގެން ވާކަންކަމެއް ނޫން ތިޔައީ.. ދުނިޔޭން އެކަހެރިވެފަ ޑިކްޓޭޓަރޝިޕެއް އޮންނާތީ ދުނިޔެ ބަލައި ނުގަންނަނީ.. ކުޑަ ޤައުމެއްގޮތަށް އޮވެދޯ 2009ގަ ހިއުމަންރައިޓްސް ގޮނޑި ކާމިޔާބުކުރީ އދގަ.\nޖޫން 9, 2018 01:05\nރާއްޖެއަށް ލިބުނު 46 ވޯޓަކީ އެނާރޖީ މިނިސްޓަރ އަދި އައޯސިސްގެ ޗެއާރ އޮނަރަބްލް ތޯރިގު އިބްރާހީމްގެ މަސައްކަތުން ލިބުނު ވޯޓުކޮޅެކެވެ. ނަމަވެސް އެންމެ ފަހުވަގުތު އެއްވެސް ކަމެެއްނުކުރާ ބަޔަކު މީގެތެރެއަށް ވަދެ މުޅިއެތި ހަލާކު ކުރުމުގެ ނަތީޖާ މިފެނުނީއެވެ.\nޖޫން 9, 2018 02:16\nއިންތިޙާބެއްނޫން އިންތިޚާބު............ ِِخ\nޖޫން 9, 2018 04:54\nވަރައްދެރަކަމެއް. ދިވެހިންގެ ބަޔަކު މިވޯޓާ އިކޮޅައް މަސައްކަތް ކުރި.\nޖޫން 9, 2018 10:43\nހެހެހެހެ ހަމަ ހިނި އަންނަނީ........ ސާބަހޭ އަންނި....ގޮނޑި ނެގީ އޭނަގެ ސަރުކާރުގަ ދޯ.....


🌟🌟Fathisthari Vaahaka🌟🌟: ފޯންކޯލް - 10 ވަނަ ބައި\n"ޝީލާއްތަ އާއި ބޮޑުބެ އަކީ އިނާގެ އަސްލު މަންމައާއި ބައްޕަ ނޫންކަން އިނާއަށް އެނގުނު ދުވަހު.....މަންމަ ހަނދާން އެބަހުރިތަ އެ ދުވަސް....ސޯފީ ހިއެއްނުކުރަން އިނާ ދުވަހަކުވެސް ދެން ރަނގަޅުވާނެއެކޭ." ޚާލިދާއެކޭ އެއްފަދައިން ސޯފިއާގެ ޚިޔާލަށްވެސް މާޒީގެ ކަންތައްތައް އަންނަން ފެށިއެވެ. އެ ވާހަކަ ދެއްކުނީވެސް ޚިޔާލުގެ ތެރޭގައި އިނދެގެންނެވެ.\nޚާލިދާ މިފަހަރުވެސް ދިން ޖަވާބަކީ ހޫމް އެކެވެ. ބުނާނީވެސް ކީކޭހެއްޔެވެ. އޭނަގެ ހަނދާނުން އެ ދުވަސްތައް ދުވަހަކުވެސް ދާނެހެން ހިއެއް ނުވެއެވެ.\nޚާލިދާއަށްވެސް އަދި ސޯފިއާއަށްވެސް ވިސްނާލެވުނީ އިނާއާއި ދޭތެރޭގައެވެ.\nކުރިންވެސް ރޭވިފައިވާ ގޮތުގެ މަތިން އެރޭ އެގާރަގަޑިބައި އެހާކަށްހާއިރު އިނާ ގޮވައިގެން ޚާލިދު އައެވެ. ބައިގަޑިއެއްހާއިރު ވާހަކަ ދައްކާލާ ޚާލިދާގެ ހާލު އަހުވާލު ބަލާލަން އިނދެފައި ޚާލިދު ދިޔައީއެވެ. އެކަންޏެއް ނޫނެވެ. ސޯފިއާ ގޮވައިގެންނެވެ. ކުރީ ދެރޭވެސް ސޯފިއާ ހޮސްޕިޓަލުގައި އިނދެފައި އަނެއްކާ ތިންވަނަ ރެއަކުވެސް އިނދެއްޖެއްޔާ ސޯފިއާ ބަލިވެދާނެކަމަށް ޚާލިދު އާއި ޚާލިދާ އާއި ދެމީހުން ކިޔަން ފެށުމުން ސޯފިއާއަކަށް ނުހުރެވުނެވެ. އެންމެން ފަހުން ހިތާ ދެކޮޅަށްވިޔަސް ދިޔައީއެވެ.\nޝަކުވާކުރަމުން ކުރަމުން ނިކުމެގެން ދިޔަ ސޯފިއާ ނިކުތުމުން ދޮރުލައްޕާލާފައި އައިސް ޚާލިދާ ކައިރީ އިނާ އިށީނދެއްޖެއެވެ.\n"އިނާގެ ފޯނެއް ނޫންތަ އެ ރިންގު ވަނީ." އިނާއަށްވެސް އިރުކޮޅެއް ކުރިންވެސް އެހެން ހީވިއެވެ. އެކަމަކުވެސް އޭރު ޔަގީން ނުވެއެވެ. ނަމަވެސް މިފަހަރު ޚާލިދާ އެހެން އަހާލުމުން އެއީ ތެދެއްކަން ޔަގީންވެގެން ގޮސް މޭޒުމަތީގައި އޮތް ދަބަސްތެރޭ އޮތް ފޯން ނެގިއެވެ.\n"ކާކު އަނެއްކާ....؟" ފޯން ނަގާފަ ހުޅުވާލުމުގެ ކުރިންވެސް ފޯނަށް އެ ގުޅަނީ ކާކުކަން ބަލާލާފަ އިނާގެ ހަރަކާތްތަކަށް ހުއްޓުމެއް އައިތަން ފެނުމުން ޚާލިދާ އޭނަގެ ވަރުދެރަ އަޑުންވިޔަސް އަހާލިއެވެ.\n"ޒިޔާދު...!!" އިނާ މިހެން ބުނެލާފައި ފޯން ހިފައިގެން ގޮނޑީގައި އިށީނދެއްޖެއެވެ.\nޚާލިދާގެ ހާލު ދެރަވެގެން ކުއްލިއަކަށް މާލެ އަންނަން ޖެހުމުންވެސް އޭނަގެ ހިތުގައި ފުރަތަމަވެސް ހިނގި ބިރުވެރި ކަމަކީ މިއީއެވެ. އެ އެކްސިޑެންޓްގެ ފަހުން އޭނަ އާއި ޒިޔާދު އާއި ދެމެދުގައި ހިތްހަމަނުޖެހުމެއް އުފެދިފައި ހުއްޓާ މިހެން ދިމާވުމުން ދެން ވާނެ ގޮތެއް އިނާއަށް ވިސްނަން ޖެހުނެވެ. އޭނައަށް މިގޮތަށް މާލެ އަންނަން ޖެހުމުން ޒިޔާދު އުފާ ކުރާނެއެވެ. އެކަމަކު ޒިޔާދު ދައްކާނެ ބޭކާރު ވާހަކަތައް އަޑުއަހާކަށް އޭނަ ބޭނުމެއް ނުވެއެވެ. އޭނަ ގަސްދުކޮށް ހުރީ ދުވަސްކޮޅަކު ވާހަކަ ނުދައްކާ ހުރެލާފައި އެކަންތައް މަތިން ހަނދާން ނެތުނީމަ ދެން ވާހަކަ ދައްކަން ފެށުމުން ކަންތައްތައް ރަނގަޅު ވާނެ ކަމަށެވެ. މާލެ އައިސް މިވީ ހަތަރުދުވަސްތެރޭވެސް އެންމެ ފަހަރަކުވެސް އޭނަ ޒިޔާދުއަކަށް ނުގުޅައެވެ. ޒިޔާދު އޭނަގެ އާދައިގެ މަތިން އިރުއިރުކޮޅާ ގުޅާ ހެދި ކަމުގައިވިޔަސް އޭނަ އެ ފޯންވެސް ނުނަގައެވެ. އެކަމަކު އެހެން އެ ފޯނަށް ޖަވާބު ނުދީ އޭނައަށް ހުރެވޭނީ ކިހާ ދުވަހެއް ވަންދެން ހެއްޔެވެ.\n"ދެން ބަލަހައްޓައިގެން ނީނދެ ނަގަންވީނު؟ އަދި ނުބުނަން ދޯ މާލެ އައިސްއުޅޭ ވާހަކަވެސް؟" ފޯން ހިފައިގެން އިނާ ހަމަ އިންނާތީ އެންމެ ފަހުން އަނެއްކާވެސް ޚާލިދާ ބުނެފިއެވެ. އިނާވެސް މަޑުމަޑުން ބޯޖަހާލިއެވެ.\n"އެހެން ހަދާކަށް ނުވާނެ. ފޯން ނަގާފަ ވާހަކަ ދައްކާލާ. މައްސަލައެއް ޖެހިގެން އުޅެންޏާ ހައްލުވެސް ވާނީ ވާހަކަ ދައްކައިގެނެއްނު؟" ޚާލިދާ ނަސޭހަތް ދިނެވެ.\nބޮޑުމަންމައަށް ނޭނގެނީއެވެ. ވާހަކަ ދައްކައިގެން ޒިޔާދުއާއި އެކު މައްސަލަ ވާނީ "ހައްލެއް" ނޫނެވެ. ނަމަވެސް އިނާއަށް އޭނަގެ ބޮޑުމަންމަގެ ކުރިމަތީގައި އެކަމަކާ ދެކޮޅެއް ނެހެދުނެވެ. ފޯން ނަގައި ކަންފަތުގައި ޖައްސައިފިއެވެ.\n"ހަލޯވ.......؟؟" އިނާގެ ރާގުގައި ހުރީ ސުވާލުގެ ގޮތެވެ. ވީ ކީއްހޭ އަހާލާ ކަހަލަ ގޮތެކެވެ.\n"ހޮސްޕިޓަލްގަ ދޯ؟" ޒިޔާދުގެ ފުރަތަމަ ސުވާލަކީވެސް އެއީއެވެ. ވެގެން އުޅޭ ގޮތާއި އިނާ ހުރި ތަނަކާއި ހުރިހާ އެއްޗެއް އެނގިހުރެ ޒިޔާދު ގުޅިކަން ކިތަންމެ ރަނގަޅަކަށްވެސް އެނގުނެވެ. ޒިޔާދު ކައިރީ އެހުރިހާ ތަފްޞީލެއް ދިނީ ކާކުބާވައެވެ.\n"ހޫމް......." އިނާގެ ޖަވާބުގައި އެއްވެސް ލަފުޒެއް ނެތެވެ.\n"ކޮންއިރަކުން ގެއަށް ދަނީ؟" ޒިޔާދު އެހިއެވެ. ހުރިހާ ކަމެއް އެނގިހުރެ ގުޅި މީހާއަށް އެ ވަރު ނޭނގުނީތީ އިނާ ހައިރާން ވިއެވެ.\n"ހެނދުނުން ދެން ދާނީ. " ވަރަށް ކުރު ޖަވާބެއް އިނާ ދިނެވެ.\n"އެބަދަން ހޮސްޕިޓަލަށް. ރޫމް ނަންބަރު ފިފްޓީ ސިކްސް ދޯ؟" ހުއްދައކަށްވެސް ނެއެދި ޒިޔާދު އެންގީ އޭނަ އެބަ ދާ ވާހަކައެވެ. އެއީ ކޮންކަހަލަ ގޮތެއް ހެއްޔެވެ. ޒިޔާދުގެ އެ ގޮތާއި ދޭތެރޭގައި އިނާއަށް ނުރުހެވުނީ ބޭއިޚްތިޔާރުގައެވެ.\n"ހޫމް..." ހިތާ ދެކޮޅަށްވިޔަސް އާނއެކޭ ބުނުން ނޫން ގޮތެއް އިނާއަކަށް ނޭނގެއެވެ.\nއެ ފޯންކޯލް އެ ނިމުނީއެވެ. އިނާ ފޯން ބާއްވައިފިއެވެ. ދެން އޭނައާއި ދިމާލަށް ބަލަން އޮތް ބޮޑުމަންމައަށް ހިނިތުންވުމުގެ މޫނެއް ދައްކާލިއެވެ.\n"އެވަރުގެ ކަމެކޭ ނުކުރާން ތިއުޅުނީ. ޒިޔާދު ކިހިނެއް. ރަނގަޅުދޯ؟" ޚާލިދާވެސް އިނާގެ ހިނިތުންވުން ބަލައިގަންނަމުން އަހާލިއެވެ.\n"ނޭނގެ. ޒިޔާދު އެބައާދޭ." ތެދުވެގެން ގޮސް ޓިޝުލެއް ނަގަމުން އިނާ ބުނެލިއެވެ. ބޮޑުމަންމަގެ ސުވާލުގެ ފަހަތުން ރަނގަޅުދޯ އައުމުން ޒިޔާދުގެ އެއްވެސް ޝަކުވާއެއް އޭނަގެ އަނގައިން އަޑުއިވިދާނެ ކަމަށް އެކަކުވެސް އުއްމީދު ނުކުރާނެކަން އިނާ ހަނދާން ވިއެވެ. އެހެންވެ ޒިޔާދު އެބަ އަންނަ ކަމަށް ބުނެފައި ވާހަކަ ކުރުކޮށްލީއެވެ.\n"އެހެންތަ؟" އިތުރު އެއްޗެއް ޚާލިދާ ނުބުނީ އިނާގެ މޫނުމަތީގައި ހުރިކުލަވަރަށް ބަލާފައެވެ. އޭނައަށް ނޭގޭ ކޮންމެވެސް މައްސަލައެއް ޒިޔާދު އާއި އިނާ އާއި ދެމެދުގައި އެބައޮތްކަން ޚާލިދާއަށް ފާހަގަ ކުރެވުނެވެ. އެހެންނަމަވެސް އެވަގުތު އެއީ އެ ވާހަކަ ދައްކަން ބުއްދިވެރި ވަގުތު ނޫންކަމަށް ޚާލިދާ ނިންމިއެވެ.\nނަސީބު ތަންދިނީވެސް ރަނގަޅަށްކަންނޭނގެއެވެ. އެވަގުތު ރޭގަނޑު ބާރައިން ޚާލިދާގެ ހާލު ޗެކް ކުރަން އަންނަ ދެ ނަރުހުން އެތަނަށް އައިސް ވަދެއްޖެއެވެ. ދެތިންވައްތަރެއްގެ އިންޖެކްޝަނެއް ޖަހައި އައިވީއެއް ގުޅައި ހަދާފައި ރެއަށް ކާންވީ ބޭސްވެސް ނަގައިދީފައި ނަރުހުން ދިޔަތާ މާ ގިނައިރެއް ނުވާނެއެވެ. އިނާގެ ފޯން އަނެއްކާވެސް ރިންގު ވެއްޖެއެވެ.\n"ރޫމް ތާރޓީ ސިކްސްގަ މިތިބީ." ޒިޔާދު ގުޅުމުން އިނާ ބުނެލިއެވެ. ރޫމްނަންބަރު ބުނީ އެތަނަށް ޒިޔާދު ގެނައުމަށެވެ. އޭނަ ނުދާން ވެގެންނެވެ.\n"ބޮޑުމަންމަ އެކަނި ބާއްވާފަ ނުދެވޭނެކަން ޒިޔާދުއަށް އެނގެއެއްނު؟" ކޮޓަރީގެ ނަންބަރު ބުނުމުންވެސް ޒިޔާދުގެ އިސްތިގްބާލަށް އޭނަ ބޭރަށް ނުކުތުމަށް ޒިޔާދު އެދުނީތީ ހިތްހަމަ ނުޖެހިފައި އިނާ ބުނެލިއެވެ.\nއެކޮޅުން އެއްޗެއް ބުނަންދެން މަޑުކުރިކަމެއް ނުކުރާ ކަމެއް ނޭނގެއެވެ. ފެނުނީ އިނާ ފޯން ބޭއްވި ތަނެވެ.\n"އައްސަލާމް އަލައިކުމް" މާގިނައިރުތަކެއް ނުވެ ޒިޔާދު އައިސްފިއެވެ. ޚާލިދާއާއި އިނާއަށްވެސް އިވުނީ ޒިޔާދުގެ އަޑެވެ.\n"ވަ އަލައިކުމުއްސަލާމް" ސަލާމް ބަލައިގަނެ ޖަވާބު ދިނީ ޚާލިދާއެވެ.\n"ދައްތަގެ ހާލު ކިހިނެއްތޯ؟" ޚާލިދާ ކައިރިއަށް ހުއްޓިލަމުން ޒިޔާދު ވާހަކަ ދައްކަން ފެށީ ޚާލިދާ އާއެވެ. އިނާ އެތަނުގައި އިންކަން ޒިޔާދުއަށް ނުވެސް އެނގޭ ކަހަލައެވެ.\nކޮންކަހަލަ ބޮޑާ ހޭކުމެއް ހެއްޔެވެ؟ އިނާ ހިތަށް އެރިއެވެ. އެކަމަކުވެސް ހަމަ މަޑުމަޑުން އިނާ އިނީއެވެ. ޒިޔާދު އާއި ބޮޑުމަންމަ ދައްކަމުން ދިޔަ ވާހަކަތައް އަޑުއަހަން ކަމަށް އިނަސްވެސް އިނާއަށް އެއިން އެއްވެސް ވާހަކައެއްގެ އަޑު ނީވޭ ފަދައެވެ.\n"ދަރިފުޅު ހަމަ ތި އިންނަނީ. ނިކަން ޒިޔާދުއަށް ތަންކޮޅެއް ދައްކާލަބަލަ އިށީންނަން." އިނާއަށް ހޭވެރިކަމަށް އާދެވުނީ އިނާގެ ނަޒަރުތައް ހުއްޓިފައި ހުރި ދިމާލުން އެނދުމަތީގައި މަޑުމަޑުން ޚާލިދާ ޖަހާލުމުންނެވެ.\nއަވަސް އަވަހަށް ތެދުވެފައި ސޯފާއިން ތަން ދެއްކިއެވެ. ޒިޔާދު ހުރީ ވަރަށް ފަރުވާތެރި ކަމާއެކު އިނާގެ ހަރަކާތްތަކަށް ބަލާށެވެ.\nޒިޔާދު އިށީނުމަށްފަހު ކުދިކުދި ވާހަކަތަކެއް އެ ދެމެދުގައި ދެކެވުނެވެ. އިނާ އިނީ އެ ހުރިހާ އިރުވެސް އަޑުއަހާ މީހެއްގެ ގޮތުގައެވެ. ނުވަތަ އަޑުއަހަނީކަމަށް ހެދޭ މީހެއްގެ ގޮތުގައެވެ.\nބޮޑުމަންމައަށް ގޮވާލަން އައިސްފައި ޒިޔާދު ދާން އުޅެގަތީ އައިތާ ގަޑިއެއްހާއިރު ފަހުންނެވެ. އެކިއެކި މައުލޫއު ތަކުގައި ގިނަ ވަގުތު ޒިޔާދު ވާހަކަ ދެއްކީ ޚާލިދާއާއެވެ. އިނާއަށް އިނީ ހަމަޖެހުމެއް ލިބިފައެވެ. އޭނައާއި ވާހަކަ ދައްކަން އެހާ ވަރަކުން ޒިޔާދު ނޫޅޭތީއެވެ.\n"މިރޭ ދެން ގޮސްލާނަން. އެކަމަކު އަދި އާދެވޭނެ ދައްތައާއި ބައްދަލުވެލަން." އުފާވެރި ހިނިތުންވުމަކާއެކު ތެދުވެލަމުން ޒިޔާދު ބުނެލިއެވެ.\n"ތިހެން ޒިޔާދު ބުނާނީ އަބަދުވެސް. އެކަމަކު މަހަކު އެއްފަހަރުވެސް ގެއަށް ވަދެވެސްނުލަމު. އެއީ އަމިއްލަ ގެކަމަށް ހީކުރާށޭ ދައްތަ ބުނީމެއްނު" ބަލި އެނދުގައި އޮވެވެސް ޚާލިދާ ވާހަކަ ދެއްކީ ޝައުގާއެކުގައެވެ. އުފާވެރިކަމާއެކުގައެވެ.\n"މަސައްކަތް ހުންނަ ގޮތުން ހަމަ ވަދެލަން ނުވަނީ ވަގުތު. ރޭގަނޑު މާ ލަސްވާފަހުން ވިއްޔަ މި ފްރީ ވަނީ. އެކަމަކު ބަލާނަން ތަންކޮޅެއް ގިނައިން ތިގެއަށް ދެވޭތޯ." ފަޓްލޫނުގެ ޖީބަށް ދެ އަތް ޖަހަމުން ޒިޔާދު ޔަގީންކަން ދިނެވެ.\nއިނާ ހީކުރީ ޒިޔާދު ދެން ހިނގައިގަންނާނީ ދާން ކަމަށެވެ. އެކަމަކު އޭގެ ބަދަލުގައި ޒިޔާދު އެނބުރުނީ އިނާ އާއި ދިމާލަށެވެ. އަދި އިޝާރާތުން އޭނައާއި އެކުގައި އައުމަށް އެދިފައި ކުރީގައި ހުރެގެން ހިނގައިގަތެވެ.\nއިނާއަށް ހަމަ ބަލަހައްޓައިގެން އިނދެވުނީއެވެ. އޭނަ އަކީ ޒިޔާދު ގެންގުޅޭ މުދާގަނޑެކޭ އެއްގޮތޭ އިނާ ހިތަށް އެރީ ކީއްވެގެންކަމެއްވެސް ނޭނގެއެވެ. އެފަދަ ގޮތަކަށް އޭނައާއި ދޭތެރޭ ޒިޔާދު ކަންތައް ނުކުރާއިރުވެސް އިނާއަށް މިފަހަރު ހީކުރެވުނީ އެހެންނެވެ. ޒިޔާދު ބުނެލާއިރަކަށް އޭނަގެ ފަހަތުން ދާހިތެއްވެސް އިނާ މިއަދަކު ނުވެއެވެ. އެކަމަކުވެސް ބޮޑުމަންމަގެ ހާޟިރުގައި އިތުރު ކުޅިވަރުތަކެއް ކުޅޭހިތެއް އޭނަ ނުވާތީ ހިތްވަރުކޮށްލާފައި ތެދުވެގެން ހިނގައިގަތެވެ.\n"މިތާ ކައިރީގަ މިހިރީ. އަންނާނަން" ދޮރުން ނުކުންނަމުން މިހެން ބުނެލާފައި އިނާ ނުކުމެއްޖެއެވެ. އަދި ދަމުން ދިޔައީ ދޮރު ރަނގަޅަށް ލައްޕާފައެވެ. ހުންނާނީ އެ ކޮޓަރިއާއި ކިތަންމެ ކައިރީގައި ކަމަށްވިޔަސް އޭނަ އާއި ޒިޔާދު އާއި ދެމެދުގައި ދެއްކޭ އެއްވެސް ވާހަކައެއް ބޮޑުމަންމައަށް އިވޭކަށް އިނާ ބޭނުމެއް ނުވިއެވެ.\n"ނުވެސް ބުނަމު މާލެ އައިއިރުވެސް....ކީއްވެ؟" ޒިޔާދުގެ ފަހަތުން ކަހަލަ ގޮތަކަށް ގޮސް އިނާ ހުއްޓުނީ ޒިޔާދު ހުއްޓުމުންނެވެ. ފުރަތަމަވެސް ޒިޔާދު އަހާލީ މިހެންނެވެ.\nޒިޔާދުގެ ރާގު ހުރި ގޮތުން އިނާއަށް ސިހުމެއް ލިބުނެވެ. ނަމަވެސް އެންމެ ކުޑަމިނުން ޒިޔާދުއާއި ދިމާލަށްވެސް އިނާ ބަލާނުލިއެވެ. ކުރިމަތިން ފެންނަ ހުސްތަނަށް ބަލަން ހުރީއެވެ. ހިތްހަމަ ނުޖެހުނު ވަރުންނެވެ.\n"އިނާ....އިނާއާއޭ މި ވާހަކަ ދައްކަނީ.....ކީއްވެ ޖަވާބު ނުދިނީ" އިނާ ބަލާވެސް ނުލުމުން ޒިޔާދުއަށް ފުރަތަމަ ފަހަރަށް އުނދަގުލެއް އިހްސާސްވި ކަހަލައެވެ. ކިތަންމެ ވައި އަޑުން ޒިޔާދު އެހެން އަހާލި ކަމުގައި ވިޔަސް އެ އަޑުގައިހުރި ނުރުހުން އިނާއަށް ފާހަގަ ކުރެވުނެވެ.\n"ޖަވާބެއް ނެތީމަ...." މިފަހަރު ހަމަ ވަގުތުން އިނާ ޖަވާބު ދީފިއެވެ. ޒިޔާދުވެސް ވާހަކަ ދައްކަމުން ދިޔަ ފޫހި ރާގުގައެވެ. ޒިޔާދުއާއި ހަތަރުކަޅި ހަމަކުރީވެސް އޭގެ ފަހުންނެވެ.\nގިނައިރުތަކެއް ނުވިއެވެ. ޒިޔާދު އާއި ދިމާލަށް ބަލާލާފައި އަނެއްކާވެސް އެތަނުން ހިނގާ ބިނގާވެ އުޅޭ މީހުންގެ ހޭލަމޭލަ އާއި ދިމާލަށް އިނާ އެނބުރިއްޖެއެވެ. ހީވާ ގޮތުން އިނާ ބޭނުންވަނީ އޭނަ ޒިޔާދުއާއި ނުރުހިފަ ހުރިކަން ޒިޔާދުއަށް އަންގާށެވެ. ބުނުމަކާ ނުލާ އަންގާށެވެ.\n"އައިތާވެސް މިހާރު ހަތަރު ދުވަސް މިވީ. ކީއްވެ ގުޅާވެސް ނުލީ. މެސެޖެއް ކޮށްލިނަމަވެސް އަހަރެން އައިމުސް. " އިނާގެ ފަރާތުން ލިބުނު ޖަވާބާއި އިނާގެ ހަރަކާތާއި މޫނުމަތިން މިވަގުތު ފެންނަމުން އެދާ ކުލަވަރުން ޒިޔާދުއަށް ކޮންމެވެސް ވަރެއްގެ ސިހުމެއް ލިބިއްޖެކަން ޒިޔާދު ދެން ބުނެލި މި އިބާރާތްކޮޅުން އިނާއަށް އެނގުނެވެ. ޒިޔާދު ދޫކޮށް އޭނަ ހިނގައިދާނެތީ ޒިޔާދު ބިރުގަތީކީ ނޫންބާއޭ އިނާ ހިތަށް އެރިއެވެ.\n"ހިތާ ދެކޮޅަށް ގުޅަން ބޭނުން ނުވީ" މިފަހަރުވެސް އިނާ ޖަވާބު ދީފިއެވެ. އިނާ ދޭ ކޮންމެ ޖަވާބަކާއެކު ޒިޔާދުގެ ނިތުން ރޫތައް ފިލައިގެން ދެއެވެ. ދެބުމަ އުފުލިގެން ދެއެވެ. ފަހަތަށް ފިޔަވަޅެއް ނެގެއެވެ. ހައިރާން ވެގެން ގޮހެވެ. އިނާގެ ފަރާތުން އަލަށް މި ފެންނަ ކަންތައްތަކުންނެވެ. އަބަދުވެސް މަޑުމަޑުން ހިމޭނުން ހުންނަ އިނާއަށް އެގޮތަށް ވާހަކަ ދައްކަން އެނގޭނެއޭވެސް ޒިޔާދު ހިއެއް ނުކުރެއެވެ.\n"ދެން ކީއްވެ ތިއުޅެނީ ހިތާ ދެކޮޅަށް ކައިވެނި ކުރަން.؟ އެކަންވެސް ހުއްޓާލަން ވީނު؟" ޒިޔާދު ބުނީ އިނާ ވެސް އުއްމީދު ނުކުރާ ކަހަލަ އެއްޗެކެވެ.\nއިނާއަށް ލިބުނީ ހައިރާން ކަމާއި ސިހުމެކެވެ. ޒިޔާދު އެ ހިސާބަށް ވާހަކަ ގެންދަން ޖެހޭ ވަރުގެ ކަމެއް ހިނގައިފިހެއްޔެވެ؟\n"އަހަރެން ބޭނުން އިނާ ރަށަށް ދިއުމުގެ ކުރިން މިކަމާއި ބެހޭ ގޮތުން ގޮތެއް ނިންމަން. މާދަމާ ރެއަށް ވަގުތެއް ހޯދާ" ޒިޔާދު މިހެން ބުނެލީ އަމުރުން ފުރިގެންވާ ރާގަކަށެވެ. އިނާއަށް ޒިޔާދުއާއި ދިމާލަށް ބަލަހައްޓައިގެން ހުރެވުނީއެވެ. އެހެން ބަލަން ހުއްޓާ ޒިޔާދު ހިނގައިގަތެވެ. އިނާއާއި ދުރަށެވެ. ހޮސްޕިޓަލުން ނުކުތުމަށެވެ.\nވިސްނޭނީވެސް ކިހިނެއް ހެއްޔެވެ؟ އޭނަ ގަބޫލުކުރާ ގޮތުގައި ނަމަ ކުށްކުރީ ޒިޔާދުއެވެ. ރުޅި އަންނަން ޖެހޭނީ އޭނައެވެ. އެކަމަކު ޒިޔާދު މިހާރު އެއިން އެއްކަމެއްވެސް ހަނދާން ހުރިހެނެއް ހިއެއް ނުވެއެވެ. އޭނަ ނުގުޅީތީ މެސެޖް ނުކުރީތީ އެކަމާ ތަކުރާރުކޮށް ސުވާލު ކުރަމުން ދާއިރު އޭނަ އެހެރީ ޒިޔާދު ދެކެ އެ އެކްސިޑެންޓްގެ ފަހުން ދެކެވުނު ވާހަކަ ތަކުންނާ ޒިޔާދުގެ އަމަލުތައް ހުރި ގޮތުން ހިތްހަމަނުޖެހިފައިކަމެއް ޒިޔާދުއަށް ހަމަ ނުވިސްނެނީހެއްޔެވެ.\nPosted on 2011-02-02 00:41:59 | Report this Comment\nސޮފާ!!! ކުރު ނަމަވެސް އުފާކުރަން އެތައްދުވަހަކަށްފަހު މިބައިގެނެސްދިނީތީ. ސަޅި! 'ޓިޝުލެއް' މިއީ ހަމަ އެންމެ ރަނގަޅުގޮތްބާ؟ "އިނާ ދޭ ކޮންމެ ޖަވާބަކާއެކު ޒިޔާދުގެ ނިތުން ރޫތައް ފިލައިގެން ދެއެވެ. ދެބުމަ އުފުލިގެން ދެއެވެ. ފަހަތަށް ފިޔަވަޅެއް ނެގެއެވެ. ހައިރާން ވެގެން ގޮހެވެ." ހިތަށް އަރަނީ ހައިރާންވީމަ ނިތުގެ ރޫތައް ފިލާނީ ބާއޭ؟؟؟ ބޮޑާނަފްސުގެ ވާހަކަ ދައްކާހިތްވަނީ ހަމަ. ހާދަ ސަޅި އޭ! ހާދަހާވާ އަސަރުގަދައޭ! ފާހަގަ ކުރަނީ އޭގެ ހުރި ތަފާތު ރިލޭޝަންޝިޕްތައް، އެ ރިލޭޝަންޝިޕްތައް ތަފާތު ހާލަތްތަކުގަ ގެނެސްދީފަ ހުރިލެއް ފުރިހަމަކަން. ވަރަށް ފުރިހަމަ. މަދުން ނޫނީ ނުފެންނާނެ އިނގޭ ތިވަރުގެ މޮޅު ލިޔުންތެރި އެއް. TERRIFIC! މާދަމާގެ ބަޔަށް އިންތިޒާރު ކުރަން.\nފަތިސްތަރި: ޝުކުރިއްޔާ!!! އަހާލަން ބޭނުން ރިލޭޝަން ޝިޕްތަކާ ބެހޭ ގޮތުން ތި މާނަ ކުރި އެއްޗެއް ތަފްޞީލްކޮށްދޭނަންތޯ؟\nPosted on 2011-02-02 08:20:42 | Report this Comment\nކިހިނެއް ކޮމެންޓެއް ކުރާނީވެސް. ވާހަކަ ފެނުނީމަވެސް މުޅި މީހާ ތުރުތުރު އަޅަނީ. އުފަލުންގޮސް، ލޮލުން ފެން އަންނަނީ. ޝުކުރިޔާ! ޝުކުރިޔާ! ޝުކުރިޔާ! ޝުކުރިޔާ! މެހެރްބާނީ ކަރަމް\nPosted on 2011-02-02 08:49:42 | Report this Comment\nވވވވވވވވވވވވވވވވވވވ ރީތި މިބައިވެސް އަދި މި ވާހަކަވެސް ބޮޑާ ނަފްސް ހާ ރީތި ވާނެކަމަށް އުންމީދުކުރަން\nފަތިސްތަރި: ސޮފާއަށް ހީވަނީ މިވާހަކަވެސް ހަމަ ތި ކިއުންތެރިންނަށް ރީތި ވާނެހެން. އެކަމަކު ކޮންމެ ވާހަކައެއްވެސް އަނެއް ވާހަކައަކާ ތަފާތު ވާނެތާ ދޯ؟ ޝުކުރިއްޔާ އިނގޭ!!!\nPosted on 2011-02-02 10:51:20 | Report this Comment\nތޭންކްސް އިނގޭ އަޕްކުރީތީ އެތައް ދުވަހެއް ފަހުން ވެސް. ވަރަށް ރީތި.\nފަތިސްތަރި: ޝުކުރިއްޔާ ކަމަނަ........!!! ދުވަސްތަކެއްފަހުންވެސް ސޮފާގެ ވާހަކަ ކިއުމަށް ތި ބަހައްޓާ ޝައުގުވެރިކަމަށް ޝުކުރިއްޔާ!!!\nPosted on 2011-02-02 14:12:03 | Report this Comment\nހާދާ ޒާމާން ކޮއްފަ މިބައި ގެނެސްދިނީ؟؟... ސޮފާ ބަލީތަ އަނެއްކާ؟ 11 ވަނަ ބައި އަވަހަށް އަޕް ކޮށްދޭނެ ކަމަށް އުއްމީދު ކުރަން.. މިވާހަކަ ވެސް ވ.ރީތި. ތެންކްސް ސޮފާ.\nފަތިސްތަރި: ސޮފާ "ބަލި" ބައްޔެއް ނޫން. އެކަމަކު އަނެއްހެން "ބަލި" ވީޔޭ ބުނެވޭނީ. އެކަމަކުވެސް އިރާދަކުރެއްވިއްޔާ ހިތްވަރު ކުރަނީ ރަނގަޅުވޭތޯ އިނގޭ. ޝުކުރިއްޔާ\nPosted on 2011-02-02 16:31:33 | Report this Comment\n"ރިލޭޝަންޝިޕްތައް"........ ފްރެންޑްސް، ލަވާރސް، ޗިލްޑްރަން އެންޑް ފެމިލީ، ..............................................\nPosted on 2011-02-02 18:47:19 | Report this Comment\nހިތަށްއަރަނީ އެންމެ ފަހުން އަޅުގަނޑު ކުރި މެސެޖް އެއީ ހަމަ ޕޯސްޓް ކުރަންވާނެ މެސެޖެއްބާއޭ؟ ހީކުރިން އެ ޕޯސްޓް ނުކުރާނެކަމަށް. އެއީ ފޯންކޯލް އާ ގުޅުންހުރި އެއްޗެއް ނޫނެއްނުދޯ؟ އެހެންވީމަ އެ ޑިލީޓް ކޮށްލަދިނުން އެދެން!\nPosted on 2011-02-02 19:34:44 | Report this Comment\nއަޅޭ. ހާދަ އިންތިޒާރެއް ކުރެވިއްޖެޔެ މި ވާހަކަ ކިޔާހިތުން. ތަންކޮޅެއް ދިގުކޮން ކޮންމެ ދުވަހަކު ގެނެސްދީބަލަ ޕްލީޒް\nފަތިސްތަރި: ހެހެހެ............މަސައްކަތް ކުރާނަން ދިގުކޮށް ގެނެސްދެވޭތޯ. އޯކޭ ނު؟\nPosted on 2011-02-02 19:40:08 | Report this Comment\nހާދަ ޒަމާނެއް ކޮށްލާފަ!!! އެކަމަކުވެސް ވާހަކައަކަށް ބަދަލެއް ނާދޭ......ހަމަ އޮބި......އުއްމީދުކުރަން އަވަހަށް އަޕްވާނަކަމަށް...ބެސްޓް އޮފް ލަކް\nފަތިސްތަރި: ވަރަށް އުފާވެއްޖެ ފާތުންގެ ކޮމެންޓް ފެނުމުން. ތޭންކްސް\nPosted on 2011-02-02 20:31:41 | Report this Comment\nވަރަޝް ރީތި...އަނެއް ބައި ކޮންއިރަކު !\nފަތިސްތަރި: ޝުކުރިއްޔާ!!! އިރާދަކުރެއްވިއްޔާ އަނެއްބައި މާދަންވާއިރަށް ލެވޭނެ.\nPosted on 2011-02-02 23:44:28 | Report this Comment\nއުފާވެއްޖެ ފަތިސްތަރީގެ ވާހަކަ ފެނުމުންވެސް........ހީއެއް ނޫން ކުރަނީ......ޔަގީން ކުރަން މިވާހަކަވެސް ފުރިހަމަ ވާނެ ކަމަށް.\nފަތިސްތަރި: ޝުކުރިއްޔާ ސަމަރ.\nPosted on 2011-02-02 23:48:10 | Report this Comment\nަAslu thedhah bunanyaaa bodaa nafsu ge ehuri touching adhi nugenevey eyga 10 vana baives v v gotheh hurey mashah mivaahaka kiyanfeshi iruves v. reethi mashah fahuge baithakun faahaga kurevuneee family vaahakathah thankolheh gina vefa hurihen mashah bodah reetheee bodaa nafsu gothah hunna vaahaka ekamaku hurihaa echeh ehgotheh nuves vaanenu eyge ulhey dhemeehun nuneee thin meehunge mahchah bodah otheema reethee. Ehcheh heenukurachey faadu kiyaneee rangalukuran maadhan kiyan libeynekamah heekuran mivaahaka dhehkeema hutaalaaneekee noon ingey kuriah abadhuves\nފަތިސްތަރި: ޝަހީ...........އުފާކޮށްފިން މި ވާހަކަ އާއި ދޭތެރޭ ދެކޭ ގޮތް ތިހާ ސާފު ބަހުން ބުނެލަދިނީތީ. ފާޑުކިއުމަކީ ސޮފާއަށް ހުރި ކުރިއެރުމެއް ކަމަށް މި ދެކެނީ. އަދި މިއަށްވުރެވެސް ރަނގަޅު ކުރެވޭތޯ މަސައްކަތް ކުރާނަން. ޝުކުރިއްޔާ1!!\nPosted on 2011-02-03 08:54:36 | Report this Comment\nވަރަށް ބޮޑަށް ޝުކުރިއްޔާ އަޕްކޮށްދިނިތީ...... މިބައިވެސް ވ ރީތި......... ކޮންއިރަކުން 11 ގެނެސްދޭނީ...... ؟\nPosted on 2011-02-11 08:50:47 | Report this Comment\nއަޅެ އަނެއް ބައި ގެނެސްނުދޭނަންތަ ؟؟\nPosted on 2011-02-15 02:25:53 | Report this Comment\nޕްލީޒް ޕްލީޒް ޕްލީޒް އަވަހަށް ގެނެސްދީބާ


Ibra ah haggu badhalu dheyn jeheyne: Raees Nasheed – adduLIVE\nއިބްރާއަށް ހައްޤު ބަދަލު ދޭންޖެހޭނެ: ރައީސް ނަޝީދު\nMay 06, 2021, 14:35 އަބްދުﷲ ޔާމީން\nމަންދު ކޮލެޖްގެ އެއްބަސްވުން ބާތިލު ކުރުމުން އެފަރާތަަށް ލިބެންޖެހޭ ގެއްލުމުގެ ހައްޤު ބަދަލު ދޭންޖެހޭނެ ކަމަށް މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާލުވެއްޖެއެވެ.\nރައީސް ނަޝީދު މިފަދައިން ވިދާޅުވެފައިވަނީ އެމްޑިޕީގެ ފަރާތުން މިހާރު ކުރިއަށްގެންދާ ނޫސްވެރިންގެ ބައްދަލުވުމުގައެވެ.\nނޫސްވެރިންގެ ބައްދަލުވުމުގައި މަންދު ކޮލެޖަށް ބަދަލު ދޭން ނިންމި މައްސަލައާ ގުޅޭގޮތުން ރައީސް ނަޝީދަށް ސުވާލު ކުރިމަތި ކުރުވުމުން އެމަނިކުފާނު ވިދާޅުވީ، އިބްރާހިމް އިސްމާއިލް (އިބްރާ)އަށް ދޭންޖެހޭ ބަދަލު ދޭންޖެހޭނެ ކަމަށެވެ.\nރައީސް ނަޝީދު ވިދާޅުވީ އިބްރާ ރަނގަޅު ސްކޫލެއް ހިންގަމުން ދަނިކޮށް އެ އެއްބަސްވުން ބާތިލު ކުރީ ގޯހުން ކަމަށާއި، އިބްރާއަށް ހައްޤި ބަދަލު ދޭންޖެހޭނެ ކަމަށެވެ. އަދި ހައްޤު ބަދަލަކީ ޝަރީއަތުން ކަނޑައަޅަންޖެހޭ އެއްޗެއް ކަމަށް ވެސް ރައީސް ނަޝީދު ވިދާޅުވިއެވެ.\nމަންދު ކޮލެޖަށް ބަދަލު ދިނުމުގެ މައްސަލައިގައި އެމްޑިޕީގެ ބައެއް މެމްބަރުން އަންނަނީ ސަރުކާރަށް ފާޑުކިޔަމުންނެވެ. އެ ފަރާތްތަކުން ބުނަމުން އަންނަނީ ބަދަލުގެ ގޮތުގައި ސަރުކާރުން މަންދަށް ދިނުމަށް ނިންމާފައިވަނީ މާ ބޮޑު އަދަދެއް ކަމަށެވެ. އަދި އެފަދަ ބޮޑު އަދަދަކަށް އެއްބަސްވުމުން އެކަމާ އެ މެމްބަރުން އަންނަނީ ކަންބޮޑުވުން ފާޅުކުރަމުންނެވެ.\nއެމްއީއެސް ކުރިން ހިންގި އިމާރާތް މަންދު ކޮލެޖަށް ދޫކުރި އެއްބަސްވުުން ބާތިލްކޮށް، ސަރުކާރުން އެތަން އަތުލި މައްސަލާގައި ގެއްލުމުގެ ބަދަލަށް 15 މިލިއަން ރުފިޔާ ދައްކަން ދައުލަތުގެ މައްޗަށް ސިވިލް ކޯޓުންވަނީ މި ފަހުން ހުކުމް ކޮށްފައެވެ. ސިވިލް ކޯޓުން މިގޮތަށް ހުކުމް ކުރީ އެއްބަސްވުން ބާތިލުކުރީ ގޮތުން ކަމަށް ސުޕްރީމް ކޯޓުން ހުކުމްކޮށް އަދި ބަދަލު ހޯދުމަށް ވަކިން ދައުވާ ކުރެވޭނެކަމަށް ހުކުމް ކުރުމުން، ގެއްލުމުގެ ބަދަލުގެ ގޮތުގައި 18 މިލިއަން ހޯދުމަށް މާލެ ހައި ޕްރައިވެޓް ލިމިޓެޑުން ދައުވާ ކުރުމުންނެވެ. އެ މައްސަލައިގައި ސިވިލް ކޯޓުގެ ޑިސްޕިއުޓް ރިޒޮލިއުޝަން މަރުހަލާގައި ދައުލަތުން ވަނީ އޭގެ ތެރެއިން 15 މިލިއަން ރުފިޔާ ދޭން އެއްބަސްވެފަ އެވެ. އަދި އެއީ މަންދު ކޮލެޖް އެ އިމާރާތުން ބޭރުކޮށްލުމުން އެހެން ތަނެއް ހޯދަން މިހާތަނަށް ކުރި ޚަރަދުތައްކަން ފާހަގަކޮށްފައިވެއެވެ.


Israel Sifainge Hamalaathah Anehkkaaves Palestine Ah, 90 Meehakah Aniyaa! - Vaguthu\nއިސްރާއީލް ސިފައިންގެ ހަމަލާތައް އަނެއްކާވެސް ފަލަސްތީނަށް، 90 މީހަަކަށް އަނިޔާވެއްޖެ\nގުދުސްގައި އިއްޔެ ވެސް އިސްރާއީލް ސިފައިން، ފަލަސްތީނު މީހުންގެ މައްޗަށް ގަދަވެގަނެ ހަމަނުޖެހުން ހިންގުމުގެ ތެރެއިން ފަލަސްތީނުގެ 90 މީހަކަށް އަނިޔާވެއްޖެއެވެ.\nއިއްޔެގެ ހަމަނުޖެހުމުގައި ފަލަސްތީނުގެ 90 މީހަކަށް އަނިޔާވެފައިވާއިރު، މަސްޖިދުލް އަގްސާއަށް އިޒްރާއިލް ސިފައިން ދިން ހަމަލައިގައި 200 އަށް ވުރެ ގިނަ މީހުން ޒަހަމް ވެފައިވާ ކަމަށް ފަލަސްތީނުގެ ރެޑް ކްރެސެންޓުން މައުލޫމާތު ދީފައިވެއެވެ. އަދި އެ ހަމަލައިގައި އިޒްރާއިލް ސިފައިންގެ 17 މީހަކަށް އަނިޔާވެފައިވާކަމަށް ރިޕޯޓުތައް ބުނެެއެވެ.\nއިސްރާއީލް ސިފައިންނާއި ފަލަސްތީނުގެ ރައްޔިތުން ކުރިމަތި ލުމަކަށް ގޮސްފައިވަނީ ގަދީމީ ސަހަރުގައެވެ. ރިއޮޓް ގިޔަރުގައި ތިބި އިސްރާއީލް ސިފައިން ސްޓަން ގްރެނޭޑާއި އެކު ފަލަސްތީނު ޒުވާނުންނާއި ދެކޮޅަށް ވަނީ ފެން ޖަހާފައެވެ. ހަމަލާ ބަދަލު ކުރުމުގެ ގޮތުން ފަލަސްތީނު ޒުވާނުން ވަނީ އިސްރާއީލް ސިފައިންނާއި ދިމާލަށް ގާ އުކާފައެވެ. އިސްރާއީލުން މައުލޫމާތު ދީފައިވާގޮތުން މި ހަމަލައިގައި އިސްރާއީލްެގެ ސިފައިންގެ މީހަކަށް އަނިޔާވެފައިވެއެވެ.\nއަނެއްކާ ވެސް އިސްރާއީލުން ފަލަސްތީނަށް ދެމުންދާ ހަމަލާތައް އިތުރުވެފައިވަނީ އިސްރާއީލުން ހިފާފައިވާ އިރުމަތީ ގުދުސްގައި ދިރިއުޅެމުންދިޔަ ފަލަސްތީނުގެ އާއިލާތަށް އެމީހުންގެ ގެދޮރުން ނެރެ އެތަންތަނުގައި ޔަހޫދީން ވަޒަންވެރި ކުރުވަފާނެ ކަމުގެ ބިރު ފަލަސްތީނު ރައްޔިތުންނަށް ހީވެ އެކަމާއި ދެކޮޅަށް މުޒާހަރާ ކުރަން ފަށާފައިވާ ދަނޑިވަޅެއްގައެވެ.\nއިސްރާއީލުން ފަލަސްތީނުގެ މައްޗަށް ގަދަވެގަނެ އެތައް ބަޔަކު އެމީހުންގެ ގެދޮރުން ނެރެފައިވާ މައްސަލަ ވަނީ ކޯޓަށް ވައްދާފައެވެ. މިކަހަލަ މައްސަލަ ތަކުގައި ވެސް ފަލަސްތީނު ރައްޔިތުންނަށް އިންސާފު ނުލިބި އެމީހުންގެ ހައްގުތައް އިސްރާއީލުން ވަނީ ފޭރިގަނެފައެެވެ.\nމެއި 9, 2021 16:35\nޔާﷲ ފަލަސްތީނުގެ މުސްލިމުންނަށް ނަސްރުދެއްވާނދޭ. އާމީން\nމެއި 9, 2021 22:01\nމެއި 10, 2021 21:53\nތި އިސްރާއީލާ މުސްލިމުޤައުމަކުން ގުޅުންބަހައްޓަންޖެހޭނެ އެއްވެސް ސަބަބެއްނޯންނާނެ. އެމީހުންނެކޭ ޓްރޭނިނގް ދީފަތިބި ކުއްތާ ތަކެކޭތަފާތެއްއެބައޮތްތަ؟ﷲރެހެޔޮރަޙްމަތުން އެނުބައި ޔަހޫދީންތައް ނެތިކޮއްފާންދޭވެ. މާތްﷲ މުސްލިމުންނަށް ކެތްތެރިކަން ދެއްވާ އެބައިމީހުންގެމައްޗަ ނަޞްރު\nދެއްވާ ގަދަކަންދެއްވާނދޭވެ. އާމީން


Saudi in mifaharu ves dhinee 50 ton kadhuru | Mihaaru\nސައުދީ ސަރުކާރުން ރާއްޖެއަށް ކަދުރު ހަދިޔާކުރި ކަމުގެ ލިއުމުގައި ސައުދީ އެމްބަސީގެ ޗާޖް ޑި އެފެއާޒް މިތުރިކް އަލް ދުސާރީ ސޮއިކުރައްވާ އިރު އަރިހުގައި އިސްލާމިކް އެފެއާޒް މިނިސްޓަރު ޑރ. އަހުމަދު ޒާހިރު.މިހާރު/ފޮޓޯ: ހުސައިން ވަހީދު\nސައުދީން 50 ޓަނުގެ ކަދުރު ދީފި\n30 އެޕްރީލް 2019 - 11:14 22 comments\nއެހެން އަހަރުތަަކެކޭ އެއްގޮތަށް މި އަހަރުގެ ރޯދަމަހަށް ވެސް ސައުދީ ސަރުކާރުން ރާއްޖެ އަށް 50 ޓަނުގެ ކަދުރު ހަދިޔާކޮށްފި އެވެ.\nސައުދީ ރަސްގެފާނު ސަލްމާން ބިން އަބްދުލް އަޒީޒް އަލް ސައުދު ދެއްވާ ހާއްސަ ހަދިޔާއެއްގެ ގޮތުގައި ރާއްޖެ އަށް ލިބުނު ކަދުރާ ހަވާލުވެވަޑައިގަތީ އިސްލާމިކް މިނިސްޓަރު ޑރ. އަހުމަދު ޒާހިރެވެ.\nމާލޭގައި ހުންނަ ސައުދީ އެމްބަސީގައި މިއަދު ހެނދުނު ބޭއްވި ހާއްސަ ރަސްމިއްޔާތެއްގައި މިނިސްޓަރު ޒާހިރާ ކަދުރު ހަވާލުކޮށްދެއްވީ އެމްބަސީގެ ޗާޖް ޑި އެފެއާޒް މެތުރިކް އަލް ދޮސާރީ އެވެ.\nކަދުރާ ހަވާލުވެވަޑައިގެންނެވުމަށް ފަހު ނޫސްވެރިންނާ ވާހަކަ ދައްކަވަމުން ޒާހިރު ވިދާޅުވީ ސައުދީން ދިން ކަދުރު ރޯދަމަސް ފެށުމުގެ ކުރިން ބަހާނެ ކަމަށާއި އެހެން ނަމަވެސް އެ ކަދުރުން ރާއްޖޭގެ ހުރިހާ ރައްޔިތުންނަށް ބެހޭ ވަރު ނުވާނެ ކަމަށެވެ.\nސައުދީ އަރަބިއްޔާއިން ރާއްޖެއަށް 50 ޓަނު ކަދުރު ހަދިޔާކުރިކަމުގެ ލިއުމާ އިސްލާމިކް އެފެއާޒް މިނިސްޓަރު ޑރ. އަހުމަދު ޒާހިރު ހަވާލުވެވަޑައިގަންނަވަނީ. މިހާރު/ފޮޓޯ:ހުސައިން ވަހީދު\n"މި ކަދުރު ހަމަ ކުރިއެކޭ އެއްގޮތަށް އާއްމުންނަށް އަޅުގަނޑުމެން ބަހަމުން ގެންދާނަން. ދެން 50 ޓަނު އެއީ ހުރިހާ ރައްޔިތުންނަށް ފުދޭ ވަރެއް ނޫން،" އޭނާ ވިދާޅުވި އެވެ.\nސައުދީން ދިން ކަދުރުން ހުރިހާ ރައްޔިތުންނަށް ހަމަ ނުވިޔަސް އެހެން ފަރާތްތަކުން އިތުރު ކަދުރު ހަދިޔާކުރާނެ ކަމަށް އުއްމީދުކުރައްވާ ކަމަށް ޒާހިރު ވިދާޅުވި އެވެ. އަދި އެގޮތުން ލިބޭ ކަދުރު ވެސް ހަމަ ލިބޭ އިރަށް ބަހާނެ ކަމަށް ވެސް އޭނާ ވިދާޅުވި އެވެ.\nކުރީ އަހަރުތަކުގައި މެދުއިރުމަތީގެ އެހެން ބައެއް ގައުމުތަކުން ވެސް ރާއްޖެ އަށް ކަދުރު ހަދިޔާކުރި އެވެ. އޭގެ ތެރޭގައި ޔުނައިޓެޑް އަރަބް އެމިރޭޓްސް (ޔޫއޭއީ) ވެސް ހިމެނެ އެވެ.\nއިތުރު ލިޔުންތައް ސައޫދީ އަރަބިއްޔާ ސައޫދީ ރަސްގެފާނު ރިލީފް އެއިޑް ރާއްޖެ-ސައުދީ ކަދުރު ރަމަޟާން 2019\nރާއްޖެ އަށް 50 ޓަނުގެ ކަދުރު ސައޫދީން ހަދިޔާކޮށްފި


Thin aharahfahu Morocco ge coach isthiufaa dheefi - AO News Thin aharahfahu Morocco ge coach isthiufaa dheefi\nImage processed by CodeCarvings Piczard ### FREE Community Edition ### on 2019-07-21 13:40:56Z | http://piczard.com | http://codecarvings.comÊ¿ÿ%G+×\nތިން އަހަރަށް ފަހު މޮރޮކޯގެ ކޯޗު އިސްތިއުފާ ދީފި\nތިން އަހަރަށްވުރެ ގިނަ ދުވަސް ފަހުން މޮރޮކޯގެ ކޯޗު ފްރާންސްގެ ހާވް ރެނާޑް މަޤާމުން އިސްތިއުފާ ދީފި އެވެ.\nރެނާޑް އިސްތިއުފާ ދިނީ ދާދިފަހުން މިސްރުގައި ނިމުނު އެފްރިކަން ކަޕްގެ ދެ ވަނަ ބުރުން ބެނިން އަތުން ބަލިވުމުން ނެވެ. ނަމަވެސް އޭނާ ވަނީ ޒެމްބިއާގެ އިތުރުން އައިވަރީ ކޯސްޓަށް އެފްރިކާ ކަޕް ކާމިޔާބުކޮށްދީފަ އެވެ.\nރެނާޑް މޮރޮކޯގެ ކޯޗުކަމާ ހަވާލުވީ 2016 ވަނަ އަހަރުގެ ފެބުރުއަރީގަ އެވެ. 1998 ވަނަ އަހަރަށް ފަހު މޮރޮކޯ އިން ވޯލްޑް ކަޕްގައި ކުޅުނު ފުރަތަމަ މެޗުވެސް ކުޅެފައި ވަނީ ރެނާޑް ގެ ކޯޗުކަމުގެ ދައުރުގައި މިދިޔަ އަހަރުގައި އެވެ. ބަލިވި ކަމުގައި ވިޔަސް މި ފަހަރުގެ އެފްރިކަން ކަޕަށް މޮރޮކޯ ގޮވައިގެން ރެނާޑް ނިކުތީ ސީދާ ތައްޓަށް އަމާޒުކޮށެވެ.\nފްރާންސް އަށް އުފަން އުމުރުން 50 އަހަރުގެ ރެނާޑް އެފްރިކާގެ ޓީމަކަށް ފުރަތަމަ ހަވާލުވީ 2008 ވަނަ އަހަރުގައެވެ. އެގޮތުން ރެނާޑް ފުރަތަަމަ ކޯޗުކަންކޮށްދިނީ ޒެމްބިއާ އަށެވެ. ފުރަތަމަ ހަތަރު އަހަރުގައި ރެނާޑް އެހާ ފާހަގަ ނުކުރެވުނު ކަމުގައި ވިޔަސް އޭގެ ފަހުގައި ރެނާޑް ފާހަގަ ކުރެވެނީ އެފްރިކާގެ ޤައުމުތަކަށް ތާރީހީ ކާމިޔާބީ ހޯދައިދިން ކޯޗަކަށެވެ.


ވިންޑޯޒް ދޫކޮށް ޗައިނާއިން ލިނަކްސް ބޭނުންކުރަން ނިންމައިފި - Tech News Maldives\nއިސްމާއިލް އަލީ • 12 މޭ 2022\nޖަރުމަނަށްފަހު ޗައިނާއިންވެސް މައިކްރޯސޮފްޓްގެ ވިންޑޯޒް ދޫކޮށް ލިނަކްސްއަށް ބަދަލުވާން ނިންމައިފިއެވެ. ޗައިނާއިން މިނިންމުން ނިންމިއިރު މިދިޔަ އަހަރު ޖަރުމަނުން ވަނީ އެގައުމުގެ 25،000 އަށްވުރެ ގިނަ ކޮމްޕިއުޓަރުގައި ވިންޑޯޒްގެ ބަދަލުގައި ލިނަކްސް ބޭނުންކުރުމަށް ނިންމާފައިއެވެ. ޖަރުމަނުގެ މި ނިންމުމާއެކު ގިނަބަޔަކު ވަނީ ގިނަ ގައުމުތަކަކުން ކުރިއަށްއޮތް ތަނުގައި ވިންޑޯޒްގެ ބަދަލުގައި ލިނަކްސް ހިޔާރުކުރާނެކަމަށް ލަފާކޮށްފައިއެވެ. ޗައިނާއިން މިފަދަ ނިންމުމެއް ނިންމާފައިވާއިރު އެގައުމުން ރާވާފައިވަނީ 50 މިލިއަނަށްވުރެ ގިނަ ކޮމްޕިއުޓަރުގައި ލިނަކްސް ބޭނުންކުރުމަށެވެ.\nމި ދެގައުމުގެ ބޭނުމަކީވެސް ލިނަކަސް ބޭނުންކޮށް ވިންޑޯޒްއަށް ބަރޯސާވުން ހުއްޓުމެވެ. ނަމަވެސް މި ނިންމުން މިދެގައުމުން ނިންމި ސަބަބުތަށް ވަރަށް ތަފާތެވެ. އެގޮތުން ޖަރުމަނުން ވިންޑޯޒް ބޭނުންކުރުން ހުއްޓާލީ ދައުލަތުން ވިންޑޯޒް ލައިސެންސް ގަތުމަށް ކުރާ ހަރަދުތަށް މަދުކޮށް އޯޕަން-ސޯސް އުފެއްދުންތަށް ޕްރޮމޯޓްކުރުމަށެވެ. ނަމަވެސް މިއާ ހިލާފަށް ޗައިނާއިން ލިނަކްސް ހިޔާރުކުރުމަށް ނިންމީ އެހެން ގައުމުތަކުން އުފައްދާ އޮޕަރޭޓިން ސިސްޓަމްތަކަށް ބަރޯސާވުން ހުއްޓުވުމަށާއި އެގައުމުން އަމިއްލައަށް އޮޕަރޭޓިން ސިސްޓަމްތަކަށް ދިމާވާ މައްސަލަތަށް ހައްލުކުރުމުގެ ބޭނުމުގައިއެވެ.\nމި ނިންމުމަކީ ލިނަކްސް އަށާއި އޯޕަން-ސޯސް ސޮފްޓްވެއާ އުފައްދާ ކުންފުނިތަކަށް އުފާވެރި ހަބަރެކެވެ. ނަމަވެސް ލެޕްޓޮޕް ތަކާއި ކޮމްޕިއުޓަރު އުފައްދާ ކުންފުނިތަކަށާއި ސޮފްޓްވެއާ އުފައްދާ ބޮޑެތިކުންފުނިތަކަށް މިއީ އެހާ އުފާވެރި ހަބަރެއްނޫނެވެ. މީގެ އިތުރުން ޗައިނާގެ ނިންމުމާއެކު ގިނަ ކުންފުނިތަކެއް "ފޮރިން" ނުވަތަ ގައުމުން ބޭރު ކުންފުނީގެ ގޮތުގައި ލޭބަލްކުރެވި އެކުންފުނިތަކުގެ ވިޔަފާރިއަށް އެގައުމުގައި ހީނަރުކަން އައުން އެކަށީގެންވެއެވެ. ނަމަވެސް މިއާ ހިލާފަށް އެގައުމުގެ ކުންފުނިތަށް ކަމަށްވާ ލެނޯވޯ، ވާވޭ އަދި ކިންގްސޮފްޓް ފަދަ ކުންފުނިތަކުގެ ވިޔަފާރި ކުރިއަރާނެކަމަށް ބެލެވެއެވެ.\nއެގޮތުން ބްލޫމްބާގް އިންޓެލިޖެންސްއިން ރިޕޯޓްކުރާ ގޮތުގައި ޗައިނާ ސަރުކާރުގެ އަމުރަށް އެގައުމުގެ އިދާރާތަކާއި ސަރުކާރުގެ ކުންފުނިތަކުން ބޭރުގައުމުތަކުގެ އުފެއްދުންތަށް ބަދަލުކުރަން ފެށުމާއެކު ލެނޯވޯގެ ވިޔަފާރި ވަރަށް ބޮޑަށް ކުރިއަރައިގެން ދާނެއެވެ.


Anushka Sharma inee balive | Mihaaru\n27 އޯގަސްޓް 2020 - 13:007comments\nދަރިއަކު ހޯދާނެ އިރަކާ ބެހޭ ގޮތުން ފޭނުން ސުވާލުކުރާތާ ދުވަސްތަކެއް ވެފައި ވަނިކޮށް، ބޮލީވުޑްގެ ބަތަލާ އަނުޝްކާ ޝަރުމާ ބަލިވެއިންކަމާއި އަންނަ އަހަރުގެ ޖެނުއަރީގައި ވިހާނެކަން އިއުލާންކޮށްފި އެވެ.\nއަނުޝްނާ އާއި ފިރިމީހާ އިންޑިއާގެ ކްރިކެޓް ތަރި ވިރާޓް ކޯލީ އަށް ދަރިއަކު ލިބެން އުޅޭކަން ސޯޝަލް މީޑިއާގައި ހާމަކުރުމާ އެކު ގިނަ ބަޔަކު އަންނަނީ މަރުހަބާ ކިޔަމުންނެވެ. ދެމަފިރިން އެކީގައި ނަގާފައިވާ ފޮޓޯއެއް އެއް ކެޕްޝަނަކާ އެކު ހިއްސާކުރަމުން ބުނެފައި ވަނީ އާއިލާ އަށް މެމްބަރަކު އިތުރުވަނީ ކަމަށާއި ވިހާނީ އަންނަ ޖެނުއަރީ މަހުގެ ތެރޭގައި ކަމަށެވެ.\nއަނުޝްކާ، 32، އާއި ވިރާޓް، 31، ކައިވެނިކުރީ 2017 ގަ އެވެ. އިޓަލީގައި އެ އަހަރުގެ ޑިސެމްބަރު މަހު ބޭއްވި އެ ކައިވެނީގެ ހަފުލާ އަކީ އިންޑިއާގެ ސެލެބްރިޓީންތަކެއްގެ ޑެސްޓިނޭޝަން ވެޑިންގެ ތެރެއިން އެންމެ މަޝްހޫރުވި އެއް ހަފުލާ އެވެ.\nކާމިޔާބު ފިލްމުތަކެއް ކުޅެފައިވާ އަނުޝްކާ ބަލިވެއިންކަން އިއުލާންކޮށްފައި މި ވަނީ 2018 ގައި ރިލީޒްކުރި "ޒީރޯ" ގެ ފަހުން އޭނާ އެއްވެސް ފިލްމަކަށް ސޮއިނުކޮށް ހުއްޓަ އެވެ. އަދި އެކަން މީޑިއާތަކުން ސިފަކުރަމުން ދިޔައީ ދަރިއަކު ހޯދަން ޕްލޭންކުރާތީ އެކްޓިންއާ ދުރުގައި ހުރުން ކަމަށެވެ.\nއަނުޝްކާ ފިލްމަކުން ނުފެނުނު ނަމަވެސް ދާދި ފަހުން ވެސް އޭނާ ޕްރޮޑިއުސްކުރި ވަރަށް ކާމިޔާބު ދެ އުފެއްދުމެއް ގެނެސްދީފައިވެ އެވެ. އެއީ ނެޓްފްލިކްސް އިން ސްޓްރީމްކުރި ފިލްމު "ބުލްބުލް" އާއި އެމެޒޯން ޕްރައިމް ވީޑިއޯ އިން ސްޓްރީމްކުރި ވެބް ސީރީޒް "ޕާޓަލް ލޯކް" އެވެ. އެ ދޭއްޗަކީ ވެސް އަނުޝްކާގެ ފިލްމު ކުންފުނި ކްލީން ސްލޭޓް ފިލްމްސްގެ އުފެއްދުންތަކެވެ.\nDhariyaku hoadhan aailaage pressure eh neiy: Anushka\nއިތުރު ލިޔުންތައް ބޮލީވުޑް ބޮލީވުޑް ކައިވެނި ކްރިކެޓް އެކްޓްކުރުން ބޮލީވުޑް ފިލްމު


Baiden ge campaign ah Bloomberg 100 million dollar heydha kuravvaane\nބައިޑަންގެ ކެމްޕޭނަށް ބްލޫމްބާގް 100 މިލިއަން ޑޮލަރު ހޭދަކުރައްވާނެ\nމައިކަލް ބްލޫންބާގް: މިއަހަރު ރިއާސީ އިންތިހާބުގައި ޖޯ ބައިޑަން އަށް ހަރަދު ކުރައްވާނެ\nއެމެރިކާގެ ބިލިއަަނަރު އަދި ނިއުޔޯކް ސިޓީގެ ކުރީގެ މޭޔަ މައިކަލް ބްލޫމްބާގް އެމެރިކާގެ ރިއާސީ އިންތިހާބުގައި ޑިމޮކްރެޓިކް ޕާޓީން ވާދަ ކުރައްވާ ޖޯ ބައިޑަންގެ ކެމްޕޭނަށް މަދުވެގެން 100 މިލިއަން ޑޮލަރު ހަރަދު ކުރައްވާނެ ކަން އިއުލާނު ކުރައްވައިފި އެވެ.\nމި ފައިސާ ހަރަދު ކުރަން ނިންމަވާފައި ވަނީ އެމެރިކާގެ ރިއާސީ އިންތިހާބުގައި އެންމެ މުހިންމު އެއް ސްޓޭޓް ކަމުގައިވާ ފްލޮރިޑާގެ ވޯޓްގައި ބައިޑުން އަށް ކާމިޔާބު ހޯއްދަވައި ދެއްވުމަށެވެ.\nފްލޮރިޑާ ފާހަގަ ކުރެވިފައި ވަނީ އަންނަ ނޮވެމްބަރު މަހުގެ ތިން ވަނަ ދުވަހު ބާއްވާ ރިއާސީ އިންތިހާބުގެ "ހަނގުރާމައިގެ ންމެ މުހިންމު މައިދާނު" ގެ ގޮތުގަ އެވެ. ފްލޮރިޑާ އެހާ މުހިންމު ސްޓޭޓަކަށް ވެފައި ވަނީ އެ ސްޓޭޓަށް 39 އިލެކްޓޯރަލް ކޮލެޖް ވޯޓް ހާއްސަ ވާތީ އެވެ. އަދި ފްލޮރިޑާ ސްޓޭޓް އެހާ ވާދަވެރިވެފައި ވަނީ 2016 ވަަނަ އަހަރު ބޭއްވި ރިއާސީ އިންތިހާބުގައި ރައީސް ޓްރަންޕް، ހިލަރީ ކްލިންޓަންގެ މައްޗައް ކުރި ހޯއްދެވެވީ އެންމެ 1.2 ޕަސެންޓުގެ ތަފާތަކުން ކަމަށް ވުމުންނެވެ.\nއެންމެ ފަހުގެ ހިޔާލު ހޯދުމުގެ ދިރާސަތަކުން ދައްކަނީ ވެސް ޓްރަންޕާއި ބައިޑަންގެ ތާއީދު ފްލޮރިޑާގައި ހަމަހަމަ ކަމަށެވެ.\nއެމެރިކާގެ ރިއާސީ ނިޒާމުގައި އަމަލު ކުރާ އުސޫލަށް ބަލާއިރު އިންތިހާބު ކާމިޔާބު ވަނީ ޕޮޕިއުލާ ވޯޓަކުން ނޫނެވެ. އޭގެ ބަދަލުގައި އިލެކްޓޯރަލް ވޯޓުންނެވެ. އެންމެ ފަހުގެ ރިޔާސީ އިންތިހާބުގައި އާންމު ރައްޔިތުންގެ ޕޮޕިއުލާ ވޯޓުން ދެ މިލިއަން ވޯޓު އިތުރަށް ހޯއްދަވައިގެން ކުރި ހޯއްދެވީ ހިލަރީ ކްލިންޓަނެވެ. ނަމަވެސް އިލެޓޯރަލް ކޮލެޖްގެ ވޯޓުން ކުރި ހޯއްދަވައިގެން އިންތިހާބު ކާމިޔާބު ކުރެއްވީ ރައީސް ޓްރަންޕެވެ.\nމިލްކިއްޔާތުގައި 50 ބިލިއަން ޑޮލަރު ހުރި ބްލޫމްބާގްގެ އެޑްވައިޒާ ކެވިން ޝީކޭ ވިދާޅުވީ މި ފައިސާ ފްލޮރިޑާއަށް އެކަނި ހަރަދު ކުރުމުން ބައިޑަންގެ ކެމްޕޭން ޓީމުން ޕެންސިލްވޭނިއާ ފަދަ މުހިންމު ސްޓޭޓް ތަކުގެ ކެމްޕެއިނަށް އިތުރު ފައިސާ ހަރަދު ކުރެވޭނެ ކަމަށެވެ. ޕެންސިލްވޭނިއާއަކީ ބައިޑަަން ރިއާސީ އިންތިހާބު ކާމިޔާބު ކުރައްވަން ބޭނުންފުޅު ނަމަ ވަރަށް މުހިންމު ސްޓޭޓެކެވެ.\nބްލުމްބާގް ހޭދަ ކުރައްވާ ފައިސާގެ ތެރެއިން ބޮޑު ބައި ހޭދަކުރައް ވާނީ ޓީވީ އާއި ޑިޖިޓަލް އިސްތިހާރު ތަކަށެވެ.\nބައިޑަން އާއި ބުލޫމްބާގު\nރިޕޯޓްތައް ބުނާ ގޮތުން ބުލޫންބާގުގެ މި އިއުލާން އައީ ކެމްޕެންއިނަށް ފައިސާ ހޯދުމުގައި ޖޯ ބައިޑަން ގެ މައްޗަށް ޓްރަންޕް ކުރި ހޯއަދަވައިފައި ވަނިކޮށް އިންތިހާބަށް ކެންޕެއިން ކުރެއްވުމުގައި ބޭކާރު ހަރަދުތައް މާބޮޑުވެ ޓްރަންޕްގެ ކެންޕެއިން ފަންޑިން ވަރަށް ބޮޑަށް އަޑިއަޅާފައިވާ ދަނޑިވަޅެއްގަ އެވެ.\nޓްރަންޕްގެ ކެމްޕޭން ޓީމުން ބުދަ ދުވަހު އިއުއުލާން ކުރި ގޮތުގައި އޯގަސްޓްގެ ނިޔަލަށް ޓްރަމްޕްގެ ކެމްޕޭނަށް 210 މިލިއަން ޑޮލަރު ޖަމާ ކުރެވިފައި ވެއެވެ. އެއާ ހިލާފަށް ބައިޑަންގެ ކެމްޕެއިނަށް ވަނީ 364.5 މިލިއަން ޑޮލަރު ޖަމާ ކުރެވިފަ އެވެ.\nބްލޫންބާގަކީ މަލްޓި ބިލިއަނަރެއްގެ އިތުރުން ނިއުޔޯކް ސިޓީގެ ކުރީގެ މޭޔަރެވެ. މީގެ އިތުރުން އެމެރިކާގައި މި އަހަރު ބާއްވާ ރިއާސީ އިންތިހާބުގެ ޑިމޮކްރެޓިކް ޕާޓީގެ ޓީކެޓް ހޯއްދެވުމަށް އޭނާ ވަނީ އެއް ބިލއަން ޑޮލަރަށްވުރެ ގިނަ ފައިސާ ހަރަދު ކުރައްވާފަ އެވެ. ޑިމޮކްރެޓިކް ޕާޓީގެ ޕްރައިމަރީގައި ކުރިމަތިވެވަޑަިއިގެންނެވި ނާކާމިޔާބާއެކު މިދިޔަ މާޗް މަހު ރިއާސީ ރޭހުން ވަކިވެވަޑައިގެން ބައިޑަން އެންޑޯސް ކުރެއްވީ އެވެ.\nއެމެރިކާ މައިކަލް ބުލޫމްބާގު ޖޯ ބައިޑަން + އެމެރިކާގެ ރިޔާސީ އިންތިހާބު 2020\nއެމެރިކާ ބޯޑަރު ކައިރިން 8800 ކުދިން ފައްސާލައިފިި\nޗައިނާއާއެކު ނުހިގަން އެމެރިކާ އާސިއާނަށް ގޮވާލައިފި\nއެމެރިކާގެ ސިފައިން ބޮޑުބައި އިރާގުން ބާލަނީ\nބަޔޯންޓެކާއި ފައިޒާގެ ވެކުސިނުން ކޮވިޑަށް ޖަވާބު ދޭނެ


Noorul-islam.NET :: ދަރިފުޅު ދެކެ ވަރަށް ލޯބިވަމެވެ.\nދަރިފުޅު ދެކެ ވަރަށް ލޯބިވަމެވެ.\nތާރީޚް: 25 އޭޕްރީލް 2011\nލިޔުއްވީ : ރަފީޢާ ފަތުޙީ\nލޯބިވާ ދަރިފުޅާއެވެ. މަންމައާއި ބައްޕަ ދަރިފުޅު ދެކެ ނިހާޔަތަށް ލޯބިވަމެވެ. ﷲ ތަޢާލާއާއި އެއިލާހުގެ ރަސޫލާ صلي الله عليه وسلم އަށްފަހު ދުނިޔޭގައިވާހާ އެއްޗަކަށްވުރެ ބޮޑަށެވެ. މަންމަމެން ދަރިފުޅުދެކެ ވަނީ ހަގީގީ ލޯތްބެވެ. އެހެންވެ ދަރިފުޅުގެ ރިހޭދަތް އުފުރުމަކީ، ދަރިފުޅަށް ވަގުތީ ވޭނެއް ލިބޭ ކަމެއް ކަމުގައިވިޔަސް، ދަރިފުޅަށް ދާއިމީ ހަމަޖެހުމެއް ލިބޭނީ އެދަތް އުފުރުމުން ކަމުގައި ދުށީމެވެ. ދަރިފުޅަށް ދުނިޔޭގެ ހުރިހާ އުފަލެއް ހޯދައިދިނުމަކީ، ދަރިފުޅު ކިތަންމެހާވެސް އުފާވާނެ ކަމެއް ކަމުގައިވިޔަސް، ދަރިފުޅުގެ ތިޔަލޯބި ހަށިގަނޑު ޤިޔާމަތް ދުވަހު ނަރަކައިގެ އަލިފާނުން ސަލާމަތްކުރުން ދަރިފުޅަށް މާ ފައިދާބޮޑުވާނެ ކަމުގައި މަންމަމެން ދުށީމެވެ. ﷲ ތަޢާލާ އަންގަވާފައިވަނީމިފަދައިންނެވެ. " އޭ އީމާންވެއްޖެ މީސްތަކުންނޭވެ. ތިޔަބައިމީހުންގެ ނަފްސުތަކާއި ތިޔަބައިމީހުންގެ އަހުލުން ނަރަކައިން ސަލާމަތް ކުރާށެވެ. (التحريم 6) "\nލޯބިވާ ދަރިފުޅާއެވެ. ދަރިފުޅަކީ މަންމަމެންގެ ހިތުގެ ހަމަޖެހުމެވެ. ނަމަވެސް ކުޑައިރުއްސުރެ ދަރިފުޅު ބޭނުންހާ އެއްޗެއް ހޯދައިނުދެނީ ދަރިފުޅުދެކެ ލޯބިނުވާތީއެއް ނޫނެވެ. ދަރިފުޅު މާދަމާ އެހެންބައެއްގެ ކިބައިން ބޭނުން ކޮންމެ އެއްޗަކަށް އެދޭއިރު ނުލިބިދާނެކަން ދަރިފުޅަށް އަންގައިދިނުމަށްޓަކައެވެ. ދަރިފުޅަށް ދުނިޔެއިން ބޭނުން ކޮންމެ އެއްޗެއް ނުލިބޭނެކަން އިހްސާސް ކޮށްދިނުމަށްޓަކައެވެ. މިގޮތުން ދުނިޔެއަކީ އުނި ތަނެއްކަން އިޙްސާސްކޮށްދިނުމުގެ ބޭނުމުގައެވެ. އަދި ދުނިޔޭގައި ދިމާވާ އެންމެހާ އިމްތިހާންތަކަށް ކެތްކުރުމަށް ދަރިފުޅަށް ދަސްކޮށްދީ، އުނިކަމެއް ނެތް މަތިވެރި ސުވަރުގެ ހޯދައިދިނުމަށްޓަކައެވެ.\nލޯބިވާ ދަރިފުޅާއެވެ. ދަރިފުޅަކީ މަންމަމެންގެ ލޮލުގެ ފިނިކަމެވެ. ނަމަވެސް ތުއްތު އިރުއްސުރެ، ދަރިފުޅަށް ބޭނުން ގޮތަކަށް ހެދުން އެޅުމަށް ފުރުޞަތު ނުދިނީ ދަރިފުޅުގެ މިނިވަންކަމަށް ހުރަސް އަޅާކަށް ނޫނެވެ. ދަރިފުޅަށް އޮތް ޙިމާޔަތަކަށްޓަކައެވެ. އެންމެހާ ބަލިހިތްތަކާއި ލޯތަކުން ދަރިފުޅު ސަލާމަތްކުރުމަށްޓަކައެވެ. އަދި ދަރިފުޅު، ހެއްދެވި ފަރާތުން އަންގަވާފައިވާ އަމުރަށް ކިޔަމަންގަތުމުގައި ހުރުމަށްޓަކައެވެ.\nދަރިފުޅަށް، ހެރީޕޮޓާއާއި މޭރީކޭޓް އެންޑް އޭޝްލީގެ ވާހަކަތައް ގަނެނުދީ، މާތް ރަސޫލުންނާއި އަޞްޙާބުންނާއި ތާބިޢީންގެ ސީރަތު ގަނެދިނީ ދަރިފުޅުގެ އެކުވެރިން ލައްވާ ދަރިފުޅަކީ 'ކަޓު' ކުއްޖެކޭ ބުނުވުމުގެ މަޤްޞަދަކު ނޫނެވެ. ޔަގީންކަމާއެކު ބުނަމެވެ. ދަރިފުޅުގެ އެކުވެރިން ގެންގުޅޭ ވާހަކަތަކުން އެކުދިންނަށް ރަނގަޅު ނަމޫނާއެއް ނުފެންނާނެއެވެ. ނަމަވެސް މާތް އަޞްޙާބުންނާއި ތާބިޢީންގެ ސީރަތުން ދަރިފުޅުގެ ދުނިޔެއާއި އާޚިރަތް ބާއްޖަވެރި ކުރަންވީ ގޮތުގެ ފުރިހަމަ ނަމޫނާ ފެނިގެންދާނެއެވެ.\nލޯބިވާ ދަރިފުޅާއެވެ. މަންމަމެން އަބަދުވެސް ދަރިފުޅުގެ ހިތްހަމަޖެހުމާއި އުފަލަށް އެދެމެވެ. ނަމަވެސް ދަރިފުޅަށް ފިލްމު ބެލުން މަނާކުރީ ދަރިފުޅުގެ ހުސްވަގުތުތައް ފުރާލަދޭނެ ފައިދާހުރި އެހެން ކިތަންމެ ގޮތްތަކެއް ހުރިކަން މަންމަމެންނަށް އެނގޭތީއެވެ. ދަރިފުޅުގެ ސުލޫކަށް ނޭދެވޭ އެއްވެސް ބަދަލެއް އައުމަށްނޭދޭތީއެވެ. ތަޅާފޮޅުމާއި ނޭއްގާނީކަން ދަރިފުޅުގެ ކިބައިގައި އަށަގަންނަން ނޭދޭތީއެވެ. އަދި ފާޙިޝްކަންތައްތަކުގެ ތެރެއިން ފާޅުވެގެންވާ ކަމެއް ނުވަތަ ވަންހަނާވެގެންވާ ކަމެއްގެ ހިޔަނިވެސް ދަރިފުޅަށް އެޅެން ނޭދޭތީއެވެ. އަދި އެފަދަ ފިލްމުތައް ކުޅެނީ، މަންމަމެން ދަރިފުޅުގެ ކިބައިގައި އަށަގަންނަވަން ބޭނުން ޢަޤީދާއާ ފުށުއަރާ، ޢަޤީދާއެއްގެ ބަޔަކު ކަމުގައިވާތީއެވެ. މިހެން މިބުނީ ހިލޭމީހުން ގައިގޯޅިވުމާއި، ޙަރާމްކުރެއްވި މިއުޒިކު ފަދަ ކަންތައްތައް ހުއްދަކަމުގައި ، އެއްވެސް ބެލުމެއް ނެތި އެބައިމީހުން ޔަޤީން ކުރާތީއެވެ.\nލޯބިވާ ދަރިފުޅާއެވެ. ދަރިފުޅާ އެކަށީގެންވާ މިންވަރަކުން ، ދަރިފުޅު ލައްވާ ގޭތެރޭގެ މަސައްކަތްތައް ކުރުވަނީ މަންމަމެން އެކަންތައްތައް ކުރަން ކަންނެތްވާތީކީ ނޫނެވެ. ﷲ ހެކިކޮށް ބުނަމެވެ. ދަރިފުޅުގެ ތިޔަމަޑު ދެއަތްތިލައިގައި ކުޑަކުޑަ ކޫރުމެއް އެޅެންވެސް ނޭދެމެވެ. ނަމަވެސް މާދަމާ އެހެންބައެއްގެ ތެރޭގައި ދަރިފުޅު އުޅޭއިރު، ކަންތައްތައް ކުރަން ނޭނގުމުގެ ސަބަބުން، ދަރިފުޅަކީ އެހެންމީހުންނަށް ހުރި އުނދަގުލެއް ކަމުގައި ވާކަށްނޭދެމެވެ. އަދި އެހެންމީހުން ނުރުހޭ ކުއްޖަކު ކަމުގައި ދަރިފުޅު ވާކަށް ނޭދެމެވެ. އަދި ދަރިފުޅު ދާކޮންމެ ތަނަކަށް ހަމަޖެހުމާއި އުފާވެރިކަމާއިގެން ދާކުއްޖަކު ކަމުގައި ވާންއެދެމެވެ. އަދި ދަރިފުޅަކީ، އެކަމަކުން މާތް ނަބިއްޔާ صلي الله عليه وسلم ރައްކާތެރިކަމަށް އެދިވަޑައިގެން ދުޢާކުރެއްވި ކަންނެތްކަމުން ސަލާމަތްވެފައިވާ ކުއްޖަކަށް ވާންއެދެމެވެ.\nލޯބިވާ ދަރިފުޅާއެވެ. ބައެއްފަހަރު ދަރިފުޅަށް ގޯސްކޮށް ކަންތައްތައް ކުރެވޭފަހަރު ތަންކޮޅެއް ބާރަށް އެއްޗެކޭ ބުނަނީ، ނުވަތަ ބައެއް ފަހަރު، ދަރިފުޅަށް އަނިޔާނުވާނޭހެން، ދަރިފުޅުގެ ގައިގައި ޖަހަނީ މަންމަމެން ހަރުކަށިކަމުންނެއް ނޫނެވެ. ނުވަތަ މަންމަމެންގެ 'ރުޅިގަނޑު' ދަރިފުޅަށް ބާލާކަށްވެސް ނޫނެވެ. އެހެން ހަދަނީ ދަރިފުޅަކީ ކިޔަމަންތެރި ކުއްޖަކަށް ހެދުމަށްޓަކައެވެ. ދަރިފުޅަކި އެންމެހާ ނޭދެވޭސިފަތަކުން ދުރުވެގެންވާ ކުއްޖަކު ކަމުގައި ހެދުމަށްޓަކައެވެ. އަދި ދަރިފުޅަށް، ދަރިފުޅުގެ އަމިއްލަ ނަސްފު މާމޮޅުކަމުގައި ނުދެއްކުމަށްޓަކައެވެ. އަދި ދަރިފުޅުގެ ތިޔަ ނަފްސަކީ ކުޑަ އެއްޗެއް ކަމުގައި އިޙްސާސް ކޮށްދިނުމަށްޓަކައެވެ. އެހެނީ މަންމައާއި ދަރިފުޅަކީވެސް ﷲ ތަޢާލާގެ އަޅުންނީމުއެވެ.\nލޯބިވާ ދަރިފުޅާއެވެ. ﷲގެ ދީލަތިވަންތަކަމުން ދަރިފުޅަށް ދެއްވާފައިވާ އެންމެހާ ތަކެތިން ދަރިފުޅުގެ އެކުވެރިންނަށް ދިނުމަށް ބުނަނީ ދަރިފުޅު ހިތްދަތި ކުރާކަށް ނޫނެވެ. ތިމާގެ އަމިއްލަ ނަފްސަށް އެދޭ އެންމެ ރަނގަޅު ގޮތް ތިމާގެ އަޚާއަށް އެދެފުމަށްދާންދެން އަޅާ އީމާންނުވާ ކަމުގައި މާތް ނަބިއްޔާ ޙަދީޘް ކުރައްވާފައިވާތީއެވެ. އެންމެ ތުއްތު އިރުއްސުރެ ދަރިފުޅަށް އެންމެ ލޯބިވެތި ކުޅޭ އެއްޗެހި ދަރިފުޅުގެ އެކުވެރިންނާ "ޝެއާ" ކުރުމަށް ބުނީ މިސަބަބަށްޓަކައެވެ. ތިމާ އެންމެ ލޯބިވާ އެއްޗަކުން ހޭދަކޮށްފުމަށްދާންދެން ތިމާއަށް ހެވެއް ނުލިބޭނެ ކަމުގައި ﷲ އަންގަވާފައިވާތީއެވެ. އަދި ދަރިފުޅުގެ ކިބައިން ހަމައެކަނި ތިމާގެ ނަފްސަށްޓަކައި ދިރިއުޅުމުގެ ގޯސްއާދަ ނައްތާލައި އަނެކާދެކެ ލޯބިވުމުގެ ރީތިސިފަ ހަރުލައްވަން ބޭނުންވާތީއެވެ.\nލޯބިވާ ދަރިފުޅާއެވެ. ދުނިޔަވީ ތަޢުލީމުގެ އިތުރުން ޤުރުއާން ހިތުދަސްކުރުމަށާއި ދީނީ ޢިލްމު އުނގެނުމަށް ދަރިފުޅަށް މަޖުބޫރު ކުރީ ދަރިފުޅަށް ބުރައެއް ޖައްސާކަށެއް ނޫނެވެ. ދަރިފުޅުގެ ދުނިޔެއާއި އާޚިރަތުގެ ބާއްޖަވެރިކަމަށްޓަކައެވެ. ދަރިފުޅުގެ ހެއްދެވި ފަރާތް، ދަރިފުޅަށް މަޢުރިފާ ކުރެވޭނީ އޭރުން ކަމުގައި ޔަގީންކުރާތީއެވެ. އަދި ދަރިފުޅު ހެއްދެވި ފަރާތަށް އަދާކުރަންޖެހޭ ޙައްޤުތައް ދަސްކޮށްދިނުމަށާއި ﷲއާއި އެއިލާހުގެ ރަސޫލާ صلي الله عليه وسلم އަށް ލޯބިކުރަން ދަސްކޮށްދިނުމަށެވެ. އަދި ދަރިފުޅު ތަބާވާންޖެހޭ އެއިލާހުގެ އެންމެހާ އަމުރުފުޅުތަކާއި ދުރުވެގަންނަންޖެހޭ އެންމެހާ ނަހީތައް ދަސްކޮށްދިނުމަށްޓަކައެވެ. މިގޮތުން ނޫނީ ދަރިފުޅުގެ ޙަޔާތް ބާއްޖަވެރި ނުވާނެކަން ޔަގީންވާތީއެވެ.\nލޯބިވާ ދަރިފުޅާއެވެ. އަމިއްލަ ދިރިއުޅުމެއް ފަށަންދެން ދަރިފުޅަށް ވަކިންކޮޓަރިއެއް ޚާއްޞަކޮށްފައި ނުދިނީ ދަރިފުޅަށް އިތުބާރު ނުކުރާތީއެއް ނޫނެވެ. ނަމަވެސް ޝައިޠާނާއާމެދު ގަންނަ ބިރަކުންނެވެ. ދަރިފުޅުގެ މައްޗަށް ޝައިޠާނާގެ ކުޑަވެސް ބާރެއް ފޯރުމަށް ނޭދޭތީއެވެ. އެނުބައި ޝައިޠާނާ ﷲ ތަޢާލާގެ ކުރިފުޅުމަތީގައި ބުނެފައިވެއެވެ. " ދެން އެއުރެންގެ ކުރިމަތިންނާއި، ފަހަތުންނާއި، އެއުރެންގެ ކަނާތްފަރާތުންނާއި ވާތްފަރާތުން (ވަސްވާސްދިނުމަށް) އެއުރެންގެ ގާތަށް ތިމަންނަ އަންނަ ހުށީމެވެ. (الأعراف 17) " ދަރިފުޅުވީ ކޮންތާކުތޯއާއި ދަރިފުޅު ކުރަނީ ކޮންކަމެއްތޯ، މަންމަމެން އަބަދު ބަލަނީވެސް މިމަލްޢޫނުގެ ނުބައިކަމަށްޓަކައެވެ. އަދި ދަރިފުޅުގެ ރައްޓެހިންނާ ބައްދަލުކޮށް އެކުދިންގެ މިޒާޖު މަންމަމެން ބަލަނީވެސް މިބުނި މަލްޢޫނުގެ ކެހިވެރި މަޅީގައި ދަރިފުޅު ޖެހިދާނެކަމުގެ ބިރަށްޓަކައެވެ.\nލޯބިވާ ދަރިފުޅާއެވެ. ދަރިފުޅަކީ މަންމަމެންގެ ދުނިޔެއާއި އާޚިރަތުގެ ފައިދާއަށްޓަކައި ﷲ ދެއްވި ބޮޑު ނިޢުމަތެއް ކަމުގައި ގަބޫލު ކުރަމެވެ. ނަމަވެސް މަންމައާއި ބައްޕަ، ދަރިފުޅު ވަކިން ބަހައްޓައިގެން ތިބެ، ތަކުރާރުކޮށް ނަޞޭހަތްދެނީ މަންމަމެން މުސްކުޅިވެ، އަނގަގަދަވެގެންނެއްނޫނެވެ. ނުވަތަ، އަބަދު ދަރިފުޅުގެ ކިބައިން ގޯސްޢަމަލުތައް ފެންނާތީކީ ނޫނެވެ. ހަމަކަށަވަރުން ހަނދާންކޮށްދިނުމަކީ މުއުމިނުންނަށް މަންފާކުރާނޭ ކަމެއް ކަމުގައި މާތްﷲ އަންގަވާފައިވާތީއެވެ.\nލޯބިވާ ދަރިފުޅާއެވެ. އެހެންމީހުން އެމީހުންގެ ދަރިންގޮވައިގެން ރެސްޓޯރަންޓްތަކަށް ގޮސް އަދި އަގުބޮޑެތި ހެދުންތައް ޢަދަދު ނުކުރެވޭ ވަރަށް ގަންނަ ފަދައިން މަންމަމެން ގަނެނުދެނީ މަންމަމެންގެ އެވަރުގެ ތަނަވަސްކަމެއް ނެތިގެންނެއް ނޫނެވެ. މާތް އަޞްހާބުން އުޅުއްވި ފަދައިން ޒުހުދުވެރި ދިރިއުޅުމެއް އުޅުމަށް ދަރިފުޅަށް ދަސްކޮށްދިނުމަށްޓަކައެވެ. އަދި ދުވާލަކު ކުލައެއްގެ ހެދުމަކުން ރައްޓެހިންނަށް ތުއި ދެއްކުމަކީ ކިބުރުވެރިކަމާއި ބޮޑާކަމަށް މަގުފަހި ކުރުވާނެ ކަމަކަށްވާތީއެވެ. ﷲ އަންގަވަނީ މިފަދައިންނެވެ. " އަދި ހަމަކަށަވަރުން ކިބުރުވެރިވެ، ފަޚުރުވެރިވާ އެއްވެސް މީހަކުދެކެ ﷲ ތަޢާލާ ލޯބިވެވޮޑިނުގަންނަވައެވެ. (لقمان 18) " ﷲގެ ދީލަތިވަންތަކަމުން މަންމަމެންނަށް ދެއްވާފައިވާ ތަނަވަސްކަމުގެ ބޭނުންކުރަން ބޭނުންވަނީ އާޚިރަތްހޯދުމަށް އޮތް ވަސީލަތެއް ކަމުގައެވެ. އެހެންކަމުން ދަރިފުޅަކީވެސް އިސްރާފްކުރާ ކުއްޖަކަށް ވުމަކަށް ނޭދެމެވެ. އެހެނީ އިސްރާފްކުރާމީހުން ދެކެ ﷲ ލޯބިވެވޮޑިނުގަންނަވައެވެ.\nލޯބިވާ ދަރިފުޅާއެވެ. ދަރިފުޅަކީ ޞާލިޙް ދަރިއަކަށްވީތީ ނިހާޔަތަށް އުފާކުރަމެވެ. މާތް ﷲ، ދަރިފުޅުގެ ކެތްތެރިކަމާއި ކިޔަމަންތެރިކަމަށްޓަކައި ހެޔޮޖަޒާ ދެއްވާށިއެވެ. އަދި ނިޢުމަތްތަކުން ފުރިގެންވާ ސުވަރުގެއިން، ދަރިފުޅަށް މަތިވެރި މަޤާމެއް ދެއްވާށިއެވެ. އަދި އެދުވަހަކުން މުދަލަކުން ނުވަތަ ދަރިންގެކިބަޔަކުން މަންފާއެއް ނުކުރާނެ ދުވަހުގައި މަންމަމެންގެ ހެޔޮކަމުގެ ތިލަފަތް ބަރުކުރުމަށްޓަކައި، މަންމައާއި ބައްޕަ ނެތް ދުވަހަކުންވެސް ހެޔޮ ދުޢާކޮށްދޭނެ ދަރިޔަކު ކަމުގައި ދަރިފުޅުވާނެ ކަމުގައި ޔަގީން ކުރަމެވެ. މަންމައާއި ބައްޕަ، ދަރިފުޅު ދެކެ ވަރަށް ލޯބިވަމެވެ.


Fahu dhiha aka dhimaakoh BML Islamic in hurihaa banking hidhumaithah libeygoi hama jassaifi\nފަހުދިހައަކާ ދިމާކޮށް ބީއެމްއެލް އިސްލާމިކް އިން ހުރިހާ ބޭންކިންގ ޚިދުމަތްތައް ލިބޭނެގޮތް ހަދައިފި\nބީއެމްއެލް އިސްލާމިކް އިން ވިޔަފާރިތަކަށް ދޭ އެހީތެރިކަން އިތުރުކުރުމުގެ ގޮތުން ފައިނޭންސިންގެ ގިނަ ޕްރޮޑަކްޓްތަކެއް ތައާރަފް ކޮށްފިއެވެ. މީގެ ތެރޭގައި އަލަށް ތައާރަފްކުރާ ރީޓެއިލަރސް ފައިނޭންސިންގ، ބިޒްނަސް ޑިވެލޮޕްމަންޓް ފައިނޭންސިންގ، ލެޓަރ އޮފް ކްރެޑިޓް އަދި ބޭންކް ގެރެންޓީގެ އިތުރުން ވިޔަފާރި ހިންގުމަށް ބޭނުންވާ ފައިސާ ހޯދޭނެ ގޮތަށް ޖެނެރަލް ފައިނޭންސިންގ އަށް ބަދަލުވެސް ވަނީ ގެނެސްފައެވެ.\nމި އާއެކު ބީއެމްއެލްގެ ކޮންވެންޝަނަލް އިން ދޭ ކޮންމެ ޚިދުމަތެއް މިހާރު ބީއެމްއެލް އިސްލާމިކް މެދުވެރިކޮށް ލިބޭނެއެވެ.\nބީއެމްއެލް އިސްލާމިކް ރީޓެއިލަރސް ފައިނޭންސިންގ އަކީ ވިޔަފާރި ހިންގާ ފަރާތްތަކުގެ ތެރެއިން ބީއެމްއެލް ޕީއޯއެސް މެދުވެރިކޮށްކުރާ ވިޔަފާރީގެ ތެރެއިން މަހެއްގެ މައްޗަށް އެވެރެޖްކޮށް 50,000 ރުފިޔާ ލިބޭ ފަރާތްތަކަށް ހާއްސަކޮށްފައިވާ ޕްރޮޑަކްޓެކެވެ.\nއަނބުރާ ފައިސާ ދެއްކުމަށް ހަތަރު އަހަރުގެ މުއްދަތެއް ލިބޭނެއެވެ. އަދި ވަކާލާގެ މައްޗަށް ބިނާކުރެވޭ 12 މަސްދުވަހަށް ބަހާލެވޭ އޯވަރޑްރާފްޓްގެ ޚިދުމަތްވެސް ލިބޭނެއެވެ. 500,000 ރުފިޔާ އާ ހަމަޔަށް ދޫކުރާ ފައިނޭންސިންގ އަށް އެއްވެސް ރަހުނެއް ބޭނުމެއް ނުވާނެއެވެ.\nބީއެމްއެލް އިސްލާމިކް ބިޒްނަސް ޑިވެލޮޕްމަންޓް ފައިނޭންސިންގ އަކީ ރަހުނު ބެހެއްޓުމުގައި ލުއި ފަސޭހަ ގޮތްތައް ހިމެނި ވިޔަފާރި ފުޅާކުރުމަށާއި، ހިންގުމަށް ބޭނުންވާ ފައިސާ ހޯދުމަށާއި، ޕްރޮޕަޓީ ޑިވެލޮޕް ކުރުމަށާއި، އާ މުދާ ނުވަތަ މެޝިނަރީ ގަތުމަށް ބޭނުންވާ ފައިސާ ހޯދުމަށް ވެސް އެދި ހުށަހެޅޭނެ ފައިނޭންސިންގ އެކެވެ. އެމްއެމްއޭ ގެ ކްރެޑިޓް\nގެރެންޓީ ސްކީމްގެ ދަށުންވެސް މި ފައިނޭންސަށް އެދި ހުށަހެޅޭނެއެވެ. މިގޮތުން އަލަށް ވިޔަފާރިފެށުމަށާއި، ވިޔަފާރި ފުޅާކުރުމަށާއި، ވިޔަފާރި ހިންގުމަށް ބޭނުންވާ ފައިނޭންސް ހޯދުމުގެ ފުރުސަތު ކަސްޓަމަރުންނަށް ލިބިގެންދާނެއެވެ.\n"ބީއެމްއެލް އިން ވިޔަފާރިތަކަށް އަމާޒުކޮށް ދެމުންދާ ހުރިހާ ޚިދުމަތެއް ބީއެމްއެލް އިސްލާމިކް ދަށުން ދެވިގެންގެންދާކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް. ބީއެމްއެލް އިސްލާމިކްގެ ޚިދުމަތް މިދަނީ ވަރަށް ރަނގަޅު މިސްރާބެއްގައި ކުރިއަރަމުން. މިއަދު މި ތައާރަފްކުރެވެނު ޚިދުމަތްތަކަކީ ބޭންކުން ވިޔަފާރިތަކަށް ދޭ އެހީތެރިކަން އިތުރުކޮށް ރާއްޖޭގައި ކުދި އަދި މެދު ފަންތީގެ ވިޔަފާރި ކުރިއެރުވުމަށް ކުރަމުންދާ މަސައްކަތަށް ލިބޭ އިތުރު ފުރިހަމަކަމެއް" ބޭންކުގެ ޑެޕިއުޓީ ސީއީއޯ މުޙައްމަދު ޝަރީފް ވިދާޅުވިއެވެ.\nބީއެމްއެލް އިސްލާމިކް ޚިދުމަތްތައް ފަރުމާ ކުރެވިފައިވަނީ އިސްލާމިކް ބޭންކިންގ އާ ގުޅޭ ބައިނަލްއަޤްވާމީ އެންމެ ރަނގަޅު އުސޫލުތަކަށް ބިނާކޮށް، ޝަރުޢީ ހަމަތަކަށް ފުރިހަމައަށް ފެތޭ ގޮތުގެ މަތިންނެވެ. ކަސްޓަމަރުން ޑިޕޮސިޓްކުރާ ފައިސާ ބަހައްޓަނީވެސް މުޅިން ވަކި ފަންޑެއްގެ ގޮތުގައެވެ. އަދި އެ ފައިސާ ބޭނުންކުރަނީ އިސްލާމީ ޝަރުޢީ ހަމަތަކަށް ފެތޭ ކަންކަމަށެވެ. އަދި މި މަސައްކަތްތައް ހިނގަމުންދަނީ އިސްލާމިކް ފައިނޭންސިންގެ ބައިނަލްއަގްވާމީ ތަޖުރިބާކާރުން ހިމެނޭ ގޮތަށް އެކުލަވާލެވިފައިވާ ޝަރީޢާ އެޑްވައިޒަރީ ކޮމިޓީއެއްގެ ބެލުމުގެ ދަށުންނެވެ.\nރާއްޖެއިން ބޭރުގައި އުޅޭ ދިވެހިންނަށް ބޭންކްގެ ފަރާތުން ބޮޑެތި ލުއިތަކެއް!02 months ago\nމެލޭޝިޔާގެ ކުންފުންޏަކަށް އެޗްޑީސީން 22 މިލިޔަނަށްވުރެ ގިނަ ޑޮލަރު ދޭން ހުކުމްކޮށްފި04 hours ago